ভাৰতীয় চুক্তি আইন ১৮৭২ - অসমীয়া ৱিকিপিডিয়া\nভাৰতবৰ্ষত চুক্তি সম্পৰ্কীয় আইন ভাৰতীয় চুক্তি আইন ১৮৭২ (ইংৰাজী: Indian Contract Act, 1872) ত সন্নিৱিষ্ট কৰা হৈছে। এই আইনখন ইংৰাজ শাসনৰ সময়ত অনুমোদিত আৰু ই ইংৰাজ সাধাৰণ আইনৰ (British Common Law) নীতিসমূহৰ ওপৰত আধাৰিত। জম্মু আৰু কাশ্মীৰৰ বাদে সমগ্ৰ ভাৰততে ভাৰতীয় চুক্তি আইনখন প্ৰযোজ্য। এই আইনখনে কোনবোৰ পৰিস্থিতিত কোনো কামৰ বাবে দুটা দলৰ হোৱা চুক্তি আইনমতে পালনীয় হ'ব তাক নিৰ্ণয় কৰে। প্ৰত্যেকজন লোকেই প্ৰতিদিনে বিভিন্ন চুক্তিত জড়িত হৈ পৰে। এই চুক্তিসমূহৰ পৰা কিছুমান অধিকাৰ আৰু কৰ্ত্তব্যৰ সৃষ্টি হয়। ভাৰতীয় চুক্তি আইনে ভাৰতত এই অধিকাৰ আৰু কৰ্ত্তব্যসমূহৰ সুৰক্ষা তথা পালনৰ বিষয় সামৰি লয়।\n4 বৈধ চুক্তিৰ বাবে প্ৰয়োজনীয় চৰ্ত্ত\n4.2 প্ৰস্তাৱ গ্ৰহণ\n4.4 সংশ্লিষ্ট পক্ষৰ যোগ্যতা\n4.5 মুক্ত সন্মতি\n5 চুক্তিৰ প্ৰকাৰ\n6 চুক্তিৰ নিৰ্বাহ বা বাতিলকৰণ\n১৮৬১ চনত ইংৰাজ শাসনকালত চেয়াৰমেন ছাৰ জন ৰমিলিৰ (Sir John Romilly) তত্তাৱধানত ছাৰ এডৱাৰ্ড ৰিয়ান, আৰ. ল'ৱ, জে. এম. মেকলইড, ছাৰ ডব্লিউ. আৰলি আৰু জাষ্টিছ ৱিলছক প্ৰাৰম্ভিক সদস্য হিচাপে লৈ গঠন কৰা তৃতীয় আইন আয়োগে (The Third Law commission) ভাৰতৰ বাবে চুক্তি আইনৰ এক প্ৰতিবেদন খচৰা হিচাপে দাখিল কৰে। এই খচৰা ১৮৭২ চনৰ ২৫ এপ্ৰিলত সেই বৰ্ষৰ নৱম আইন হিচাপে গৃহীত হয় আৰু ১৮৭২ চনৰ ১ ছেপ্টেম্বৰৰ পৰা ভাৰতীয় চুক্তি আইনখন কাৰ্যকৰী হয়।\nভাৰতীয় চুক্তি আইন ১৮৭২ গৃহীত হোৱাৰ আগলৈকে ভাৰতত চুক্তিৰ বাবে কোনো সংগঠিত আইন নাছিল। দেশখনৰ মুখ্য নগৰসমূহ অৰ্থাৎ মাদ্ৰাজ, বম্বে আৰু কলিকতাত বিভিন্ন চুক্তিসমূহ ৰজা ১ম জৰ্জে ১৭২৬ চনত ইষ্ট ইণ্ডিয়া কোম্পানীলৈ অনুমোদন কৰা এক চনদমতে সম্পন্ন হৈছিল। ইয়াৰ পিছত ১৭৮১ চনত ইংৰাজ চৰকাৰ নিষ্পত্তি আইন বলৱৎ কৰে। নিষ্পত্তি আইন অনুসৰি ভাৰতৰ উচ্চতম ন্যায়ালয়ে চুক্তি সম্পৰ্কীয় বিষয়সমূহৰ সোধা-পোছা কৰিছিল। পক্ষৰ ধৰ্ম অনুসৰি বিবাদসমূহৰ মীমাংসা হিন্দু আইন নাইবা মুছলিম আইনমতে হৈছিল। আন ধৰ্মৰ ক্ষেত্ৰত পদকীয়া আইন প্ৰযোজ্য আছিল। মূল নগৰকেইখনৰ বাহিৰৰ চুক্তিসমূহ ইংৰাজ চুক্তি আইনসমূহৰ মতে সম্পন্ন কৰা হৈছিল।\nগৃহীত হোৱাৰ সময়ত আইনখনৰ ২৬৬টা ধাৰা আছিল। আইনখন যথেষ্ট বহল পৰিসৰৰ আছিল আৰু ই নিম্নলিখিত বিষয়সমূহ সামৰি লৈছিল।\nচুক্তি আইনৰ প্ৰাথমিক নীতিসমূহ (ধাৰা ১-৭৫)\nসামগ্ৰী বিক্ৰীৰ সৈতে জড়িত চুক্তি (ধাৰা ৭৬-১২৯)\nবিশেষ প্ৰকাৰৰ চুক্তি (ক্ষতিপূৰণ, নিশ্চিতি, জামিন আৰু বন্ধক অন্তৰ্ভুক্ত) (ধাৰা ১২৫-২৩৮)\nঅংশীদাৰী ব্যৱসায়ৰ সৈতে জড়িত চুক্তি (ধাৰা ২৩৯-২৬৬)\nভাৰতীয় চুক্তি আইনে সামগ্ৰী বিক্ৰয় আৰু অংশীদাৰী ব্যৱসায় সম্পৰ্কীয় সৰল আৰু প্ৰাথমিক নীতিসমূহ সামৰি লৈছিল। বাণিজ্য ক্ষেত্ৰখনৰ প্ৰগতিৰ ফলত উদ্ভৱ হোৱা নতুন নিয়ম-নীতিসমূহ সামৰি ল'বলৈ চুক্তি আইনখন যথেষ্ট নাছিল। গতিকে ১৯৩০ আৰু ১৯৩২ চনত সামগ্ৰী বিক্ৰয় আৰু অংশীদাৰী ব্যৱসায়ৰ বাবে দুখন নতুন আইন ক্ৰমে সামগ্ৰী বিক্ৰয় আইন ১৯৩০ আৰু অংশীদাৰী ব্যৱসায় আইন ১৯৩২ গৃহীত কৰা হয়।\nবৰ্তমান সময়ত ভাৰতীয় চুক্তি আইনে নিম্নলিখিত বিষয়সমূহ সামৰিছে।\nআইনখনৰ ধাৰা ২(এইচ) মতে "আইনমতে বলৱৎ হোৱা যিকোনো বন্দৱস্তই"চুক্তি। অৰ্থাৎ বৈধ চুক্তিৰ বাবে এক বন্দৱস্ত আৰু থকাটো আৰু ই আইনমতে বলৱৎ হোৱাটো প্ৰয়োজনীয়।\nধাৰা ২(ই) মতে "পৰস্পৰৰ বাবে লাভৰ সৃষ্টি কৰা সকলো অংগীকাৰ আৰু অংগীকাৰৰ সকলো সমষ্টি" বন্দৱস্ত।\nধাৰা ২(বি) মতে "যেতিয়া এজক লোকে তেওঁক দিয়া প্ৰস্তাৱত মান্তি হয় তেতিয়া প্ৰস্তাৱটো গৃহীত হোৱা বুলি কোৱা হয়। যেতিয়া এটা প্ৰস্তাৱ গৃহীত হয় তেতিয়া ই এক অংগীকাৰ হৈ পৰে। "\nবৈধ চুক্তিৰ বাবে প্ৰয়োজনীয় চৰ্ত্ত[সম্পাদনা কৰক]\nধাৰা ১০ অনুসৰি, "সকলোধৰণৰ বন্দৱস্তই চুক্তি, যদিহে এইসমূহ দুয়োপক্ষৰ মুকলি সন্মতি, চুক্তিৰ বাবে যোগ্যতাৰে, এক ন্যায্য সামগ্ৰীৰ সৈতে ন্যায্য লাভৰ বাবে হয়, আৰু যদি ইয়াক প্ৰকাশ্যে অবৈধ বুলি স্বীকৃত দিয়া নহয়। "\nভাৰতীয় চুক্তি আইন ১৮৭২ ধাৰা ২(এ) ত প্ৰস্তাৱৰ সংজ্ঞা এনেদৰে দিয়া হৈছে, "যেতিয়া এজন ব্যক্তিয়ে আন এজনৰ সন্মতি বিচাৰি কোনো এক কাম কৰাৰ বা কামটো কৰাৰ পৰা আঁতৰি থকাৰ ইচ্ছা আনজনক ব্যক্ত কৰে, তেতিয়া তেওঁক এটা প্ৰস্তাৱ দিয়া বুলি কোৱা হয়। " এইদৰেই এক ন্যায্য প্ৰস্তাৱ হ'বলৈ হ'লে কামটো কৰা বা নকৰাৰ ইচ্ছাৰ বিষয়ে ব্যক্ত কৰাটো জৰুৰী। কিন্তু কেৱল ইচ্ছা ব্যক্ত কৰিলেই ই ন্যায্য প্ৰস্তাৱ নহ'ব। এই ইচ্ছাৰ কথা প্ৰস্তাৱ পাওঁতাজনক তেওঁৰ সন্মতি বিচাৰি পোনপটীয়াকৈ জনাব লাগিব আৰু এই প্ৰস্তাৱত এন কোনো চৰ্ত্ত থাকিব নোৱাৰিব যিটো পূৰ্ণ নহ'লে প্ৰস্তাৱ গৃহীত হ'ল বুলি ধৰা যায়।\nপ্ৰস্তাৱৰ ভাগসমূহ: ১. সাধাৰণ প্ৰস্তাৱ : সকলোৰে বাবে। ২. বিশেষ প্ৰস্তাৱ : নিৰ্দিষ্ট লোকৰ বাবে। ৩. বিপৰীতমুখী প্ৰস্তাৱ : দুইপক্ষই পৰস্পৰক দিয়া একে প্ৰস্তাৱ। ৪. পৰিৱৰ্ত্তিত প্ৰস্তাৱ : মূল প্ৰস্তাৱৰ শুধৰণি। ৫. স্থিত প্ৰস্তাৱ : কোনো বিশেষ সময়লৈকে থকা প্ৰস্তাৱ।\nপ্ৰস্তাৱ গ্ৰহণ[সম্পাদনা কৰক]\nধাৰা ২(বি) মতে "যেতিয়া এজন লোকে তেওঁক দিয়া প্ৰস্তাৱত মান্তি হয় তেতিয়া প্ৰস্তাৱটো গৃহীত হোৱা বুলি কোৱা হয়। যেতিয়া এটা প্ৰস্তাৱ গৃহীত হয়। "\nন্যায্য প্ৰস্তাৱ গ্ৰহণৰ নিয়মসমূহ:\n১. প্ৰস্তাৱ গ্ৰহণ পোনপটীয়া আৰু খাটাং হ'ব লাগিব।\n২. প্ৰস্তাৱ দিওঁতাক সন্মতিৰ বিষয়ে পোটপটীয়াকৈ জনাব লাগিব।\n৩. প্ৰস্তাৱটো নিৰ্ধাৰিত উপায়েৰে গ্ৰহণ কৰিব লাগিব।\n8. নিৰ্দিষ্ট কৰি দিয়া নাইবা এক যুক্তিসংগত সময়ৰ ভিতৰত প্ৰস্তাৱ গ্ৰহণ কৰিব লাগিব।\n৫. মৌনতাক প্ৰস্তাৱ গ্ৰহণ হিচাপে ধৰা নহয়।\n৬. দুয়োপক্ষ বিষয়টোত সন্মত হ'ব লাগিব।\nধাৰা ২(ডি) ত সংজ্ঞা অনুসৰি, "when at the desire of the promisor, the promisee or any other person, has done or abstained from doing, or does or abstains from doing, or promises to do or abstain from doing, something, such act or abstinence or promise is calledaconsideration for the promise."\nবন্দৱস্ত এটা দুয়োপক্ষৰে একোটা ন্যায়সংগত লাভৰ (consideration) বাবে হ'ব লাগিব।\nসেই লাভ আইনসংগত নহ'ব যদিহে ই:\nএনে প্ৰকৃতিৰ, যাক অনুমোদন জনালে কোনো আইন ভংগ হয়।\nএক জালিয়াতি, অথবা কোনো ব্যক্তি তথা আনৰ সম্পত্তিৰ অনিষ্ট সাধন কৰে।\nন্যায়ালয়ে ইয়াক নীতিবিৰুদ্ধ, অথবা জনগণৰ নীতিৰ বিপক্ষে যায়, আৰু\nলাভ বিভিন্ন ৰূপৰ যেন টকা, সামগ্ৰী, সেৱা, বিবাহৰ অংগীকাৰ, ভৱিষ্যতে কাৰ্য পালনৰ অংগীকাৰ আদি হ'ব পাৰে।\nসংশ্লিষ্ট পক্ষৰ যোগ্যতা[সম্পাদনা কৰক]\nআইধখনৰ ধাৰা ১১ অনুসৰি এক বৈধ চুক্তিৰ বাবে পক্ষসমূহৰ নিম্নলিখিত যোগ্যতা থাকিব লাগিব।\nতেওঁ নাবালক হ'ব নালাগিব। ভাৰতীয় প্ৰাপ্তবয়স্ক আইন ১৮৭৫ মতে ১৮ বছৰৰ অনূৰ্ধ্ব্বজনেই নাবালক।\nচুক্তিৱদ্ধ হোৱাৰ সময়ত তেওঁ মানসিকভাৱে সুস্থ অৱস্থাত থাকিব লাগিব।\nতেওঁ এনে এজন ব্যক্তি হ'ব নালাগিব যাক আইনে ব্যক্তিগতভাৱে অযোগ্য ঘোষণা কৰিছে।\nমুক্ত সন্মতি[সম্পাদনা কৰক]\nধাৰা ১৩ অনুসৰি, দুজন বা ততোধিক ব্যক্তিক তেতিয়াই সন্মত হোৱা বুলি কোৱা হয় যেতিয়া তেওঁলোকে কোনো এক বিষয়ত একে অৰ্থত একমত হয়।\nসন্মতি এটা তেতিয়াই মুক্ত হয় যেতিয়া ই বাধ্যকৰণ (ধাৰা ১৫), দমনীয় প্ৰভাৱ (ধাৰা ১৬), জাল (ধাৰা ১৭), অপবৰ্ণনা (ধাৰা ১৮) আৰু ভুলৰদ্বাৰা (ধাৰা ১৯) প্ৰভাৱিত নহয়।\nচুক্তিৰ প্ৰকাৰ[সম্পাদনা কৰক]\nচুক্তিৰ নিৰ্বাহ বা বাতিলকৰণ[সম্পাদনা কৰক]\nচুক্তি এটা নিম্নলিখিত ধৰণে নিৰ্বাহ অথবা ৰদ কৰা হ'ব পাৰে।\n১. একমত যোগে নিৰ্বাহ (ধাৰা ৬২, ৬৩)\nদুয়োপক্ষৰ মুক্ত সন্মতি থাকিলে চুক্তি এটা নিৰ্বাহ কৰিব পৰা যায়।\n২. ৰূপায়ণৰ যোগে নিৰ্বাহ (ধাৰা ৩৭, ৩৮)\nচুক্তি অনুসৰি কাৰ্য সমাপন হ'লেই সেই চুক্তি নিৰ্বাহ হয়।\n৩. আইনী প্ৰক্ৰিয়াৰ যোগে নিৰ্বাহ\nচুক্তিৱদ্ধ ব্যক্তিৰ মৃত্যু হ'লে অথবা তেওঁ দেউলীয়া অৱস্থাত পৰিলে আইনে হস্তক্ষেপ কৰি চুক্তিখন বাতিল কৰে। কোনো ক্ষেত্ৰত যদি পূৰ্বৰ অধিকাৰ নতুন অধিকাৰৰ মাজত বিলীন হৈ যায় তেন্তে পূৰ্বৰ অধিকাৰ সম্বন্ধীয় চুক্তি বাতিল হৈ যায়।\n৪. চুক্তি ভংগকৰণৰ যোগে নিৰ্বাহ (ধাৰা ৩৯)\nকোনো পক্ষই চুক্তি অনুসাৰে কাৰ্য নকৰিলে সেই চুক্তি বাতিল হয়। এইক্ষেত্ৰত ক্ষতিগ্ৰস্ত আনটো পক্ষই প্ৰথম পক্ষৰ বিপক্ষে আইনৰ কাষ চাপিব পাৰে।\n৫. ৰূপায়ণ কৰাৰ সম্ভাৱনাহীনতাৰ যোগে (ধাৰা ৫৬)\nচুক্তি এটা ৰূপায়ণ কৰাটো প্ৰকৃতপক্ষে অসম্ভৱ হৈ পৰিলে ই নিৰ্বাহ হয়।\n৬. সময় উকলাৰ ফলত\nচুক্তি ৰূপায়ণৰ সময় উকলি গ'লে ই বাতিল হৈ যায়। ম্যাদ আইন ১৯৪০ (The Limitation Act 1940) অনুসৰি এটা চুক্তি নিৰ্দিষ্ট সময়ৰ ভিতৰত ৰূপায়িত কৰিব লাগে।\n↑ 2.0 2.1 2.2 Business Regulatory Framework by Garg K. C., Sareen V. K., Sharma Mukesh, Chawla R. C. Kalyani Publishers (fifth edition 2008). Page5. ISBN 978-81-272-3584-0\n"https://as.wikipedia.org/w/index.php?title=ভাৰতীয়_চুক্তি_আইন_১৮৭২&oldid=229663"ৰ পৰা অনা হৈছে


কইনা সাজত প্ৰিয়ংকাক দেখি নিকে কিয় টুকিলে চকুলো ? ভাইৰেল VIDEO - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nকইনা সাজত প্ৰিয়ংকাক দেখি নিকে কিয় টুকিলে চকুলো ? ভাইৰেল VIDEO\nডিজিটেল ডেস্কঃ বহু জল্পনা-কল্পনাৰ ওৰ পেলাই অৱশেষত ৰাজকীয়ভাৱে তেওলোকৰ বিবাহ সম্পন্ন হৈছিল। বহুতে বহু কথা কৈছিল ‘দৰা কম বয়সীয়া, কইনাৰ বয়স বেছি।’ এইসকলোবোৰ কথা তল পেলাই ২ ডিচেম্বৰত যোধপুৰত নিকে প্ৰিয়ংকাক আনুষ্ঠানিকভাৱে পত্নীৰ মৰ্যদা দিলে।\nএক উৎসৱমুখৰ পৰিৱেশৰ মাজেৰে ধুমধামেৰে সম্পন্ন হল বিবাহ। পূৰ্বে যদিও বিবাহৰ ভিডিঅ’ ভাইৰেল হোৱা নাছিল,দিন বাগৰাৰ লগে লগে ক্ৰমান্বয়ে ভাইৰেল হৈছে প্ৰিয়ংকা নিকৰ বিয়াৰ বহু ভিডিঅ। বিবাহৰ যিসময়ত বগাসাজেৰে প্ৰিয়ংকা নিকৰ ওচৰলৈ আহিছিল,সেই সময়ৰ এটি ভিডিঅ’ শেহতীয়াকৈ ছচিয়েল মিডিয়াত খুবেই ভাইৰেল হৈছে।\nবগা সাজত পৰীৰ দৰে দেখা প্ৰেমিকা তথা হবলগীয়া পত্নীক দেখি নিকৰ চকুৰে বাগৰি আহিছিল চকুলো। সেই ভিডিঅ’টো-\nহোজাইৰ কাঁকীত উপস্থিত মুখ্যমন্ত্ৰী সৰ্বানন্দ সোণোৱাল\nকৃষ্ণাইৰ মানিকপুৰ-হাৰিমুৰা ধাননি পথাৰত বন্যহস্তীৰ সন্ত্ৰাস\nআহি আছে দ্বিতীয়বাৰলৈ, এতিয়া কোনেও দিব নোৱাৰে বাধাঃ ‘পি এম নৰেন্দ্ৰ মোডী’ৰ…\nশুকুৰবাৰে বৰনদী ভটিয়াবলৈ ৰাজ্যৰ ছবিগৃহলৈ আহি আছে ১৩০ গৰাকী অভিনেতা-অভিনেত্ৰী


তিব্বতৰ সাধু : জ্ঞানী মহিলা\nHomeঅনুদিত লোক কাহিনীতিব্বতৰ সাধু : জ্ঞানী মহিলা\ntranslatorsassam June 02, 2020\nঅনুবাদ : কিন্নৰী ডেকা\n(জ্ঞানীৰ সংগ পৰিত্যাগ কৰাজনে জীৱনৰ বাটত বাৰেপতি উজুটি খায় – তিব্বতৰ প্ৰবচন )\nবহু হাজাৰ বছৰ আগৰ কথা। কালৰ পাকচক্ৰত পৰি হেৰাই যোৱাৰ বহুপূৰ্বে এসময়ত তিব্বতৰ পৰ্বতৰ বুকুত অৱস্থিত বোকাময় গাওঁ এখনত এটি জনজাতীয়ে বসবাস কৰিছিল।\nগাওখনৰ বোকা মাটিৰ তলেৰে ওলোৱা এটা সৰু চাফা পানীৰ ফোৱাৰাই গাঁওবাসীৰ প্ৰয়োজনীয় পানীৰ যোগান ধৰি আহিছিল। গাওঁবাসীৰ একাংশৰ বিশ্বাস মতে এই পানীৰ ফোৱাৰাটো এটা যাদুকৰী ঘোঁৰাৰ মূৰৰ পৰা ওলাইছিল আৰু কোনো কোনোৰ মতে ঘোঁৰা নহয় বৰঞ্চ এটা যাদুকৰী গৰুৰ মূৰৰ পৰাহে এই ফোৱাৰাটো ওলাইছিল আৰু সেইদিন ধৰি কেতিয়াওঁ বন্ধ নহ'ল আৰু সেইবাবেই ফোৱাৰাটো কেতিয়াওঁ শুকাই যোৱা নাছিল।\nগাওঁখনত এজন শাসনকৰ্তা আছিল। তেওঁ এক কথাত গাওঁখনৰ ৰজাই আছিল। গাওঁবাসীয়ে তেওঁক মহাজন দেউতা বুলি মাতিছিল। এই মানুহজনে গাওঁবাসীৰ সৰু ডাঙৰ প্ৰায় সকলো সমস্যাৰ সমাধান কৰি দিছিল। অপৰাধীবোৰক কঠোৰ শাস্তি বিহিছিল। একপ্ৰকাৰ ক'বলৈ গ'লে তেওঁৰ কথা শিলৰ ৰেখা আছিল। কেতিয়াবা তেওঁ শাস্তি স্বৰূপে মৃত্যুদণ্ডও দিছিল।\nএই মহাজনৰ এজন খুউব সুন্দৰ-সুঠাম পুত্ৰ আছিল। পুতেকজনৰ তেতিয়ালৈ বিয়া হোৱা নাছিল। মহাজনে ল'ৰাৰ বাবে ছোৱালী বিচাৰিবলৈ মানুহ লগালে। এবাৰ এজন ঘটকে দুয়োপক্ষৰ সন্মতিমৰ্মে ওচৰৰে ৰাজকুমাৰ এজনৰ কন্যাৰ লগত মহাজনৰ পুতেকৰ বিয়া ঠিক কৰিলে। এই ৰাজকুমাজনে শাসন কৰা এলেকাটো মোটামুটিভাৱেহে ডাঙৰ আছিল ।\nবিবাহৰ দিন ঠিক হোৱাৰ কিছুদিন পিছত কমেও এশজন মানুহ, নৰ্তকী, বাদ্যযন্ত্ৰী, গায়ক তদুপৰি কইনাৰ পৰিয়ালৰ বাবে বিভিন্ন উপহাৰ, কইনাৰ মাতৃৰ বাবে অলপ টকা আৰু কইনাৰ বাবে গহণা-গাঁঠৰি লৈ মহাজনৰ পুতেকে কইনা আনিবলৈ বুলি দৰা সাঁজি যাবলৈ ওলাল। মহাজনে বৰভোজৰ আয়োজন কৰিলে আৰু কমেওঁ তিনিদিন পৰ্যন্ত দুয়োপক্ষৰ মাজত উপহাৰ আদান প্ৰদানৰ পৰ্ব চলিল। অৱশেষত বিবাহৰ পৰ্বৰ শেষত দৰাপক্ষই কইনা লৈ যাবলৈ ওলাল।\nকইনা যোৱাৰ পৰত কইনাৰ মাক বিদায় দিবলৈ মূল দুৱাৰলৈ আহিল। বিদায় পৰত মাকে জীয়েকক ক'লে -" দুখ নকৰিবি আই। আজি ঘৰখন এৰি গ'লেও আকৌ এমাহৰ ভিতৰতে আমাক চাবলৈ আহিব পাৰিবি।"\nকইনাৰ পিতাক আৰু সৰু ভাই-ভনীয়ে একেলগে ক'লে -"দুখৰ কোনো কাৰণ নাই। এতিয়া তুমি এজন ডাঙৰ কোঁৱৰৰ পত্নী। তুমি এতিয়া আগতকৈ বেছি ভাল আৰু বেলেগ ধৰণৰ খাদ্য খাবলৈ পাবা। আগতকৈ বেছি ধুনীয়া দামী কাপোৰ পিন্ধিবলৈ পাবা। " কিন্তু তাইৰ মাকে ক'লে-" আই তই নিজকে স্বচ্ছ কৰি ৰাখিব লাগিব। প্ৰতিটো সময়তে তই নিজকে আইনাত চাই আছ বুলি ভাবিব লাগিব। তই তোৰ চাকৰ-নাকৰৰ প্ৰতি নম্ৰ হ'ব লাগিব আৰু তোৰ গিৰিয়েৰৰ পিতৃ-মাতৃৰ প্ৰতি শ্ৰদ্ধাশীল হ'ব লাগিব। দুখীয়াৰ প্ৰতি সহায়ৰ হাত আগ বঢ়াবলৈ তই কেতিয়াওঁ কুণ্ঠাবোধ নকৰিবি। কেতিয়াওঁ কাকো টান কথা নক'বি। যদি এনে কৰ তেন্তে হাতৰ কুঠাৰ ভৰিত মৰাৰ দৰেই তই নিজৰ সন্মান নিজে হেৰুৱাবি।\nএইদৰেই উচুপি থকা ছোৱালীজনীক সান্তনা দি দি সুখে-সন্তোষেৰে থাকিবলৈ কৈ তেওঁলোকে তাইক বিদায় দিলে।\nএটা সময়ত দৰাঘৰীয়া বিশাল দলটোৰ এটা ডাঙৰ গোট ইতিমধ্যে বহুদূৰ আগবাঢ়িল। এতিয়া পিছৰ ফালে বাকী ৰৈ গ'ল মাত্ৰ কেইগৰাকীমান লিগিৰী আৰু ন কইনা। আগৰ মানুহবোৰ আৰু আগবাঢ়ি গৈ থাকিল আৰু ন-কইনা আৰু লিগিৰীহঁত সেইখিনি পায় মানে ৰাতি হৈ আহিল আৰু সিহঁত এটা সৰু উপত্যকাত উপস্থিত হ'ল। ৰাতি হোৱাৰ বাবে তাতেই তম্বু লগাই ৰাতিটো কটোৱাৰ বাবে লিগিৰীহঁতে যো-জা কৰিবলৈ ল'লে।\nএনেতে ন-কইনা সিহঁতৰ ওচৰত আহিল আৰু ক'লে -" মই ভাবো এই ঠাইখিনিত ৰাতিটো কটোৱা উচিত নহ'ব। তোমালোকে তম্বুবোৰ লগাব নালাগে। এই ঠাইত যদিহে ডাঙৰ বৰষুণ আহে তেন্তে বয় - বস্তুৰ লগতে আমাকো বৰষুণৰ পানীয়ে ধুই লৈ যাব।"\nতাই অলপদূৰ আগবাঢ়ি গ'ল আৰু এটুকুৰা ঠাই থিক কৰি লিগিৰীবোৰক তালৈ আহিবলৈ ক'লে। লিগিৰীবোৰে ইতিমধ্যেই ৰাতিটো কটাবলৈ বুলি য়াকৰ পিঠিৰ পৰা বয় বস্তুবোৰ নমাইছিল, এতিয়া এইখিনিৰ পৰা অলপ মাত্ৰ দূৰ যাবলৈ আকৌ য়াকৰ পিঠিত বস্তু উঠাব লগা হোৱাত সিহঁতৰ অতিপাত খং উঠিল।\nসিহঁতে ইজনীয়ে আনজনীক উদ্দেশ্যি ক'লে -" এইজনী একেবাৰে অসহনীয় তিৰোতা। এখন সৰু ঠাইৰ পৰা আহি ইমান ডাঙৰ কোঁৱৰলৈ বিয়া হৈ আহি তাইৰ এদিনতে অহংকাৰ বাঢ়িছে। তাই ভাবিছে এতিয়াটো তাই আমাক যি ক'ব আমি তাকেই কৰিম।" এইদৰে বিৰক্তি আৰু খঙেৰে সৈতে সিহঁতে আকৌ বস্তু বাহানিবোৰ সামৰি নতুনকৈ ঠিক কৰা ঠাইডোখৰত ৰাতিটো কটাবলৈ যো-জা কৰিলে। সেইদিনা ৰাতিয়েই অতি আচৰিতভাৱে সচাই এজাক ডাঙৰ বৰষুণ আহিল আৰু বাঢ়নী পানীয়ে উপত্যকাটোৰ সেই ঠাইখিনিৰ পৰা সকলো বস্তু উটুৱাই লৈ গ'ল। যেতিয়া লিগিৰীহঁতে এই দৃশ্য দেখিলে তেতিয়া সিহঁতে আকৌ আলোচনা কৰিলে - "যদি আমি সেই ঠাইত ৰখিলোহেঁতেন তেন্তে সঁচাই আমাৰ বয়-বস্তুবোৰ ক' ৰবাত হেৰাই গ'লহেতেন। আনকি আমাৰ মৃত্যুও হ'লহেতেঁন। এই তিৰোতাজনী নিশ্চয় ভৱিষ্যতজ্ঞানী আৰু নিশ্চয় তাই সকলো কথা জানে। আজিৰ পৰা আমি আমাৰ জীৱনবোৰ তেওঁৰ ওচৰতে অৰ্পণ কৰিলোঁ ।"\nপিছদিনা সিহঁতে আকৌ যাত্ৰা আৰম্ভ কৰিলে আৰু দৰাঘৰত উপস্থিত হ'ল। তাত আকৌ তিনিদিনৰ বাবে ভোজৰ আয়োজন কৰা হৈছিল। এইদৰে এতিয়া কইনাৰ দেউতাকে তাইৰ লগত পঠিওৱা লিগিৰীবোৰৰ উভতি যোৱাৰ সময় উপস্থিত হ'ল। তাই লিগিৰীবোৰক বিভিন্ন উপহাৰ দি পিতৃগৃহলৈ বুলি বিদায় দিলে।\nএনেতে তাইৰ গিৰিয়েকৰ ফালৰ লিগিৰা কেইজনমানে বিদায়ৰ পৰত তাইৰ মাকে তাইক সদায় আইনাত নিজকে চাই থকা বুলি ভাবি চলিবলৈ কোৱা কথাটো শুনি তাৰ অৰ্থ সুধিবলৈ তাইৰ গিৰিয়েকৰ ওচৰলৈ গ'ল। সিহঁতৰ কোনেও কথাটোৰ একো অৰ্থ উলিয়াব পৰা নাছিল।\nপিছদিনা পুৱা উঠিয়েই ন কইনাই প্ৰথমে ঘৰ চাফা কৰিলে, নিজৰ চুলি ফণিয়ালে আৰু অৱশেষত নিজে কিবা খোৱাৰ আগত আন সকলোৰে খাবলৈ পৰ্যাপ্ত বস্তু আছেনে নাই তাৰ তদাৰক কৰিলে।\nএদিন তাইক তাইৰ গিৰিয়েকে সুধিলে - "তোমাৰ মায়ে সেই কথাটোৰে কি অৰ্থ বুজাইছিল?"\nতাই ক'লে - " মায়ে এই কথাটোৰে ইয়াকে বুজাব বিচাৰিছিল যে মই আপোনপেটীয়া হোৱা অনুচিত। নিজে আগে খাবলৈ বিচৰাতকৈ যদি মই আনে খোৱা হোৱালৈ অপেক্ষা কৰোঁ তেতিয়া মোৰ বেছি ভোক লাগিব আৰু বস্তুবোৰৰ সোৱাদো অধিক ভাল অনুভৱ কৰিম। প্ৰতি মূহূৰ্ততে দাপোনত নিজকে চাই থকা কথাটোৰে তেওঁ বুজাব বিচাৰিছিল যে মই নিজৰ ঘৰখন, নিজকে আৰু নিজৰ মনটোক চাফাকৈ ৰাখিব লাগিব। যাতে কেতিয়াওঁ মই এইক্ষেত্ৰত লাজ পাবলগীয়া নহয়"।\nএইদৰে বহুদিন পাৰ হৈ গ'ল। এদিন এটা বিৰাটকায় বগলীয়ে খাদ্যৰ বাবে সমুদ্ৰৰ পাৰৰ পৰা অলপ ধানৰ কঢ়িয়াই লৈ গৈ আছিল। যেতিয়া বগলীটোৱে মহাজনৰ মহলৰ ওপৰেৰে উৰি গৈ আছিল তেতিয়া ধানখিনিৰ পৰা অলপ ধান আহি মাটিত পৰিল। তাকে দেখি লিগিৰা লিগিৰীহঁতে ধানখিনি গোট খুৱাই সিহঁতৰ ঘৰৰ মালিকনী সেই তিৰোতাজনীৰ ওচৰলৈ লৈ গ'ল। ধানখিনি চাই তাই ক'লে -" আমি এইখিনিৰ খেতি কৰাটো উচিত আৰু ভালদৰে যত্ন লোৱা উচিত। মই ভাবো ইয়াৰ ঔষধি গুণ আছে। ইয়াৰ পৰা আমি বেমাৰৰ ঔষধ তৈয়াৰ কৰিব পাৰিম।\nকথামতে লগুৱাবোৰে শষ্যখিনি বিভিন্ন পৰিয়ালৰ মাজত বিলাই দিলে। সিহঁতে এইবোৰ নিজৰ নিজৰ ঘৰলৈ লৈ গ'ল আৰু খেতি কৰিবলৈ ধৰিলে।\nকিছুদিন পিছত এজন ৰজাৰ পত্নী টান নৰিয়াত পৰিল। ৰজাই ততালিকে ওচৰ পাজৰৰ গাওঁসমূহৰ মুখীয়াবোৰকে ধৰি বহুকেইজন লামাকো মাতি আনিলে। তেওঁলোকৰ পৰা ৰজাই জানিব পাৰিলে যে সাগৰৰ পাৰৰ সেই ধানৰ চাফলেহে ৰাণীৰ বেমাৰ ভাল কৰিব পাৰিব। যদি ৰাণীয়ে সেই চাউল সঠিক সময়ত খাব নোৱাৰে তেন্তে তেওঁৰ মৃত্যু হৈ যাব। ৰজাই সকলো দিশে এই চাউলৰ সন্ধান বিচাৰি মানুহ পঠিয়ালে কিন্তু প্ৰত্যেকেই তেওঁক নিৰাশ কৰিলে। এদিন হঠাৎ ৰজাই মহাজনৰ কোঁৱৰৰ পত্নীৰ কথা জানিব পাৰিলে আৰু ততালিকে ৰজা তেওঁৰ ওচৰলৈ গ'ল। তেওঁ মানুহজনীক সাগৰৰ পাৰৰ সেই বিশেষ চাউল তেওঁৰ ওচৰত আছে নেকি সুধিলে। তেতিয়া তাই ক'লে-" নিশ্চয়। মোৰ ওচৰত কেৱল মহাৰাণীৰ বাবেই নহয় বৰং দেশৰ সকলো ৰুগীয়া মানুহৰ বাবে পৰ্যাপ্ত হোৱাকৈ চাউল আছে"।\nএইদৰে কৈ তাই ৰাণীৰ বাবে কিছু চাউল পঠিয়াই দিলে। লগকে দেশৰ আন ৰোগীৰ বাবেওঁ চাউল পঠিওৱাৰ ব্যৱস্থা কৰিলে। চাউল গ্ৰহণ কৰি সকলোবোৰ সুস্থ হৈ উঠিল। তেতিয়াৰ পৰা সকলো মানুহে সেই জ্ঞানী তিৰোতাজনীৰ পূজা কৰিবলৈ ল'লে আৰু বিপদৰ সময়ত তেওঁৰ পৰামৰ্শ লৈ কাম কৰিবলৈ ধৰিলে।\nউৎসঃ Tibetan Folk Tales by A.L. Shelton


অভিশপ্ত দুলীয়াজান: লিখিবলৈ ভাষা নাই – অসম খবৰ 24X7\nঅসমলৈ বিদেশী আনিব বিচৰাসকলে অঞ্জন শৰ্মা মহোদয়ৰ এই লিখনিটো পঢ়ি চাবচোন৷ কিবা মনত পৰেইবা!!\n📃 দ্বীপেন লহকৰ\n(বি: দ্ৰষ্টব‍্য: ১৯৮০ চনৰ ৩০ জানুৱাৰী তাৰিখৰ ‘সাপ্তাহিক নীলাচল’ কাকতৰ সম্পূৰ্ণ প্ৰথম পৃষ্ঠা জুৰি মোৰ এটা লেখা প্ৰকাশ হৈছিল। কেইজনমান বন্ধুৰ অনুৰোধত লেখাটো ৩৮ বছৰৰ পিছত আগবঢ়ালো। মোৰ অনুৰোধ, দয়া কৰি আপোনালোকে ১৯৮০ চনলৈ যাত্ৰা কৰি লেখাটো পঢ়িবলৈ যত্ন কৰিব।)\nটিপলিং পুলিচ চকীৰ সন্মুখৰ দেৱালখন অগ্নিনিৰ্বাপক বাহিনীৰ পানীৰ পাইপৰ দ্বাৰা ধুই পেলোৱা হৈছে। অৰ্থাৎ, কেঁচা তেজেৰে ৰঙা হৈ থকা ‘OIL INDIA’ৰ দেৱালখনৰ পৰা তেজবোৰ নাইকীয়া কৰি দিয়া হৈছে। তথাপি তাত তেজ লাগি আছে ঠায়ে ঠায়ে, তেজ লাগি আছে পিকেটিং-কাৰীয়ে ৰখি থকা গেটখনৰ ওচৰে-পাঁজৰে। দেৱালখনৰ ঠায়ে ঠায়ে গুলীৰ দ্বাৰা ফুটা হৈ গৈছে। গেটখনৰ উত্তৰফালে থকা পানীৰ পাইপ গুলী লাগি ফাটি গৈছে (এতিয়া নতুন পাইপ লগোৱা হৈছে)।\nগুলী লাগিছে টেঙাখাট পাণধোৱাৰ ১৬ বছৰীয়া অকণ গোহাঁইৰ বাওঁহাতত, তিনিচুকীয়া কলেজৰ হেম গগৈৰ ভৰিৰ পতাত, OIL INDIAৰ কৰ্মচাৰী নৱ কুমাৰ নেওগৰ বাওঁভৰিৰ আঁঠুৰ ওপৰত, শিহুমৰা গাঁৱৰ অকণ বৰুৱাৰ ডিঙিত, নাহৰকটীয়া কলেজৰ প্ৰসন্ন গগৈৰ বাওঁভৰিত, পুৰণি খঙীয়া গাঁৱৰ অঞ্জলি হাজৰিকাৰ সোঁভৰিৰ আঁঠুত, টেঙাখাটৰ গুণৱতী ফুকনৰ বাওঁভৰিত, ভাদৈ পাঁচআলিৰ ভাদৈ হাইস্কুলৰ নৱমমানৰ ছাত্ৰী দিব‍্যলতা ফুকনৰ মূৰত, চাচনি মৌজাৰ শান্তিপুৰ গাঁৱৰ দুলেশ্বৰী গগৈৰ পিঠিত, দীঘলী গাঁৱৰ বিনু বৰাৰ সোঁভৰিত। দুটা গুলী লাগি যৌনাঙ্গ ছিঙি গৈছে দুলীয়াজান কলেজৰ ছাত্ৰ দ্ৰোণকান্ত দাসৰ। OIL INDIAৰ কৰ্মচাৰী ভদ্ৰকান্ত সোণোৱালে বুকুৰ বাওঁফালে দুটা গুলী লৈ বিচনাত পৰি আছে, বিছনাত পৰি আছে টিপলিং হাইস্কুলৰ শিক্ষক ঘন গগৈয়ে সোঁভৰিত তিনিটা-সোঁহাতত এটা, আৰু তপিনাত এটা গুলী লৈ। ১৮/১/৮০ তাৰিখৰ পৰা দুদিন সংজ্ঞাহীন হৈ বিছনাত পৰি আছে দুলীয়াজান কলেজৰ ছাত্র তথা দুলীয়াজান আঞ্চলিক ছাত্ৰ সন্হাৰ প্ৰাক্তন সম্পাদক বিনোদ চেতিয়া। বিছনাত পৰি আছে OIL INDIAৰ কৰ্মচাৰী পোণা গগৈৰ পত্নী অৰুণা গগৈ – OIL INDIAৰ Drilling বিভাগৰ কৰ্মচাৰী প্ৰদীপ গগৈ, অনিল দত্ত, ৰত্নেশ্বৰ ফুকন, চাচনি উচ্চতৰ মাধ্যমিক বিদ্যালয়ৰ দশম মানৰ ছাত্ৰ দেৱ কুমাৰ বৰুৱা, নকাৰী গাঁৱৰ স্বৰ্ণলতা চেতিয়া, চাচনি চেঁচাসত্ৰ একাডেমীৰ নৱম মানৰ ছাত্ৰী জুনুবালা টাইৰাই, টেঙাখাট পানধোৱাৰ সত্তৰ বছৰীয়া বৃদ্ধা মাকণ গোঁহাই, দীঘলী হাইস্কুলৰ সপ্তম মানৰ ছাত্ৰী নিৰদা গগৈ, চাচনি খাতোৱা গাঁৱৰ বিমলা খনিকৰ, ভাদৈ পাঁচআলিৰ কেৰকণি গাঁৱৰ চাৰিটা ল’ৰা আৰু এজনী ছোৱালীৰ মাক ববিতা শইকীয়া, দুলীয়া গাঁৱৰ ১২ বছৰীয়া ছোৱালী অণিমা গগৈ আৰু বহুতো।…\nনৰঘাতকসকলে নিশ্চয় হাঁহিছিল। আইকমেন, জেনেৰেল ডায়াৰ, ইদি আমিনৰ দৰে নিজকে নিজে কল্পনা কৰি বীভৎস হাঁহি মাৰিছিল গুলীৰ শব্দৰ লগে লগে, তেজৰ চেকুৰা বাটে-হাটে-দেৱালে-কাপোৰে ছিটিকি ছিটিকি পৰাৰ লগে লগে। ‘জয় জোৱান’-এ জয় কিষাণৰ ওপৰত, ‘জয় কিষাণ’ৰ টকাৰে কিনা ৰাইফলেৰে গুলী নিক্ষেপ কৰাৰ সময়ত ‘জয় কিষাণ’ৰ ঘামৰ গোন্ধ তেওঁলোকৰ চুৱেটাৰৰ ঊলত থকাৰ কথা পাহৰি গৈছিল, আৰক্ষী অধীক্ষক প্ৰিয়নাথ গোস্বামীয়েও সেই সময়ত পাহৰি গৈছিল নলবাৰী মহকুমাত তেখেতৰ ঘৰৰ ওচৰৰ ছোৱালীক সামৰিক বাহিনীৰ লোকে ধৰ্ষণ কৰাৰ কথা। হাত-ভৰিত গুলী লৈ বিবস্ত্ৰ পুৰুষ, বিবস্ত্ৰা নাৰী, গাভৰুসকল পলাইছিল ৰাইফলৰ ভয়ত, প্ৰাণৰ ভয়ত। কঁঠালগুৰি হাইস্কুলৰ প্ৰাক্তন শিক্ষক শ্ৰী দুৰ্গাধৰ গগৈৰ ডাঙৰ পুত্ৰ তথা কথা ক’ব নোৱাৰা (বোবা) লীলা গগৈৰ ডাঙৰ ককায়েক কুমুদ চন্দ্ৰ গগৈৰ মৃত্যু হৈছিল, গিৰিবালা গগৈ বিধৱা হৈছিল, বুকু শুদা হৈছিল ফুলেশ্বৰী গগৈৰ আৰু পিতৃহীন হৈছিল ১৪ মহীয়া কিৰীটি গগৈ। মৃত্যু হৈছিল চাচনিৰ হুদুপৰা গাঁৱৰ মাটি-বাৰীহীন শ্ৰীৰমাকান্ত ডেকা আৰু শ্ৰীমতী ভাগ‍্য দেৱীৰ তৃতীয় পুত্ৰ ৩২ বছৰীয়া নগেন ডেকাৰ। এজন বিখ্যাত পেঁপাবাদক নগেন ডেকাৰ মৃত্যুৰ লগে লগে কপালৰ সেন্দুৰ মচিছিল তিলেশ্বৰী ডেকাই, পিতৃহীন হৈছিল প্ৰথমমান শ্ৰেণীৰ ছাত্ৰ ৬ বছৰীয়া প্ৰদীপ ডেকা, ৪ বছৰীয়া দিগন্ত ডেকা আৰু ডেৰ বছৰীয়া মামণি ডেকা। ডাঙৰ পুত্ৰ ৬ বছৰীয়া প্ৰদীপে (ঘৰত মতা নাম ‘সোণ’) মাকক কৈছিল-‘মা, নাকান্দিবা, ডাঙৰ হ’লে আমি খুৱাম নহয়!’ প্ৰদীপক মাতি আনি মই মৈৰ ফাইলৰ বগা কাগজত মাকক কোৱা কথাষাৰৰ তলত নিজৰ নামটো লিখি দিবলৈ কৈছিলো। প্ৰদীপে লিখি দিছিল। লিখি দিছিল চাচনিৰ শান্তিপুৰ গাঁৱৰ ৺তাহিৰাম নেওগ আৰু ৺ভেদুৰী নেওগৰ তৃতীয় সন্তান ২২ বছৰীয়া শ্বহীদ অজিত নেওগৰ ককায়েক পূৰ্ণ নেওগে। কি লিখিছিল সেইবিষয়ে মই ক’ম, অলপ পিছত ক’ম। মৃত্যু হৈছিল ৺গোলাই বৰা আৰু বকুলী বৰাৰ সৰুপুত্ৰ ২২ বছৰীয়া নৃপেন বৰাৰ। বহুতৰে মৃত্যু হৈছিল। টিপলিং পুলিচ চকীৰ সন্মুখত থকা কঁঠাল গছজোপাৰ পৰা ফ্লেগপোষ্টলৈ ৰাস্তাত পৰি থকা অজস্ৰ অৰ্দ্ধমৃতদেহ ত্ৰিপালৰ ওপৰত তুলি আঠজন চি-আৰ-পিয়ে পুলিচ চকীৰ পিছফাললৈ চোঁচৰাই লৈ গৈছিল। পুলিচ চকীৰ সন্মুখৰ ড্ৰামবোৰ নোহোৱা হৈছিল। পুলিচ চকীত মাইকী মানুহৰ কাপোৰ, গাভৰুৰ ব্লাউজবোৰ জমা কৰা হৈছিল। ৰাস্তাত তেজত পিছল খাই পৰা অনিল দত্তক এম্বুলেন্সৰ পৰা নমাই আনি C.R.P.-এ কোবাইছিল। মণিকা সেনাপতিয়ে মোৰ ফাইলৰ কাগজত ২২/১/৮০ তাৰিখে দুলীয়াজানত গুলীচালনা কৰাৰ লগে লগে ‘মৃতদেহ মই পাঁচটা দেখিছিলো’ বুলি লিখি চহী কৰি দিছিল। OIL INDIA-ৰ ৫ নম্বৰO.C.S.-ৰ পৰা জেনেৰেল অফিচ পাৰ হৈ I.T.I. ট্ৰেইনিং হোষ্টেলৰ আলিমূৰলৈকে আৰু ষ্টেচনৰ ফালে চিনেমা হললৈকে তিনিওফালে পুলিচ চকীৰ সন্মুখৰ পৰা প্ৰায় ৩০৯/৪০০ গজ দূৰলৈকে বিস্তৃত ৰাজআলিত তেজৰ চেকুৰা ২৩/১/৮০ তাৰিখলৈ বিদ‍্যমান। উলংগ হৈ দৌৰিছিল অসমৰ বোৱাৰী-জীয়ৰী। ৰাজআলিত পৰি আছিল লাচিত সন্তান।\nভাদৈ পাঁচআলিৰ নৃপেন বৰাৰ বয়স আছিল ২২ বছৰ। এওঁৰ বুকুত গুলী লাগি পিঠিৰে ওলাই গৈছে। নৃপেন বৰাৰ মৃতদেহত ‘PM 19’ লিখা সৰু কাগজ এখিলা পোৱা গৈছে। P.M.19ৰ অৰ্থ Post Mortem 19 হ’ব পাৰে নেকি? মাতৃ বকুলী বৰাই কৈছে- “সি দেশৰ বাবে প্ৰাণ ত‍্যাগ কৰাত মই দুখ কৰা নাই, তাৰ ঠাইত মই সহস্ৰজনক সন্তানৰূপে পাইছো। অসমবাসীৰ এই আন্দোলনে যদি মোৰ পুত্ৰৰ বিনিময়ত সাফল্য লাভ কৰে, তেতিয়াহে মই সুখী হ’ম।\nসদৌ অসম ছাত্ৰ সন্হালৈ অনুৰোধ থাকিল যাতে গাঁৱৰ মানুহৰ তুমৰুলি তেজত তগ্-বগাই উঠা ঘোঁৰাৰ লেকামদাল ভালকৈ ধৰি ৰাখি বিদেশী নাগৰিকৰ সমস‍্যাটো সমাধান কৰাৰ লগে লগে অৰ্থনৈতিক শোষণৰ পিনেও লক্ষ‍্য ৰাখি পৰিকল্পনা কৰি অগ্ৰসৰ হয়। এই সময়টোৱেই আমাৰ বাবে আটাইতকৈ বিপদজনক, অথচ শুভ সময়। এই সময়ত ছাত্ৰ সন্হাত ইন্দিৰা কংগ্ৰেছ, কংগ্ৰেছ আদি সৰ্বভাৰতীয় দলৰ দালাল সোমাবলৈ যত্নপৰ হৈ উঠিছে, আন্দোলনক বিপথে নিবলৈ যত্নপৰ হৈ উঠিছে। আনহাতে এই সময়ত কিন্তু অসমীয়া জাতিও জাগিছে। আমি এতিয়া আমাৰ সন্মিলিত শক্তিৰে সমস্যা সমাধান কৰিব লাগিব, মূল শত্ৰুৰ বিৰুদ্ধে যুজিব লাগিব।\nNEWS Post Views : 208\nব্লেক বেল্ট ডিগ্ৰী সঞ্চিয়তালৈ\nনাজিৰাত ‘Mission Egg’ ৰ শুভাৰম্ভ\nTotal views : 1002838


Dolozin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Dolozin ar byavahar, ppali, parshwakriya, upkaar, kriya-pratikriya aaru satarkatabani\nDolozin के सारे विकल्प देखें\nDolozin की जानकारी\nDolozin ৰ লাভ আৰু ব্যৱহাৰসমূহ- Dolozin Benefits & Uses in Assamese- Dolozin ar laabh aaru byavaharsamuh\nDolozin ৰ পালি আৰু সেয়া কেনেদৰে ল'ব- Dolozin Dosage & How to Take in Assamese - Dolozin ar paali aaru xeya kenedore lobo\nDolozin ৰ পাৰ্শ্চক্ৰিয়াসমূহ- Dolozin Side Effects in Assamese- Dolozin ar parshwakriyasamuh\nDolozin সংক্ৰান্ত সতৰ্কতাবাণীসমূহ- Dolozin Related Warnings in Assamese- Dolozin xonkranta xatarkatabanisamuh\nঅইন দৰৱৰ সৈতে Dolozinৰ গুৰুতৰ ক্ৰিয়া-প্ৰতিক্ৰিয়া- Severe Interaction of Dolozin with Other Drugs in Assamese- Oinor xoite Dolozin ar gurutor kriya-pratikriya\nDolozin মতভেদসমূহ- Dolozin Contraindications in Assamese- Dolozin nishedhsamuh\nDolozin ৰ বিষয়ে সততে সোধা প্ৰশ্নসমূহ- Frequently asked Questions about Dolozin in Assamese- Dolozin ar bikhoye satate xodha prashnasamuh\nখাদ্য আৰু মদৰ সৈতে Dolozin ক্ৰিয়া-প্ৰতিক্ৰিয়া- Dolozin Interactions with Food and Alcohol in Assamese- khadya aaru modor xoite Dolozin kriya-pratikriya\nDolozin ৰ লাভ আৰু ব্যৱহাৰসমূহ - Dolozin Benefits & Uses in Assamese - Dolozin ar laabh aaru byavaharsamuh\nDolozin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDolozin ৰ পালি আৰু সেয়া কেনেদৰে ল'ব - Dolozin Dosage & How to Take in Assamese - Dolozin ar paali aaru xeya kenedore lobo\nDolozin-ৰ উপাদানসমূহ - Dolozin Active Ingredients in Assamese - Dolozin-ar upadaansamuh\nDolozin ৰ পাৰ্শ্চক্ৰিয়াসমূহ - Dolozin Side Effects in Assamese - Dolozin ar parshwakriyasamuh\nগৱেষণাৰ ভিত্তিত, Dolozin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDolozin সংক্ৰান্ত সতৰ্কতাবাণীসমূহ - Dolozin Related Warnings in Assamese - Dolozin xonkranta xatarkatabanisamuh\nDolozin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nDolozin গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nDolozin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nDolozin ৰ বহু কম স্তন্যপায়ী মহিলাৰ ওপৰত পাৰ্শ্ব-প্ৰতিক্ৰিয়া থকা দেখা যায়।\nবৃক্কত Dolozin কি প্ৰভাৱ দেখা গৈছে?\nDolozinৰ ব্যৱহাৰ বৃক্ক ৰ বাবে ক্ষতিকৰ হব পাৰে। চিকিতসকৰ পৰামৰ্শ অবিহনে গ্ৰহণ নকৰিব।\nযকৃতত Dolozin কি প্ৰভাৱ দেখা গৈছে?\nDolozinৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Dolozin ৰ কি প্ৰভাৱ দেখা গৈছে?\nDolozinৰ পাৰ্শ্ব-প্ৰতিক্ৰিয়াৰ ফলত হৃদয়ৰ ক্ষতি হব পাৰে। গতিকে গ্ৰহণ কৰাৰ পূৰ্বে চিকিতসকৰ পৰামৰ্শ প্ৰয়োজনীয়।\nঅইন দৰৱৰ সৈতে Dolozinৰ গুৰুতৰ ক্ৰিয়া-প্ৰতিক্ৰিয়া - Severe Interaction of Dolozin with Other Drugs in Assamese - Oinor xoite Dolozin ar gurutor kriya-pratikriya\nDolozin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDolozin মতভেদসমূহ - Dolozin Contraindications in Assamese - Dolozin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Dolozin লোৱা অনুচিত যাতে -\nDolozin ৰ বিষয়ে সততে সোধা প্ৰশ্নসমূহ - Frequently asked Questions about Dolozin in Assamese - Dolozin ar bikhoye satate xodha prashnasamuh\nএই Dolozin-এ অভ্য়াস বা নিচাৰ সৃষ্টি কৰে নেকি?\nনহয়, Dolozinয়ে অভ্যাসৰ সৃষ্টি নকৰে।\nহয়, Dolozin লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Dolozin লোৱা উচিত।\nনহয়, মানসিক ৰোগৰ চিকিত্সাৰ ক্ষেত্ৰত Dolozin ব্যৱহৃত নহয়।\nখাদ্য আৰু মদৰ সৈতে Dolozin ক্ৰিয়া-প্ৰতিক্ৰিয়া - Dolozin Interactions with Food and Alcohol in Assamese - khadya aaru modor xoite Dolozin kriya-pratikriya\nখাদ্য আৰু Dolozinৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Dolozin আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Dolozinৰ মাজৰ প্ৰতিক্ৰিয়া\nDolozin আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nDolozin ৰ অনুকল্প - Substitutes for Dolozin in Assamese\nDolozin के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Dolozin লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Dolozin ব্যৱহাৰ কৰিছিল নেকি?\nআপুনি কিমান পৰিমাণে Dolozin সেৱন কৰিছিল?\nআপুনি Dolozin ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Dolozin সেৱন কৰে?


xukhdukh.com August 03, 2013 goodnews,\n১. অবৈধ বাংলাদেশী প্ৰব্ৰজন ৰোধ বাবে গৃহ বিভাগে লব অত্যাধুনিক প্ৰযুক্তিৰে লব কাৰ্যকৰী প্ৰতিৰোধ-ব্যৱস্থা ৷ভাৰত-বাংলাদেশ সীমান্ত লেজাৰ গানৰ দৰে অত্যাধুনিক বন্দুক আদিৰ ব্যৱহাৰ কৰাৰ কথা চিন্তা কৰিছে কেন্দ্ৰীয় চৰকাৰেঃ ফ্লাড লাইটৰ বাবেও কেন্দ্ৰীয় পুলৰ পৰা বিজুলী যোগান ধৰাৰো প্ৰস্তুতি কৰা সুখৰ খবৰ৷\n২.বিহাৰৰ ঔৰংগাবাদৰ সাংসদ জে.ডি.ইউ নেতা সুশীল কুমাৰ সিঙে চৰকাৰী ধন অহালৈ নাচালে বাটঃ ৩০লাখ ব্যক্তিগত ধন খৰছ কৰি ডেৰশ মিটাৰ দীঘল পকী দলং বনাই ৰাইজলৈ আগবঢ়াই পালে সংবাদ শিৰোনামা৷\n৩. উত্তৰ-পূৰ্বাঞ্চলৰ ৰাষ্ট্ৰীয় ঘাইপথৰ নিৰ্মাণকাৰ্য পৰ্যালোচনা বৈঠকত কেন্দ্ৰীয় মন্ত্ৰী অস্কাৰ ফাৰ্ণাণ্ডেজে কৰিলে ঘোষণাঃ ফুলবাৰী-ধুবুৰীৰ মাজত ব্ৰহ্মপুত্ৰত নিৰ্মাণ কৰা হব দলং ৷\n৪. বৰঝাৰত নৱ-নিৰ্মিত উৰণীয়া সেতু মুকলি কৰিলে অস্কাৰ ফাৰ্নাণ্ডেজেঃ স্থানীয় সংগঠনে কৰিলে ডঃ মামণি ৰয়ছম গোস্বামীৰ নামেৰে নামাকৰণৰ দাবী৷\n৫. নলবাৰীৰ নৱ-নিযুক্ত উপায়ুক্ত ডাঃ ওম প্ৰকাশে লৈছে প্ৰশংসনীয় পদক্ষেপ, আকস্মিক পৰিদৰ্শনৰে হৰিছে দুৰ্নীতিগ্ৰস্ত বিষয়া কৰ্মচাৰীৰ নিদ্ৰাঃ ডি.আৰ.ডি.এৰ কেলেংকাৰী বিষয়তো গোচৰ ৰুজু কৰাৰ সুখবৰ৷\n৬. "শুৱালকুচিৰ হস্ত-তাঁত উদ্যোগঃ প্ৰত্যাহ্বান আৰু সম্ভাৱনা" শীৰ্ষক বক্তৃতা প্ৰদান কৰিলে অৰ্থনীতিবিদ ডঃ জয়ন্ত মাধৱেঃ ক্ষেত্ৰভিত্তিক সমীক্ষা চলাই শিল্পটোক পুনৰুজ্জীৱিত কৰাৰ বাবে পৰিকল্পনা কৰি মুখ্যমন্ত্ৰীক প্ৰদান কৰাৰ লগতে বাংলাদেশ, ম্যানমাৰ আৰু উত্তৰ ভাৰতৰ প্ৰয়োজনীয় বস্ত্ৰ উৎপাদনৰ আঁচনিৰে সু-পৰিকল্পিত ৰূপত আগুৱাবলৈ পৰামৰ্শ প্ৰদান কৰে ৷"\n৭. গুৱাহাটীৰ পল্টনবজাৰৰ শ্ৰীমন্ত শংকৰ কৃষ্টি বিকাশ সমিতিৰ সৌজন্যত বৰপেটা সত্ৰৰ পৰম্পৰাৰ আধাৰত অনুষ্ঠিত হয় ভোৰতাল নৃত্যৰ এখন কৰ্মশালা ৷\n৮. সাংবিধানিক সুৰক্ষা বিচাৰি ঐক্যবদ্ধ হোৱাৰ বাবে আহ্বান জনালে অনুসূচিত জাতি-জনজাতি সংগঠন সমূহৰ উমৈহতীয়া মঞ্চইঃ অহা চাৰি আগষ্টত গুৱাহাটীৰ বিষ্ণু নিৰ্মলা ভৱনত অনুষ্ঠিত হব লগা সভাত উন্মোচন কৰিব www.coscto.org নামৰ ৱেবচাইট ৷ অনসূচিত জাতি সংগঠন সমূহৰ ৰখা হব তথ্যঃ তাৰোপৰি ভূমিপুত্ৰ সকলৰ প্ৰৱন্ধ, জীৱনী, সাহিত্য, সংস্কৃতি আদি সন্নিবিষ্ট কৰি প্ৰকাশ কৰি উলিয়াব "ভূমিপুত্ৰ" নামৰ মাহেকীয়া আলোচনীও৷\n৯. ৰাষ্ট্ৰীয় নাগৰিকপঞ্জীৰ উন্নীতকৰণঃ চৰকাৰে বিচাৰিছে তিনি বছৰৰ সময় সীমা, বিপৰীতে উচ্চতম ন্যায়ালয়ে দিলে নিৰ্বাচনৰ পূৰ্বেই চূড়ান্ত কৰাৰ বাবে হেঁচা৷\n১০. গুৱাহাটী ক্ৰীড়া সন্থাই আয়োজন কৰা ছুপাৰ ডিভিজন আৰু ফুটবল লীগৰ স্পনচ’ৰ কৰিব গ্ৰীণ ভেলী গ্ৰুপে৷ স্থানীয় উদ্যোগীৰ এনে প্ৰশংসনীয় পদেক্ষেপক শলাগিছে সচেতন ৰাইজে৷\n১১. শ্বিলংৰ চেণ্ট এন্থনী কলেজত ইণ্ডি-৮ নামৰ বোলছবি মহোৎসৱ হৈছে আয়োজিতঃ উদ্বোধন কৰিলে মেঘালয়ৰ নৱ-নিযুক্ত ৰাজ্যপাল কে কে পালে৷\n১২. গুৱাহাটী প্ৰেছ ক্লাৱৰ এই মাহৰ অতিথি ৰূপে অংশ গ্ৰহণ কৰিলে বিশিষ্ট ব্যংগ সাহিত্যক ভদ্ৰ বৰাইঃ তেখেতে ক’লে-"ব্যংগ সাহিত্যৰ জৰিয়তে সমাজ জীৱনত যি প্ৰভাৱ পেলাব পাৰি, কোনো তীক্ষ্ণ বাক্য বাণেৰে সেয়া সম্ভৱ নহয়৷"\n১৩. জাগীৰোড মাকাংকুছি তিৱা কৃষ্টি ভৱনত অনুষ্ঠিত হব উত্তৰ-পূৱ ভাৰত তিৱা লোক-সাংস্কৃতিক মহোৎসৱঃ নৱ-প্ৰজন্মক জাতি-সংস্কৃতিৰ উপাদানবোৰৰ সতে চিনাকি কৰি দিয়াই ইয়াৰ হব মূল উদ্দেশ্য৷\n১৪. উত্তৰ পাৰত ব্ৰডগজ ৰেলসেৱাঃ অহা ৬০ দিনৰ ভিতৰতে ৰেল চলিব ৰঙাপাৰা পৰ্যন্ত বুলি ব্যক্ত কৰিলে ৰেল বিভাগে৷\n১৫. ঢেকীয়াজুলিত "মা গৌৰী ফাউণ্ডেশ্বন" গীতৰ কৰ্মশালাঃ সংগীত শিল্পী জে পি দাস, মূণালকান্ত আৰু দিগন্ত ভাৰতীয়ে প্ৰদান কৰিলে প্ৰশিক্ষণ ৷\n১৬. লালি মুণ্ডা সোঁৱৰণী মহিলা ফুটবলৰ ফাইনেল মুখামুখি হব মৰাণ টাউন ক্লাৱ আৰু ৰঙিয়াৰ দল৷\n১৭. নগাঁও জিলা সাহিত্য সন্মিলনীৰ উদ্যোগত চিন্তাবিদ তিলক চন্দ্ৰ মজুমদাৰৰ জন্মদিৱস পালন হব প্ৰেৰণা দিৱস ৰূপে অহা ১২ আগষ্টতঃ আয়োজন কৰিছে স্ব-ৰচিত কবিতা পাঠৰ প্ৰতিযোগিতাও ৷\n১৮. বৰপেটাৰ মুখ্য ন্যায়িক দণ্ডাধীশৰ আদালতত চলিল নগাঁও গাঁও পঞ্চায়তৰ ভোট গণনাঃ পুনৰ গণনাত বিজয়ী হ’ল পৰাজিত প্ৰাৰ্থী, ওলাই পৰিল বৰপেটাত হোৱা ভোট গণনাত হোৱা খেলিমেলি৷\n১৯. বাৰ্লিনত ইতিহাস ৰচি মহিলা জুনিয়ৰ হকী বিশ্বকাপৰ ছেমিত প্ৰবেশ কৰিলে ভাৰতেঃ পৰাজিত কৰিলে স্পেইনক ৷\n২০. গুৱাহাটীৰ নতুন মেয়ৰ আবিৰ পাত্ৰই দ্বায়িত্ব লৈয়ে সঁকিয়ালে জাৱৰ-নিস্কাশন কৰা ৰামকী কোম্পানীকঃ কাৰ্যকুশলতা বৃ্দ্ধিৰে বাবেই অচিৰেই বৈঠক কৰিব বুলিও কৰিলে প্ৰকাশ৷


সুগন্ধি বতৰা -ৰাজশ্ৰী বৰ্মন - সাহিত্য ডট অৰ্গ\nকেন্দ্ৰীয় লোকসেৱা আয়োগৰ অসামৰিক সেৱাৰ এগৰাকী বিষয়া৷ নাম আৰ্মষ্ট্ৰং পামে৷ তামেংলাং জিলাৰ তওচেম মহকুমাৰ তেওঁ চাব ডিভিজনেল মেজিষ্ট্ৰেট৷ এই পদত নিযুক্তি লাভ কৰাৰ পাছত তেওঁৰ এক ইচ্ছা জাগৃত হ’ল৷ তেওঁ এটা ৰাস্তা নিৰ্মাণ কৰিব৷ এশ কি মিৰ দূৰত্বৰ এটা ৰাস্তা৷\nএনেকুৱাওনো সপোন থাকে নে কাৰোবাৰ?\nযিসকল মানুহে পচিঁশ কেজি চাউল আনিবলৈ পাহাৰৰ পৰা ভৈয়ামলৈ ষাঠি কিমি নামি আহিব লাগে তেওঁলোকৰ অৱশ্যেই থাকিব পাৰে এনেকুৱা সপোন৷ আৰু লগতে থাকিব পাৰে সেই সপোন বাস্তৱায়িত কৰা দুৰ্বাৰ আকাংক্ষা৷\nউনৈশ শ বিৰাশী চনৰ কথা৷ নাগালেণ্ড মণিপুৰ আৰু অসম সংযোগ কৰি এটা পথ নিৰ্মাণ কৰিবলৈ কেন্দ্ৰীয় চৰকাৰৰ পৰা এশ কোটি টকা আৱন্তিত হৈছিল৷ কিন্তু সেই প্ৰজেক্টটো কাগজে পত্ৰইহে থাকি গৈছিল৷ আৰু বছৰ বছৰ ধৰি জীয়াতু ভূগিবলগা হৈছিল সেই ঠাইৰ বাসিন্দাসকলে৷ ৰাজ্য চৰকাৰে অনতিপলমে এই ৰাস্তা নিৰ্মাণ হব বুলি কৈছিল যদিও একো ব্যৱস্থা হাতত লোৱা দেখা নগৈছিল৷ যোৱা বছৰ জুন জুলাই মাহত যেতিয়া টাইফয়ড আৰু মেলেৰিয়াই অঞ্চলটোৰ লোকসকলৰ মাজত মহামাৰীৰ ৰূপ ধাৰণ কৰিলে তেতিয়া বহুত মানুহে উপযুক্ত চিকিত্সাৰ অভাৱত মৃত্যু হ’বলগীয়া হ’ল৷ পথটোৰ দূৰৱস্থাৰ কাৰণে ডাক্তৰ যাবলৈ নিবিচাৰে আৰু একেটা কাৰণতে ৰোগীক দূৰণিবটীয়া চিকিত্সালয়লৈ নিবলৈ নোৱাৰে৷ এই অভাবনীয় যাতনা চাই থাকিবলৈ পামে ডাঙৰীয়াৰ সত নগ’ল৷ তেওঁ তেওঁৰ বন্ধুসকলৰ মাজত যিসকল চিকিত্সক তেওঁলোকক অনুৰোধ জনালে৷ এগৰাকী মহিলা চিকিত্সক মান্তি হ’ল আৰু এনেদৰে কিছু পৰিমাণে পৰিস্থিতি নিয়ন্ত্ৰণলৈ আহিল৷ বহুতৰে জীৱন ৰক্ষা পৰিল৷ তেতিয়াই তেওঁ সংকল্প লয় যে তেওঁ এই পথটো নিৰ্মাণ কৰিব৷\nস্বাধীনতাৰ ছটা দশকৰ পাছতো মানুহৰ এনে অবৰ্ণনীয় দুখ বেদনা! ! একেখন আকাশৰ তলতে! !\nপ্ৰথম অৱস্থাত পৰিয়ালৰ ককায়েক নবৌয়েক ভায়েক মাক সকলোকে আৰ্থিক সহায় কৰিবলৈ তেওঁ অনুৰোধ জনালে৷ ককায়েক নবৌৱেকে এমাহৰ দৰমহা দিলে৷ মাকে শিক্ষক দেউতাকৰ ফেমিলি পেঞ্চনৰ এমাহৰ আয় দিলে তেওঁ নিজে পাঁচ মাহৰ দৰমহাৰ পইচা দিলে আৰু মাত্ৰ এমাহ পূৰ্বে চাকৰি কৰিবলৈ লোৱা ভায়েকে দিলে নিজৰ প্ৰথম দৰমহাৰ সমস্ত টকাখিনি৷ দান বৰঙণিৰ আশাৰে ছচিয়েল মিডিয়াও সহায়ক ভূমিকা লৈছিল৷ এৰা যিখন দেশত চাকৰিৰ বাবে ধন লেনদেন কৰা হয় আৰু সেইকথা তদন্ত কৰিবলৈ মাহ মাহ ধৰি মানৱসম্পদ ব্যস্ত হৈ থাকিবলগীয়া হয়, কি কৰিবলৈ সময় উলিয়াব পাৰিব?\nশেষত নিৰ্মাণ হৈ উঠিল এই পথ৷ এক দুই কিমি নহয় এশ কিমি দৈৰ্ঘ্য্যৰ পথ৷\nএই পথটোৱে টাওছেন মহকুমাৰ অৰ্থনৈতিক দিশটোক যথেষ্ট পৰিমাণে লাভৱান কৰিব বুলি বহুলোকে আশা প্ৰকাশ কৰিছে৷ কাৰণ এই অঞ্চলটোত বহু পৰিমাণে কমলা টেঙা উৎপাদন হয়৷ কিন্তু বজাৰৰ অভাৱত কমলাটেঙাবোৰ এনেই বেয়া হৈ যায়৷ এই পথটো ভাল হোৱাৰ ফলত পৰ্যাপ্ত পৰিমাণে উৎপাদিত কমলাটেঙাৰ বাবে চাহিদা বৃদ্ধি পাব বুলি আশা কৰা হৈছে৷\nএইগৰাকী মহাপুৰুষৰ জীৱন কাহিনীয়ে মন চুই গ’ল৷■■\n← দৃষ্টি … – দেৱিকা ঠাকুৰীয়া\nসুৰক্ষাৰ বাবে প্ৰকৃত তথ্য আৰু তাৰ বিশ্লেষণৰ প্ৰয়োজন -অচিন্ত বৰঠাকুৰ →\nকৃতিত্ব: প্লাৱন ভূঞা


ছবি : বৌম বৌম ভোলে–ডলী তালুকদাৰ – ফটাঢোল\nডলী ক্ৰিয়েচনৰ তৃতীয় নিবেদন\nছবি : বৌম বৌম ভোলে\nপৰিচালনা, প্ৰযোজনা, কাহিনী, চিত্ৰনাট্য, সংলাপ, সঙ্গীত পৰিচালনা, গীতৰ কথা : ডলী তালুকদাৰ\nসহ পৰিচালনা : অভিজিত দত্ত\nসহ প্ৰযোজনা : হেমন্ত কাকতি\nমেকআপ : বাগ্মীতা ৰাজখোৱা বৰকাকতি\nকণ্ঠ : ৰিমঝিম ৰিমা, অনু্ৰূপ মহন্ত\nকেমেৰা : ৰিণ্টুমনি দত্ত\nঅভিনয়ত : পাৰ্থপ্ৰতীম শৰ্মা, ৰাজশ্ৰী শৰ্মা, বিজয় মহন্ত, হিতেশ বি বৰুৱা, দেৱজিত শৰ্মা, জিতু শৰ্মা, ইলি তালুকদাৰ, মিনতি মহন্ত\nমুখ্য ভূমিকাত : ভাস্কৰজ্যোতি দাস আৰু নীলাক্ষী দেৱী ডেকা (শিব আৰু পাৰ্ব্বতীৰ ভূমিকাত)\n(ধ্যানৰত শিৱ বহি আছে কৈলাশত(ভাস্কৰজ্যোতি দাস)আৰু কাষত পাৰ্ব্বতী(নীলাক্ষী দেৱী ডেকা) শিৱৰ মূৰত ঢলা গাখীৰবোৰৰ ওচৰত পাত্ৰ এটি লৈ থিয় হৈ আছে। অলপ দূৰত নন্দিয়ে শিৱৰ চিলিমত অঙঠা দি ফুঁৱাই আছে)।\nডায়লগ বুলি কোৱাৰ লগে লগে কেমেৰা ঘূৰিব পাৰ্ব্বতীৰ ফালে আৰু লাইট পাৰ্ব্বতীৰ মুখত পৰিব।শিৱ আৰু পাৰ্ব্বতী দুয়োকে কেমেৰাই একেলগে দেখাব।\nপাৰ্ব্বতী: ভোলু (পাৰ্ব্বতীয়ে মৰমতে মতা নাম শিৱক)\nশিৱ: কোৱা প্ৰিয়ে?\nপাৰ্ব্বতী: আজিকালি ভক্তগণে গাখীৰ আগৰ দৰে বিশুদ্ধ নাঢালে আপোনাৰ শিৰত।\nশিৱ: কি কৰিবা প্ৰিয়ে? নৰগণ আজিকালি বহুত চতুৰ হ’ল। সকলোতে কেৱল ফায়দা বিচাৰি থাকে। গাখীৰত পানী মিহলাই দিয়ে।\nপাৰ্ব্বতী: হয় প্ৰাণনাথ। সেইকাৰণে আজিকালি ক্ষীৰ বনালে সুস্বাদু নহয়। গাখীৰৰ গুণসমূহো নাইকিয়া হ’ল। মোৰ গণেশ বোপা খীণায় গৈছে। আপোনাৰো ওজন ভালেখিনি হ্ৰাস হ’ল।\nশিৱ: প্ৰিয়ে গণেশ বোপা খীণালে ভালেই হ’ব! নহ’লে তাৰবাবে কইনা বিচাৰি পোৱাত অসুবিধা হ’ব।\nপাৰ্ব্বতী: ইহ্ কিয় হ’ব? আপোনাৰ মোক বিয়া কৰোৱাত কিবা অসুবিধা হৈছিল নেকি? বৰং মইহে কিমান তপস্যা কৰি আপোনাক পাইছোঁ।\nশিৱ: (মুখৰ ভিতৰতে ভোৰভোৰাই) হুহ, তাৰে ফল পাই আছোঁ নহয়। কেতিয়াবা কালি, কেতিয়াবা দূৰ্গা হৈ মোক যি শিক্ষা দি থাকা মাজে মাজে?\nপাৰ্ব্বতী: কিবা ক’লে ভোলানাথ? কি শিক্ষাৰ কথা ক’লে বা?\nশিৱ: নহয় মানে তোমাৰ মাতৃ মেনকা আয়ে মোক কলৰ গুৰিত দেখি অলপ ভয় খাইছিলতো মোৰ চেহেৰা দেখি। সেইবাবে গণেশক অলপ মেইনটেইন কৰিবলৈ কৈছোঁ।\nপাৰ্ব্বতী: ভোলানাথ আপোনাৰ কথা বেলেগ আছিল।আয়ে বাৰু কিয় ভয় নাখাব কওঁকচোন। আপুনি ডিঙিত সৰ্পৰ মালা, কঁকালত বাঘৰ ছাল পিন্ধি যোৱা নাছিল জানো? গাটো সুদা গাৰে গৈছিল যে! আয়ে আপোনাৰ পেটটো দেখি অলপ চক খাইছিল। তেওঁ অলপ কাপোৰ কানি ভালকৈ পিন্ধি যোৱা জোঁৱাই বিচাৰিছিল আকৌ।\nলগে লগে শিৱ আৰু পাৰ্ব্বতীয়ে হাঁহি দিয়ে।\nব্ৰহ্মলোকৰ চেট লগোৱা থাকে। এটা ডাঙৰ কাগজৰ পদুম ফুলত ব্ৰহ্মা(ব্ৰহ্মাৰ ভূমিকাত পাৰ্থপ্ৰতীম শৰ্মা) বহি থাকে। কাষত বীণা বজাই কবিতা আবৃতি কৰি থাকে ব্ৰহ্মা দেৱৰ পত্নী সৰস্বতীয়ে(এইটো ভূমিকাত আছে ৰাজশ্ৰী শৰ্মা)। ব্ৰহ্মাদেৱে কবিতাৰ মাজে মাজে ভাঙনি কৰি আছে। এনেতে নাৰদৰ প্ৰবেশ(এই চৰিত্ৰটো কৰিব দেৱজিত শৰ্মাই)।\nনাৰদ: নাৰায়ণ নাৰায়ণ! প্ৰণাম পিতাশ্ৰী। নাৰায়াণ নাৰায়ণ মাতে বীণাপানি প্ৰণাম।\nব্ৰহ্মদেৱ: তথাস্তু বৎস! কোননো(এইবুলি কাষত থৈ দিয়া চচমাজোৰ পিন্ধি লয়)?\nসৰস্বতী: প্ৰণাম পুত্ৰ! ব্ৰহ্মালৈ চায়, স্বামী আমাৰ টুটকীয়া মুনি মানে নাৰদ মুনি আহিছে।\nব্ৰহ্মা: কোৱা নাৰদ কি সংবাদ আনিছা?\nনাৰদ: মাতে আপুনি মোক টুটকীয়া বুলি ক’লে! কিন্তু মই কেৱল সকলোকে সংবাদবোৰহে দিওঁ।\nসৰস্বতী: পুত্ৰ মই খন্তেক ৰগৰহে কৰিলোঁ বাচা। ড’ণ্ট টেক চিৰিয়াছলি।\nনাৰদ: মাতা, আপুনি আজিকালি বিদেশী ভাষা কয় যে?\nব্ৰহ্মা: পুত্ৰ, তোমাৰ মাতা বিদ্যাৰ দেৱী। গতিকে তেওঁ সকলো ভাষা ক’ব পাৰে। আৰু তেওঁ মৰ্ত্যৰ ভাষাহে কৈছে কোনো বিদেশী ভাষা নহয়।\nনাৰদ: পিতাশ্ৰী, মৰ্ত্যত আমাৰ দেৱ দেৱতাবোৰক বেছিকৈ ভাৰতবৰ্ষতহে পূজা কৰে আৰু আমাক ভাৰতীয় ভগৱান বুলিহে স্বীকৃতি দিছে। সেইবাবে মাতাই কোৱা ইংৰাজী ভাষাটো বিদেশী বুলি কৈছোঁ।\nসৰস্বতী: বাৰু এতিয়া কোৱাচোন কি সকামত বা আহিলা।\nনাৰদ: পিতাদেৱ, ভাৰতবৰ্ষত অসম বুলি এখন ৰাজ্য আছে। তাতে কেইগৰাকী মান নৰ নাৰীৰ বৰ কষ্ট হৈছে ভোলানাথৰ বাবে।\nব্ৰহ্মা: ভোলানাথৰ বাবে? তেওঁ আকৌ কি কৰিলে?\nনাৰদ: পিতাশ্ৰী, তেওঁ ভাঙৰ নিচাত যধে মধে সকলোকে বৰ দি দিয়ে। তাৰোপৰি তেওঁ আজিকালি উজনি অসমত কোনোবা ৰহিলা বাইক টুলাই নামৰ খোমৰস অবাধ ভাবে বিক্ৰি কৰাৰ আশীৰ্বাদ দিছে।\nসৰস্বতী: কি? তেনেহ’লে এয়া ভীষণ বিপজ্জনক কথা।আমি শীঘ্ৰে কৈলাশলৈ গমন কৰোঁ ব’লক\nব্ৰহ্মা: তেনেহ’লে বিলম্ব কৰা উচিত নহয়।\nকেমেৰাৰে তেওঁলোক তিনিওকে নাৰদৰ ঢেকীত বহি উৰি যোৱা দেখুওৱা হয়।\n(কৈলাশ পৰ্বতৰ চিন দেখুওৱা হয়। তাৰপিছত গুহা এটি বাহিৰৰ পৰা দেখুওৱা হয়। লাহে লাহে কেমেৰাই গুহাৰ ভিতৰলৈ দেখুৱাই। ভিতৰত এখন শিলৰ খাটত বহি সদাশিৱই চিলিম টানি থাকিব। কাষতে পাৰ্ব্বতীয়ে দুপৰীয়া ভাতৰ যোগাৰ কৰি থাকে আৰু ভাতৰ লগত খাবলৈ কুমলীয়া ভাঙৰ শাকৰ আগ কুটি থাকে)।\nপাৰ্ব্বতী: আমাৰ গণেশ আজি এসপ্তাহ হ’ল ঘৰলৈ অহাই নাই। কাৰ্ত্তিকো দক্ষিণ ভাৰতত গৈ বছৰত এবাৰহে আহে।\nশিৱ: প্ৰিয়ে তুমি কিয় চিন্তা কৰিছা? আমাৰ দুয়োজন পুত্ৰই কুশলে আছে। কাৰ্ত্তিকে আচলতে বেছি চুটি নাপায়। দক্ষিণৰ মানুহবোৰ বহুত ভক্ত। ৰাতিপুৱাৰ পৰা গধূলিলৈ পূজা অৰ্চনা চলিয়েই থাকে। সেইবাবে চুটি মিলাবলৈ অসুবিধা হয়।\nপাৰ্ব্বতী: সেইটো বুজিছোঁ! কিন্তু গণেশ কিয় অহা নাই।কেনেবাকৈ মৰ্ত্যলৈ যোৱা নাইতো? আৰু যদি মৰ্ত্যৰ অসম মুলুকলৈ গৈছে কি হ’ব?\nশিৱ: কি হ’বনো? এইকেইদিনে ফুৰা সময় তাৰ। দুদিন পিছত বিয়া পাতিলে ক’ত নিজৰ ইচ্ছামতে ফুৰিব পাৰিব?\nপাৰ্ব্বতী: (সদাশিৱলৈ পেণ্ডোৱাকৈ চাই)ইহ্ তেওঁ যেন মোৰ ইচ্ছামতে কৰেহে? অসমত যে বানপানী হৈছে আপুনি গম পোৱা নাই নেকি? কেনেকৈ গম পাব? দিনৰ দিনটো সেই সোপা টানি থাকিলে? ঘৰখনত কি আছে কি নাই অলপো চিন্তাতো নায়েই। আজি কালিতো মৰ্ত্যত গৈ টুলাই খোমৰসো পান কৰি আহে।\nশিৱই লাহেকৈ চকুমেলি চাব আৰু চিলিমৰ ধোঁৱা উৰুৱাই সমুখলৈ এৰি দিব আৰু ক’ব “আস্ কি তৃপ্তি!”\nবেকগ্ৰাউণ্ডত তুম তা না না তুম তা না মিউজিক বাজে।\nপাৰ্ব্বতীৰ মুখ ক্লোজআপত দেখোৱা হয়। শিৱৰ আচৰণত অপমানিত হয় পাৰ্ব্বতী। চকু ৰঙা, চুলি খোল খায় যায় আৰু আউলি বাউলি হয়। পাৰ্ব্বতীয়ে খঙতে ভাৰত নাট্যমৰ প’জ দুটামান দিয়ে।\n(এনেতে নন্দীৰ প্ৰবেশ। কেমেৰাই ক্ল’জআপত নন্দীৰ শিং দুটা দেখাব। নন্দীৰ চৰিত্ৰ কৰিব হিতেশ বি বৰুৱাই। নন্দীয়ে দেখে পাৰ্ব্বতীৰ খঙাল ৰূপ লগতে ভাৰত নাট্যমৰ প’জ। কাষত সদাশিৱই নিচিন্ত মনে চিলিম টানি থাকে। চকু বন্ধ। পাৰ্ব্বতীৰ ৰূপ দেখি নন্দীয়ে প্ৰাৰ্থনা গীত এটি গায় কিছু শান্ত কৰে তেওঁক।\nনন্দী: প্ৰণাম মাতে। আপুনি ইমান ক্ৰোধিত কিয় আজি?\nপাৰ্ব্বতী: ক্ৰোধ নকৰিম? দিনটো ধ্যানত বহি থাকিব।সাৰ পোৱাৰ পিছত চিলিম টানিব। তাতে আজিকালি কিবা টুলাই নামৰ খোমৰসো পান কৰে।\nশিৱ: জাপ মাৰি উঠে খাটৰ পৰা। কি কৈছা টুলাই খোমৰস পান কৰোঁ। কোনে দিয়ে তোমাক ইমান মিথ্যা সংবাদ। তোমাৰ মুখখন খুলিলে মানে বন্ধ নহয় প্ৰিয়ে।\nনন্দী: কোনে দিব আৰু প্ৰভূ! নাৰদ মুনিদেৱে দিলে চাগৈ। কালি নাৰদ মুনি আহিছিল। তেওঁ যোৱাৰ পিছৰ পৰাই মাতা ক্ৰোধত আছে৷\nপাৰ্ব্বতী: কি ক্ৰোধত থকা দেখিলি মোক?\nনন্দী: নহয় মাতা, যেতিয়াই নাৰদ মুনি আহে আপোনাৰ আৰু ভোলাবাবাৰ মাজত কাজিয়া লাগে। বৰ টুটকীয়া তেওঁ। ইমান critisize কৰে সকলোৰে। আজিকালিতো তেওঁ শব্দযন্ত্ৰ এটি ডিঙিত ওলোমাই লৈ ফুৰে। কিবা বোলে মোবাইল ফোন নে কি কয়? তাতে তেওঁ গোটেই স্বৰ্গ, মৰ্ত্যৰ live video কৰি লৈ দেৱতা আৰু অসুৰক দেখায়।\nপাৰ্ব্বতী: নন্দী আজিকালি তই বৰ ইংৰাজী কৱ?\nনন্দী: মাতে প্ৰভূৰ লগত মৰ্ত্যলৈ যাওঁতে শিকিলোঁ।আজিকালি মৰ্ত্যত এই ভাষাৰ প্ৰচলনেই বেছি।বিশেষকৈ ভাৰতবৰ্ষত নিজৰ ভাষাটোতকৈ ইংৰাজী ভাষাৰ জনপ্ৰিয়তা বেছি। ইংৰাজী নাজানিলে হাঁহে তাত। নিজৰ ভাষাৰ মাজে মাজে ইংৰাজী নক’লে out dated বুলি কয়।\nতেনেতে মৰ্ত্যত হুলস্থুল শুনি সকলোৱে তলৰ ফালে চাই পঠিয়ায়।\n(নাৰদ, সৰস্বতী, ব্ৰহ্মা তিনিওকে একেলগে ঢেকীৰে উৰি অহা আকাশত দেখোৱা হ’ব। তেওঁলোকক দেখা পায় শিৱ পাৰ্ব্বতী ভিতৰলৈ যায়। তিনিওজনে উৰি আহি কৈলাশত নামিব ঢেকীৰ পৰা)। বাহিৰত ৰৈ থকা নন্দী আগবাঢ়ি যাব তেওঁলোকৰ ওচৰলৈ।\nনন্দী: প্ৰণাম মাতা সৰস্বতী, প্ৰণাম ব্ৰহ্মাদেৱ, প্ৰণাম দেৱৰ্ষী(নাৰদ মুনিলৈ টেলেকাকে চাব)।\nমনৰ ভিতৰতে ক’ব এইজননো কিয় আহিল? আকৌ কাজিয়া লগাবলৈ৷\nনাৰদ: কিবা কৈছা বাচা?\nনন্দী: একো কোৱা নাই মুনিবৰ! আহক সকলোৱে ভিতৰলৈ।\nসৰস্বতী: তুমি আগতে আমি অহা সংবাদটো তোমাৰ প্ৰভূক দি আহা পুত্ৰ নন্দী।\nনন্দী: জিবা আজ্ঞা মাতা।\nভিতৰত শিৱ পাৰ্ব্বতী বহি থাকে। শিৱই পাৰ্ব্বতীক বুজায় আৰু অতিথিৰ বাবে ক্ষীৰ বনাবলৈ কয়।\nশিৱ: প্ৰিয়ে তুমি কিন্তু ব্ৰহ্মাদেৱৰ আগত তৰ্ক নকৰিবা অযথা কথাত। বিধাতা তেওঁ সকলো জানে, বুজে। দেৱী সৰস্বতীৰ দৰে জ্ঞানী আৰু মিষ্টভাষী হ’বলৈ শিকা।\nপাৰ্ব্বতী: ভোলানাথ মই জানো দিয়ক। আপুনিও ব্ৰহ্মাদেৱৰ দৰে অলপ ভাবি গুণী কাম কৰিব। হুহ মোক মিষ্টভাষী হ’বলৈ কয়।\nপাৰ্ব্বতী উচাৎ মাৰি যাব খোজে তেনেতে নন্দী আহে আৰু কয় যে অতিথি আহিছে। নন্দীৰ লগে লগে শিৱ পাৰ্ব্বতী বাহিৰলৈ আহি তিনিওজনকে আদৰেৰে ভিতৰলৈ নি বহিবলৈ দিয়ে।\nপুনৰ হুলস্থুল শুনে মৰ্ত্যৰ পৰা। আটাইবোৰে তললৈ চায়। ব্ৰহ্মদেৱে তেওঁ অহাৰ কাৰণটো কয়। দেখা পায় এজন পুৰুষ আৰু তেওঁৰ চাৰিওফালে কেইবাজনীও মহিলা থিয় হৈ পুৰুষজনৰ ওচৰত চিঞৰি আছে।\nটেক্ ওৱান…টেক্ টু\nঅসমৰ ঠাই এখন দেখুওৱা হয়। এজন আদহীয়া কিন্তু দেখাত ডেকা ল’ৰা যেন লগা মানুহ বহি থাকে চকী এখনত আৰু সমুখত থকা টেবুলখনত তেওঁ ফাইল কেইটামানৰ পৰা নথি পত্ৰ উলিয়ায় কিবা কিবি লিখি থাকে(এই চৰিত্ৰটো কৰিব জিতু শৰ্মাই)। মহিলাকেইগৰাকীক তেওঁ বুজায় আছে কিবা।\nজিতু শৰ্মা: চাওক বাইদেউ মই ‘ঋণ বেংক’ৰ মেনেজাৰ। আপোনালোকে ক’লেই মই লোন দিব নোৱাৰোঁ নহয়। লোন লোৱাৰ আগতে কিছুমান নিয়ম আছে।\n১ম মহিলা: কি নিয়ম আছে বাউ খুৰাদেউ? (এই ৰ’লটো কৰিব মিনতি মহন্তই)\nজিতু শৰ্মা: হে বাইদেউ আপুনি মোক খুৰা বুলি মাতিছে যে? মই আপোনাতকৈ কিমান সৰু হ’ম!\n২য় মহিলা: আকো নহয় দক! সন্মানহে কৈচ্ছি আপ্নাক। খুৰা মাইতলি আপ্নি কিবা বুঢ়া হ’বো না। (এই ৰ’লটো কৰে ইলি তালুকদাৰে)\nজিতু শৰ্মা: হ’লেও বাইদেউ, মোতকৈ দুগুণ বয়সৰ মহিলা এগৰাকীয়ে খুৰা ক’লে ভাল নালাগে দেই।\n৩য় মহিলা: ছাৰ হলি মোক আজি লোন দিবা লাইগবোই। মই আহা মাহত স্কুটি আখান কিনিমেই।আপ্নি য’ তিনমাহ ধৰি হ’বো হ’বোকে ঠগে আছে।\nজিতু শৰ্মা: বাইদেউ চাওক মই পূজা পাতল কৰা মানুহ।গতিকে মই মিছা নকও৷ নিয়মখিনিটো কৰিবই লাগিব।আপোনালোকক কৈছোৱেই যে ঋণ পাবলৈ হ’লে প্ৰথমতে আপোনালোকে আমাৰ বেংকত এটা একাউণ্ট খুলিব লাগিব। তাৰবাবে আপোনালোকে প্ৰমাণ পত্ৰ দিব লাগিব।\n১ম মহিলা: দিছোঁ দেখোনহে।\nজিতু শৰ্মা: ক’তনো দিলেহে? প্ৰমাণ পত্ৰ হিচাপে আপুনি ভোটাৰ কাৰ্ড, পেন কাৰ্ড দিব লাগিব। কিন্তু আপুনি কি দিছে? আপোনালোকৰ নামঘৰত আয়তীয়ে জমা কৰা সঞ্চয়ৰ বহীখন। আপোনাৰ চিংগল আৰু জইন ফটো লাগিব বুলি কৈছিলোঁ নহয়।\n৩য় আৰু ৪ৰ্থ মহিলা: দিছোঁ দেখোন জইন ফটো।চিংগলো দিছোঁ ফটো।\nজিতু শৰ্মা: বাইদেউ জইন ফটো দিলে নহ’ব নহয়!সম্পৰ্কটো লিখি দিব লাগিব। কিয়নো এখেত আপোনাৰ গেৰেণ্টাৰ হ’ব। আপুনি যদি কিবা কাৰণত ধাৰ মাৰিব নোৱাৰে তেতিয়া তেওঁ দায়িত্ব ল’ব লাগিব।\n৩য় মহিলা: হয় নেকি? এওঁ আমাৰ ঘৰত গাখীৰ দিব অহা কাঞ্চা।\n৪ৰ্থ মহিলা: আৰু মোৰ লগত ফটো উঠাজন আমাৰ ঘৰৰ ওচৰৰ পাণ দোকানীজন।\nজিতু শৰ্মা: আউ! কি কথা ক’বলৈ আহিছে আপোনালোকে? ক’ৰ গাখীৰ দিয়া গুৱাল আৰু পাণদোকানীৰ লগত ফটো উঠি আহিছেহে। আপোনাৰ মানুহজন, ল’ৰা নাইবা ভায়েকৰ দৰে সম্পৰ্ক হ’ব লাগিব। নিজৰ মানুহ হ’ব লাগিব। এনেকে ৰিক্স নলওঁ দেই।\nদুয়োজনী মহিলা: আমাৰ মানুহ দুটা বাইহৰত চাক্ৰি কৰে আৰু নিজৰ মানুহ নায়ে ওচোৰত সেইকাৰণে এংকে ফটো আইনছো। জইন ফটোহে লাগে আপ্নাক।\n৪ৰ্থ মহিলা: দাদা এইবা মই কিস্তিটো পুৱা দিব নোৱাৰিম। মানে মো অলপ খৱছ হ’ল। আপুনি মিলাই দিব আউ।\nজিতু শৰ্মা: মই কেনেকে মিলাম। আপোনাৰ গ্ৰুপৰ মহিলাকেইগৰাকীক কওক।\nআটাইকেইগৰাকী: আমি নোৱাৰোঁ দেই। আগতেও ছোৱালী এজনীৰ তেনেকৈ দিছিলোঁ কেইবাবাৰো। তাই পলায় গ’ল। আমি ভৰি মৰিছোঁ অতবোৰ টকা।\nজিতু শৰ্মা: প্ৰভূ ভোলানাথ কিহৰ পাল্লাত পৰিলোঁ।আপোনাক চাকৰি এটাৰ বাবে প্ৰাৰ্থনা কৰিছিলোঁ আৰু মোক আপুনি ‘ঋণ বেংক’ৰ মেনেজাৰ বনালে। উফ..\nপুনৰ কৈলাশৰ চিন দেখুৱা হয়। আটাইবোৰৰ চকু মৰ্ত্যলৈ। কিছুসময়ৰ পিছত ব্ৰহ্মাই শিৱলৈ চায়। শিবৰ মুখখন ক্ল’জআপত দেখুৱা হয়। চকুত আশ্চৰ্য্য।\nব্ৰহ্মা: দেখিলা ভোলানাথ তুমি কি কৰিলা?\nশিৱ: কি কৰিলোঁ প্ৰজাপতি?\nব্ৰহ্মা: নভবা নিচিন্তাকৈ বৰ দি তুমি পৃথিবীৰ মানুহবোৰক হাৰাশাস্তি দিছা?\nপাৰ্ব্বতী: তেওঁ আকৌ মোক ভাবি গুণী কথা ক’বলৈ কয়!\nসৰস্বতী: সখী তুমি অলপ শান্ত হৈ থাকা। ব্ৰহ্মাদেৱে সকলো মেনেজ কৰিব।\nব্ৰহ্মা: মহাদেৱ চোৱা।\nসকলোৱে তলৰ ফালে চালে পুনৰ।\nএনেতে দুজন মানুহে মিটিং হোৱা ঠাইলৈ আহে। আৰু খঙেৰে মেনেজাৰক কয়(এই চৰিত্ৰ দুটা কৰিব টবিবাৰ ৰহমান আৰু হৃষীকেশ ডেকা)\nহৃষীকেশ: আপোনালোকে এই লোন সোপা দি আমাক বহুত হাৰাশাস্তি কৰিছে। দুনীয়াৰ লোন দি ছোৱালীবোৰক স্কুটি কিনিবলৈ দিছে। এফালে চিগনেল দি আনফালে ঘুৰাই দিয়ে। কিমান দিন খুন্দা খাইছোঁ আঠুত।\nটবিবৰ: হৈ দক গটাই। এই লোন মাখা পায় ফেলে আপী, তিৰি মাখাই স্কুটি কিনছি। মোৰ তিৰিতুই স্কুটি কিনছি আকবাৰ লোন লৈ। পিছৰবাৰ লোন লৈ কাপুৰ আৰু অলপ গহনাও কিনছি। ইতা মই ধাৰ মাৰি তত পনাই।\nহৃষীকেশ: দাদা আপ্নি নলবাৰীৰ নেকি? ময়ো দক।নকবো আপীমাখাৰ কথা। কম্ভাই দেখি চিগনেল দ্যে আৰু কম্ভাই দেখি চলোয়। বিয়া কৰ’ই নাই। যদি আগোৰ দাঁত কেটা ভাঙি যায় কুনি আপী আইহবোহে মোৰ তাতে ক’কচোন দাদা।\nটবিবাৰ: হৈ দ্যা কথাটো। মোৰো পাৰ নাপ’ হৈছো।চ’লিকে জেং মাৰিম না তিৰিৰে লেঠা মাৰিম।গতিকে দাদা কৈ দিছো, আপ্নালোকে লোন দিলি ইবাৰৰ পায় জুনি লোন ল’ব তাকে ধাৰ মাইৰবা দিবো। আমাক গিৰাক গেলাক শাস্তি নেইদবো।\nজিতু শৰ্মা: হে প্ৰভূ বচোৱা আউ। নহ’লে মই মৰিলোঁ। ভোলানাথ শাওনৰ মাহ পৰিছে। মই গোটেই শাওনৰ সোমবাৰ কেইটাত খাটি গাখীৰ ধালিম। অহা জনমত মোক কোনো ঋণ বেংকত চাকৰি নিদিব।\nসকলোৱে কৈলাশত ভোজন কৰি থাকে। সদাশিৱই খাবলৈ এৰি কিছু চিন্তিত অৱস্থাত থাকে।\nডায়লগ আৰম্ভ হয়\nপাৰ্ব্বতী: নাখায় কিয়? কি চিন্তা কৰি আছে? এতিয়া ভুল কৰি ভয় খাব নালাগে।\nশিব: ৰ’বাহে দন্দুৰিজনী! মই বেলেগ কথা ভাবিছোঁ।\nব্ৰহ্মা: হ’ব ইমান ভাবিব নালাগে। তুমি কেৱল অলপ ভাবি চিন্তি বৰ দিবা।\nনাৰদ: আজি ক্ষীৰখিনি অলপ পনীয়া হ’ল। গাখীৰখিনি বৰ ভাল নহয় যেন পাইছোঁ।\nপাৰ্ব্বতী: ভাল গাখীৰ নাঢালে ভক্তগনে।\nকেমেৰা সৰস্বতীৰ ফালে ঘূৰিব। লাইট পৰিব তেওঁৰ নাকত। সৰস্বতীয়ে কিবা গোন্ধ লোৱাৰ দৰে কৰিব।\nসৰস্বতী: কিবা এটা গোন্ধ পাইছোঁ। নিগনী নিগনী গোন্ধাইছে।\nপাৰ্ব্বতী: হাঁহিৰে, আমাৰ গণেশ আহিল যেন পাইছোঁ, তাৰ বাহন নিগনীত বহি। বাহিৰলৈ চাব আৰু গণেশক দেখি মুখখন উজলি উঠে।\nমাতে মাতে মাতে…….\nগণেশ দৌৰি সোমায় আহে আৰু মাতা পাৰ্ব্বতীক সাবতি ধৰে। (গণেশৰ চৰিত্ৰ কৰিব বিজয় মহন্তই)\nগণেশ: প্ৰণাম মাতা, প্ৰণাম পিতাদেৱ, প্ৰণাম মাতা সৰস্বতী। ব্ৰহ্মাদেৱ, মুনিবৰ প্ৰণাম।\nআটায়ে আশীৰ্ব্বাদ দিব।\nপাৰ্ব্বতী: পুত্ৰ তুমি ক’ত আছিলা ইমান দিন? মই বৰ চিন্তিত হৈ আছিলোঁ তোমাৰ বাবে।\nশিৱ: পুত্ৰ গণেশ! তুমি এনেদৰে ঘূৰি থকাটো মই ভাল নাপাওঁ। এতিয়া তুমি মাতাৰ লগত থাকিব লাগে।জানাই শাওনৰ মাহ। মোক ভক্তগনে বিচাৰি ফুৰে।গোটেই ভাৰতবৰ্ষ ট্যুৰ কৰিব লাগে। তাতে বলবম চলিছে।\nগণেশ: পিতা মই অসমলৈ গৈ বৰ কষ্ট পালোঁ। আপুনি যধে মধে দিয়া বৰৰ বাবে তাৰ নৰগনৰ বৰ কষ্ট হৈছে।\nব্ৰহ্মা: ভালকৈ কোৱা পুত্ৰ গণেশ?\nগণেশ: ব্ৰহ্মাদেৱ! পিতাই অলপতে সন্তুষ্ট হৈ ভক্তক বৰ দি দিয়ে। সেইকাৰণে পৃথিৱীত নৰগনে পিতাক বেছি পূজা কৰে। আৰু কিছুমান উশৃঙ্খল যুৱকে ভাঙ খায় মাতাল হৈ থাকে আৰু কোনোবাই বাধা দিলে বাবাৰ প্ৰসাদ খোৱা বুলি কয়। যাৰ ফলত পিতাৰ মন্দিৰ ক’ৰবাত ডাঙৰ গছ দেখিলেই স্থাপন কৰি চিলিম টানে।আৰু কয় “বাবা খোৱা উৰি যোৱা”। এনেকে পিতাশ্ৰীৰ বদনাম কৰে।\nনাৰদ: নাৰায়ণ নাৰায়ণ। বৰ বেয়া কথা।\nগণেশ: তাৰোপৰি মই মৰ্ত্যত ৰহিলা বাই বুলি পিতাদেৱৰ পৰম ভক্তা এজনী লগ পালোঁ। তেওঁ পিতাইৰ আশীৰ্বাদ লাভ কৰি টুলাইৰ ৰমৰমীয়া ব্যৱসায় কৰি মৰ্ত্যৰ এগৰাকী ধনী মহিলা অপেৰা উইনথ্ৰোৰ দৰে হ’বলৈ বেছি দিন নাই।\nপাৰ্ব্বতী আৰু সৰস্বতী(একেলগে): ইচ ইচ..\nগণেশ: তাৰোপৰি ডেকা ল’ৰাবোৰে ৰহিলাৰ চোতালত টুলাই খোমৰস আৰু চানাচুৰ খায় আজিকালি অদ্ভুত ধৰণৰ কবিতা লিখে। আৰু সেই কবিতাৰ ব্যাখ্যা ৰহিলা বাইৰ দুজন বৈধ্য প্ৰেমিক ভাস্কৰজ্যোতি দাস আৰু পাৰ্থপ্ৰতীম শৰ্মা নামৰ দুজন যুৱকে কৰে।\nনন্দী: ময়ো শুনিছোঁ প্ৰভূৰ লগত যাওঁতে। শকতকৈ যুৱক এজনে শুনাই আছিল ৰহিলা বাইক এনেদৰে..\nৰহিলা বাই ৰহিলা বাই\nতোমাৰ দৰে কোনো নাই\nতোমাৰ হাকনি বাৰীৰ হাক\nখুন্দৰ ফুলনীৰ ফুল\nদেখি কৰে মন চুলবুল\nতোমাৰ হাতৰ খোমৰস\nকিমান যে হোৱাদ।\nপাৰ্ব্বতীয়ে খঙেৰে বহি থাকে। সৰস্বতীয়ে কাষত বহি তেওঁক বুজায় থাকে। শিৱৰ মুখত মাত নাই। কাষত ব্ৰহ্মা আৰু নাৰদ মুনি কিবা কথাত মগ্ন। কিছু দূৰত গণেশে এখন ডাঙৰ থালত কঁঠাল লৈ খায় থাকে আৰু নন্দীয়ে এটা ডাঙৰ কঁঠাল কাটি থাকে গণেশক দিবৰ বাবে।\nকেমেৰা এইবাৰ সকলোৰে ফালে ঘূৰে। ডায়লগ আৰম্ভ হয়।\nব্ৰহ্মা: ভোলানাথ আপুনি কি চিন্তা কৰিছে?\nশিৱ: ব্ৰহ্মাদেৱ! সকলোৱে মোক দোষ দিয়ে যে মই ভাঙৰ নিচাত বৰ দিওঁ। আচলতে মোক যিয়ে ভক্তি ভাবে প্ৰাৰ্থনা কৰে মই সন্তুষ্ট হওঁ। কিন্তু বৰ পোৱাৰ পিছত মানুহবোৰে সেইটো ভাল কামত নখটায়।\nনাৰদ: সেইটো হয় অৱশ্যে।\nশিৱ: ৰহিলাই তাইৰ টুলাই খোমৰস বনাওঁতে সদায় বেচাৰ আগতে মোৰ নামত প্ৰসাদ হিচাপে এক গিলাচ আগবঢ়ায়। বেচেৰী বৰ দুখীয়া। তেনেকৈ জীৱন নিৰ্বাহ কৰি আছে।\nপাৰ্ব্বতী: সেইকাৰণে আপোনাৰ হিয়া গলি গ’ল?\nশিৱ: ছিঃ প্ৰিয়ে কিযে কোৱা? ঠিক তেনেকৈ শৰ্মাকো চাকৰি লাগে বাবে দিলোঁ। কিন্তু মোৰ শিৰত ঢালা গাখীৰত বৰকৈ পানী মিহলায় দিয়ে সেইবাবে তেওঁক ঋণ বেংকৰ মেনেজাৰ কৰি দিছোঁ। মোক সদায় ঘৰত ভেজাল গাখীৰ পাওঁ বুলি কথা শুনায়। এজনীয়ে ইমান জ্বলা কলা খুৱাইছে গতিকে তাক বিশ ত্ৰিশজনী মানে মূৰ ঘোলা কৰক।\nগণেশ: কিন্তু পিতাশ্ৰী আপুনি বহুতো ডাঙৰ মানুহকো আশীৰ্বাদ দিছে যাৰ ফলত তেওঁলোক বহুতো ক্ষমতাশালী হৈ উঠিছে কিন্তু নিজৰ বাবেহে প্ৰয়োগ কৰিছে সেই ক্ষমতা। যাৰ ফলত সাধাৰণ জনগনে বহুত জীয়াতু ভুগিছে।\nসৰস্বতী: কি জীয়াতু পুত্ৰ?\nগণেশ: মৰ্ত্যত মানুহবোৰে বানপানীত বহুত জীয়াতু ভূগিছে। মই হাতীৰ ৰূপ লৈ থাকোঁতে কাজিৰঙা অভয়াৰণ্যত আছিলোঁ। বানপানীত জীৱ জন্তুবোৰৰ বহুত কষ্ট দেখিলোঁ।\nব্ৰহ্মা: হয় ভোলানাথ! এতিয়াৰ পৰা আপুনি বৰ দিলে এইদৰে দিয়ক যাতে সকলো মানুহে নিজৰ দায়িত্ব বুজি পায়। কিছুমান মানুহৰ লোভৰ বাবে যাতে সাধাৰণ মানুহে জীয়াতু ভূগিব নালাগে। বানপানীত পৃথিৱীবাসীয়ে কষ্ট পাব নালাগে। মথাউৰিবোৰ মজবুতকৈ বান্ধে যাতে৷ ৰাইজৰ প্ৰাপ্য ৰাইজে পায়।ইজনে সিজনক সহায়ৰ হাত আগবঢ়ায়।\nপাৰ্ব্বতী: ৰহিলা বাইহঁতে টুলাই খোমৰসৰ ঠাইত চাহ পানীৰ দোকান দি জীৱিকা চলায়।\nশিৱ: হয়!এই শাওন মাহত মই ভক্তগনক এয়াই আশীৰ্বাদ দিম। অসমৰ বানপানী সোনকালে শুকাওক।গৃহহীনবোৰে পুনৰ নিজৰ ঘৰ মাটি ওভতাই পাওক।\nলগে লগে বেকগ্ৰাউণ্ডত শংখ, ডবা, কাঁহ, উৰুলী বাজে।চাৰিওফালৰ পৰা পুষ্পবৃষ্টি হয়।\n« জীৱিকা – মণিকুন্তলা ভট্টাচাৰ্য\nঅসমীয়া ব্যংগ সাহিত্যৰ বিষয়ে অলপ কথা – মনোহৰ দত্ত »\nখুব সুন্দৰ লিখিছা৷ব্যংগখিনি ভালকৈ ফুটি উঠিছে৷\nখুবেই ভাল লিখিছে ডলী বা। বৰ্তমানৰ অৱস্থাৰ লগত মিলি গৈছে।\nমজ্জা ! •••\nদেউ গৈ ঋণ বেংকৰ মেনেজাৰ\nতামাম চিনেমা , পইছা উচুল ।\nএইখন তামাম হৈছে ডলী৷ কাহিনী, চিত্ৰনাট্য আৰু কাষ্টিং ঝাকাছ একদম!\nআৰে নহব কিয়? এচিচটেন্ট কোন?\nফালি দিছা ডলী, একদম ব্লকব্লাষ্টাৰ\nবাপৰে ,কিয়া চিনেমা বনায়া হ্যায়\nবঢ়িয়া হৈছে ডলী ।\nমজা দেই৷ তোমাৰ এই চিনেমাৰ কাহিনী একদম চুপাৰ ব্যংগ৷ ভাল লাগিল৷\nতোমাৰ লিখনি পঢ়ি সদায়েই বৰ ভাল পাওঁ ডলী। এইটোও তাৰ ব্যতিক্ৰম নহয়। সুন্দৰ ব্যঙ্গৰ যোগেদি বৰ্তমান সমাজ ব্যৱস্থাৰ এখন সুন্দৰ চিত্ৰ প্ৰতিফলিত হৈছে। লিখি যোৱা এনেদৰেই। ❤\nপঢ়িলো দেই ডলী….\nএকেবাৰে বক্স অফিচ হিট।\nচুপাৰ ডুপাৰ হিট। ডায়লগ তামাম\nবেলেগ জমনি দেই ৷ বঢ়িয়া ডলী\nভাল লাগিল ডলী ।\nবঢ়িয়া৷ব্যংগৰ চলেৰে বহু কথাই কৈ গ’ল৷


আৰিমত্ত - অসমীয়া ৱিকিপিডিয়া\nআৰিমত্ত কামৰূপ ৰাজ্যৰ এজন ৰজা আছিল। এওঁ বৰ্তমানৰ কামৰূপৰ বেতনা নামৰ ঠাইৰ ওচৰত বৈদ্যৰ গড়ত ৰাজধানী পাতি ৰাজত্ব কৰিছিল। গুৱাহাটীৰ পশ্চিমত ৰামচন্দ্ৰ নামৰ এজন ৰজা আছিল। এওঁৰে পুতেক হৈছে আৰিমত্ত। আৰিমত্তৰ মূৰটো হেনো আৰি মাছৰ দৰে দীঘলীয়া আছিল। সেইবাবে তেওঁ আৰিমত্ত নাম পাইছিল।\nশাসন কাল[সম্পাদনা কৰক]\nআৰিমত্ত ডাঙৰ হৈ আৰিমত্তই বাপেক ৰামচন্দ্ৰৰ ৰাজ্য আক্ৰমণ কৰে। তেওঁ যুদ্ধত বাপেকক চিনি নাপাই হত্যা কৰে। পাছত মাকৰ পৰা সকলো কথা জানিব পাৰি তেওঁ পাপ মোচনৰ বাবে অনেক দান দক্ষিণা কৰে। কিন্তু তেওঁৰ মনৰ শোক নুগুছে। পাছত তেৱোঁ নিজা পুত্ৰ জোঙাল বলহুৰ হাতত মৰা পৰে।\n↑ 1.0 1.1 1.2 ভূপেন্দ্ৰ নাথ চৌধুৰী (১৯৯৫). সোণৰ অসম. খগেন্দ্ৰনাৰায়ণ দত্তবৰুৱা, লয়াৰ্ছ বুক স্টল. পৃষ্ঠা. ১৪.\n"https://as.wikipedia.org/w/index.php?title=আৰিমত্ত&oldid=162722"ৰ পৰা অনা হৈছে\nএই পৃষ্ঠাখন ০৭ অক্টোবৰ, ২০১৬ তাৰিখে ০১:৩৩ বজাত অন্তিম সংশোধন কৰা হৈছিল।


পিতৃ, ভাতৃ-ভগ্নী সকলো ভাৰতীয় নাগৰিক, কেনেকৈ বিদেশী হ’ল মুজিবুৰ ৰহমান?– News18 Assam\nপিতৃ, ভাতৃ-ভগ্নী সকলো ভাৰতীয় নাগৰিক, কেনেকৈ বিদেশী হ’ল মুজিবুৰ ৰহমান?\n»পিতৃ, ভাতৃ-ভগ্নী সকলো ভাৰতীয় নাগৰিক, কেনেকৈ বিদেশী হ’ল মুজিবুৰ ৰহমান?\nUpdated:August 23, 2019, 9:03 AM IST\nযোৰহাটত দেশৰ সেৱাত নিয়োজিত BSF বিষয়াক বিদেশী ঘোষণা\nLast Updated: August 23, 2019, 9:03 AM IST\nযোৰহাটৰ বিদেশী ন্যায়াধীকৰণে বহু লোকক বিদেশী ঘোষণা কৰিছে। কিন্তু আপুনি জানি আচৰিত হ’ব যে এনেদৰে বিদেশী ঘোষণা কৰা বহু লোকেই নাজানে এই ৰায়দানৰ বিষয়ে। শেহতীয়াকৈ BSFত কৰ্মৰত এজন বিষয়াক বিদেশী ঘোষণা কৰাৰ তথ্য পোহৰলৈ আহিছে। গোলাঘাট জিলাৰ মেৰাপানীৰ উদয়পুৰ মিকিৰপট্টিৰ মুজিবুৰ ৰহমান নামৰ বি এছ এফৰ বিষয়াগৰাকীক বিদেশী ঘোষণা কৰিছে যোৰহাটৰ বিদেশী ন্যায়াধীকৰণে।\nমুজিবৰ বৰ্তমান পঞ্জাবত কৰ্তব্যত নিয়োজিত হৈ আছে। তাৎপৰ্যপূৰ্ণভাৱে বিদেশী ন্যায়াধীকৰণৰ এই গুৰুত্বপূৰ্ণ ৰায় সম্পৰ্কে নেজানে মুজিবুৰে। ঠিকনাৰ বিভ্ৰান্তিৰ বাবেই মুজিবৰক বিদেশী ঘোষণা কৰা হৈছে বুলি জানিবলৈ দিছে মুজিবুৰৰ অধিবক্তাই। মুজিবুৰৰ লগতে তেওঁৰ পত্নীকো বিদেশী ঘোষণা কৰা হৈছে।\nউল্লেখযোগ্য যে দুয়োকে বিদেশী ঘোষণা কৰা হ’লেও তেওঁলোকৰ পিতৃ, ভাতৃ-ভগ্নী সকলো আকৌ ভাৰতীয় নাগৰিক। জানিব পৰা মতে, মুজিবুৰৰ দৰে বহু লোকক এই ব্যৱস্থাত থকা আসোঁৱাহৰ বাবে আত্মপক্ষ সমৰ্থনৰ সুযোগ নিদিয়াকৈ একপক্ষীয়ভাৱে বিদেশী ঘোষণা কৰা হৈছে।\nআনহাতে, বৰ্তমান যোৰহাটৰ বিদেশী ন্যায়াধীকৰণতে বিচাৰ প্ৰক্ৰিয়াৰ বাবে পৰি ৰৈছে ১৯ হাজাৰতকৈয়ো অধিক গোচৰ। মুজিবুৰৰ দৰে দেশৰ নিৰাপত্তাত নিয়োজিত হৈ থকা ব্যক্তি বিদেশী ঘোষণা হোৱা ঘটনাই ব্যাপক প্ৰতিক্ৰিয়াৰ সৃষ্টি কৰিছে।


Herat Touching Love Story: প্ৰেমে নামানে কোনো জাতি Assamese love story – Axom Khubakh\nপ্ৰেমে নামানে কোনো জাতি\n_প্লাৱিতা গোস্বামী বৰ্তমান কটন কলেজৰ ছাত্ৰী… কটনৰ বুকুত তাই প্ৰথম খোজ দিছিল ২০১৮ চনত তাইৰ মেজৰ আছিল ইংৰাজী বিভাগত আৰু তাই বহু দূৰৰ পৰা গৈছিল কটন কলেজত পঢ়িমগৈ বুলি..!!তাইৰ দেউতাকৰ প্ৰকৃত ঘৰ আছিল মালিগাওঁত কিন্তু চাকৰি সূত্ৰে সিঁহত গোটেই পৰিয়াল অৰ্থাৎ তাইৰ মাক,দেউতাক,ভাইটি আৰু আইতাক ডিফুত থাকিছিল আৰু তাই ডিফুতেই ডাঙৰ-দীঘল হৈছিল । তাইৰ দেউতাক আছিল পেচাত OC আৰু মাক নাৰ্চ,বাবু তেতিয়া চতুৰ্থ শ্ৰেণীত পঢ়ে..তাৰ আৰু প্লাৱিতাৰ বয়সত ১১ বছৰৰ পাৰ্থক্য আছিল আৰু আইতাকৰ প্ৰাণ আছিল বাবু আৰু তাই কাৰণ মাক-দেউতাক গোটেই দিনটোৰ কাৰণে গুচি গৈছিল কামত আৰু সিঁহত দুয়োটা আইতাৰ লগতে সময় কটাইছিল । আইতা মানে সিঁহতৰ মাকৰ মাক..!!দেউতাকৰ ঘৰটো সিঁহত কোনেও দেখিয়েই পোৱা নাই কাৰণ আইতাকে কোৱা মতে দেউতাক আৰু মাক দুয়োৰে প্ৰেমৰ সম্পৰ্ক আছিল কিন্তু দেউতাকৰ নাম আছিল প্ৰমোদ গোস্বামী আৰু মাকৰ নাম আছিল সুবাসনা কলিতা। দেউতাকৰ ঘৰত কেতিয়াও এই সম্পৰ্ক মানি নল’লে..!কাৰণ জাতিভেদ..দেউতাকৰ ওপৰত দুজন বৰদেউতাক আছে তেওঁলোকৰ অস্বীকাৰতাই দেউতাকক দূৰ্বল কৰি পেলাইছিল.. ককাক দেউতাক সৰু থাকোতেই ঢুকাইছিল ঘৰৰ মুৰব্বী ককায়েক দুজনেই আছিল সেইকাৰণে তেতিয়া আইতাৰ কথা কোনেও শুনা নাছিল আৰু মাকক কোনেও স্বীকাৰ কৰিব সাজু হোৱা নাছিল । কিন্তু দেউতাক মজবুৰ হৈ মাকক বিয়া কৰাম বুলি ঘৰৰ বিপৰীতে গৈ ওলাই আহিছিল,সমাজে বহুত কথা কৈছিল দেউতাকক, বহুত শুনিছিল তেওঁ,সহ্য কৰিছিল । কোনোবাই তেওঁক আইতাকৰ সন্তান হৈ এনেকুৱা কৰিছে বুলিও হাঁহিছিল কিন্তু দেউতাকৰ উপায় নাছিল কাৰণ প্লাৱিতা তেতিয়া মাকৰ গৰ্ভত আছিল । দেউতাকৰ ঘৰত এইটো কথা নাজানিছিল কিন্তু তেওঁ আহিবলগীয়া দায়িত্ব খিনিক স্বীকাৰ কৰিম বুলি ঠিৰাং কৰিছিল । কাৰণ দেউতাকৰ মতে সেই কণমানি জনীয়ে পৃথিৱীত অহাই নাছিল আৰু ইয়াত তাইৰ একো ভুল নাছিল…!!\n_তাইৰ মাকৰ ঘৰত কেৱল মাক আৰু আইতাকেই আছিল দেউতাকে সেই কাৰণে ঘৰ এৰি অহাৰ এমাহ পিছতেই মাকক বিয়া কৰাই আইতাকৰ সৈতে ডিফুলৈ লৈ আহিছিল আৰু ঠিক বিয়া ৭ মাহ পিছত তাইৰ জন্ম হৈছিল ডিফুত….বহুত মৰম কৰিছিল তাইক আইতাক, দেউতাক, মাক সকলোৱে..কিন্তু মাক-দেউতাক যেতিয়া অফিচলৈ গুচি যায় তেতিয়া কেৱল ঘৰত তাই আৰু আইতাক..। আইতাক নিজৰ কামত ব্যস্ত থাকে তাই অকলেই দিন কটাই কাৰণ সিঁহতৰ ওচৰে-পাজৰে তেনেকুৱা তাইৰ বয়সৰ কোনো সৰু ল’ৰা-ছোৱালীও নাছিল..!!\nতাই ডাঙৰ হ’ল লাহে-লাহে…আৰু তাইক স্কুলত নাম লগাই দিলে ইংৰাজী মাধ্যমৰ স্কুল এখনত ।ল’ৰা-ছোৱালীবোৰ খুব দুষ্ট মানে বদমাচী কৰা সিঁহতৰ প্ৰথম পৰিচয়…স্কুলৰ প্ৰ’গ্ৰাম বোৰত সকলোৱে নিজৰ পৰিয়ালৰ লগত আহে কিন্তু তাইৰ মাক-দেউতাক কোনো জনেই সময় পোৱা নাছিল তাই ওচৰৰ ছোৱালী এজনীৰ মাকৰ লগতেই পাৰ কৰিছিল প্ৰ’গ্ৰামবোৰ…মাক-দেউতাকৰ ব্যস্ততাই তাইক কেতিয়াও দুখ দিয়া নাছিল কিন্তু তাইৰ মন বেয়া তেতিয়া লাগিছিল যেতিয়া তাইৰ লগৰ বোৰে নিজৰ নিজৰ ভায়েক – ভনীয়েকৰ লগত আহে কাৰণ তাইৰ কোনো ভাই-ভনী নাছিল..।।\nএদিন ৰাতি সকলোৱে ভাত খাই থাকোতে তাইৰ হঠাৎ এইটো প্ৰশ্নই যেন মাকৰ চকুত চকুপানী কঢ়িয়াই আনিছিল…কণমানি জনীৰ এটি সৰু প্ৰশ্নই কিয় মাকক আঘাত দিলে তাই ধৰিবই নোৱাৰিলে..এনেকৈ তাই লাহে লাহে ডাঙৰ হৈ আহিল অকলেই..যেতিয়া তাই সপ্তম শ্ৰেণী পাই হঠাৎ এদিন যেন তাইৰ আনন্দৰ সীমা নাই,গোটেই ঘৰখন মুৰৰ ওপৰত উঠাই লৈছিল তাই কাৰণ তাইক মাকে কৈছিল যে তাইৰ মনোকামনা ভগৱানে শুনিছে আৰু বহু সোণকালে সিঁহতৰ ওচৰলৈ এটি কণমানি আহিব…তাইৰ যেন সকলোতকৈ বেছি আনন্দ,বেছি চিন্তা,বেছি উৎসাহিত তাই..আৰু এনেদৰে ৯মাহ পিছত তাইৰ ওচৰলৈ এটি মৰমলগা ল’ৰা উপহাৰ হিচাপে হাতত তুলি দিছিল দেউতাকে..বায়েক যেন মাক হৈ পৰিছিল আনন্দত আৰু তায়েই তাৰ নাম ৰাখিছিল প্লাৱিতাৰ ভায়েক কেৱল তাইৰ ওচৰতে থাকিব বাকি সকলোৱে তাই থাকোতে তাৰ ওচৰত অহাটো সম্ভৱ নহ’য় সেই কাৰণে তাৰ নাম তাই ৰাখিছিল “দুৰ্লভ”…সি তাইতকৈ বহুত সৰু আছিল কিন্তু মৰম দুয়ো সমানে পাইছিল..!!লাহে-লাহে ডাঙৰ হ’ল তাই উচ্চতৰ মাধ্যমিকত ধুনীয়া ফলাফল অৰ্জন কৰি তাই বিখ্যাত তেতিয়াৰ কটন বিশ্ববিদ্যালয়ত চিট পালে আৰু সকলোৰে পৰা যেন দুৰত গুচি আহিল,ভায়েকক এৰি অহাৰ বেছি দুখ তাইৰ সদায় যেন একেলগে থাকিম ভাবি লৈছিলহে মাথো এৰি আহিব হ’লেই..।\nকটন আহিয়েই তাই ৰুম লৈছিল আৰু তাইৰ লগত আছিল আৰু দুজনী বান্ধৱী। প্ৰথম ঘৰৰ পৰা দূৰত থাকিছে এনেদৰে যদিও সদায় ঘৰলৈ মনত পৰে সিঁহতে ফুৰা চকা বাদ দিয়া নাছিল । ক্লাচ শেষ হ’লেই ফুৰিব যোৱা, দেওবাৰটো আহিলেই চিনেমা চাব যোৱা,শ্বপিং,পাৰ্ক সকলোবোৰ ঘুৰি ফুৰে..কাৰণ উপায়ো নাই ঘৰলৈ মনত পৰিলেই তাই গুচি আহিব নোৱাৰে অহা যোৱা কৰি থাকোতে ক্লাচবোৰ বৰকৈ ক্ষতি হ’য়..সেইকাৰণে মন বেয়া লাগিলেই লগৰ কেইটাৰ লগত ওলাই যায়,বাকি ইন্টাৰনেটৰ যুগ সদায় ফোন,ভিডিঅ’ কল কৰিয়েই থাকে ঘৰলৈ তাই..। কিন্তু তথাপিও তাইৰ দেউতাৰ তাইৰ ওপৰত বহুত বিশ্বাস আছিল আৰু সেইকাৰণেই তাইক বহু পৰিমাণে স্বাধীনতা দিছিল..।।\nসেইদিনা আছিল ১৫ চেপ্তেম্বৰ,তাইৰ লগৰ দুয়োজনী ঘৰলৈ গৈছিল..দুয়োজনীৰ ঘৰ গুৱাহাটীতেই কিন্তু তাই যাব নোৱাৰিলে..!!সেই দিনা গধুলি তাই অকলেই ওলাই গৈছিল,কিছু আন্ধাৰ নামিছিল মালিগাঁওৰ পৰা টিউশ্বন কৰি ঘুৰি আহোতে হঠাৎ যেন তাই চিঞৰ মাৰি দৌৰিব ধৰিলে কাৰণ এজনী বয়সীয়াল মহিলা এখন বিশাল ট্ৰাকৰ আগত পৰিছে আৰু তেওঁ দৌৰিব পৰা নাই..। তাই কোনো বেলেগ চিন্তা নকৰি,নিজৰ বাবে ভয় নকৰি কেৱল মাত্ৰ মহিলা গৰাকীৰ কথা ভাবি দৌৰি গৈছিল তেওঁক বচাব বুলি..তাইৰ সাহসৰ বলত মহিলা গৰাকীক তাই বচাই আনিছিল কিন্তু পুনৰ হঠাৎ তাইৰ সমুখেৰে খুব স্পীডত বাইক এখন গৈছিল আৰু তাই পিছফালে বাগৰি পৰিছিল আৰু সেই ট্ৰাক খন তাইৰ ওপৰত…..\nহুৱা-দুৱা লাগিছিল এম্বুলেন্সত তাইক কেইজন মান মানুহে হস্পিতাললৈ লৈ গৈছিল,সকলোৱে চেষ্টা কৰিও তাইৰ ম’বাইলৰ পাচৱৰ্ড খুলিব পৰা নাছিল তাই মাত্ৰ তেজত ৰঙা হৈ আছিল,তাইৰ বগা কামিজটো তেজেৰে ৰাঙলি হৈ গৈছিল..তাইৰ মাত্ৰ জীৱটো আছিল…মালিগাওঁ পুলিচে তাইৰ কলেজ পৰিচয় পত্ৰত দেউতাকৰ ম’বাইল নম্বৰ ডাইল কৰি কোনোমতে ঘৰত খবৰ দিছিল আৰু পিছে পিছে সেই বয়সীয়াল মহিলা গৰাকীৰ পৰিয়ালো তাইৰ সৈতে হস্পিতাললৈ গৈছিল…..!!\nঘৰৰ কোনো আহি পোৱা নাছিল,খৰচ দিব কোনো নাছিল তেজৰ প্ৰয়োজন তাইক তেজ দিব মানুহ নাছিল কিন্তু হঠাৎ যেন সেই হস্পিতালতেই অহা এজন ব্যক্তি তাইৰ অৱস্হাটো চাই তেজ দিব সাজু হৈছিল আৰু সেই বয়সীয়াল মহিলা গৰাকীৰ পৰিয়ালে খৰচ দিব সাজু হৈছিল কিন্তু তেতিয়াও তাইৰ ঘৰৰ মানুহ আহি পোৱা নাছিল..!!চিকিৎসা আৰম্ভ হ’ল মানুহজনে তেজ দিলে লগতে কেইটামান পৰীক্ষা কৰিলে কিন্তু যেতিয়া অলপ পিছত মানুহজনক ডাক্টৰে ৰিপৰ্ট ল’ব মাতে তেতিয়া তেওঁৰ ডাক্টৰৰ কথা শুনি চকু কপালত উঠিছিল কাৰণ ডাক্টৰে কৈছিল “আপোনাৰ ছোৱালী আৰু আপোনাৰ তেজৰ গ্ৰুপ একেই সেয়ে আমাৰ সুবিধাই হ’ল”..!!মানুহজন বিপাঙত পৰিল তেওঁৰ ছোৱালী বুলি কিয় ক’লে ডাক্টৰে তেওঁৰটো কোনো ছোৱালীয়ে নাই..!!\nতেনেতেই ঘৰৰ মানুহ আহি পালে তাইৰ…আহিয়েই যেন সকলো কিবা খেলি-মেলি। তাইৰ দেউতাকৰ সন্মূখত আছিল তেওঁৰ মাক তেওঁৰ পৰিয়ালৰ সকলো…আকৌ মাকৰো যেন অৱস্হা নোহোৱা হ’ল,তেওঁৰ আগত ২১ বছৰ আগৰ সেই ব্যক্তি জন আহি আজি উপস্হিত হৈছিল যিজন ব্যক্তিয়ে ২১বছৰ আগত তেওঁৰ লগত প্ৰেমৰ সম্পৰ্কত আছিল আৰু তেওঁ বিবাহৰ পূৰ্বেই মাতৃ হৈছিল অাৰু তেওঁ গৰ্ভত আছিল প্লাৱিতা..কিন্তু সেই জন ব্যক্তিয়ে সেই পৰিস্হিতত মাকক এৰি গুছি গৈছিল.।\nভুল জানো অকল মাকৰ আছিল কিন্তু তেওঁ নুবুজিলে আৰু মাকক এৰি গ’ল..!!কিন্তু নিয়তিৰ বুজন আজি সকলোবোৰ একগোট কোনোবাই কাৰোবাৰ সন্তানক চিনি নাপাই,কোনোবাই কাৰোবাৰ সন্তানৰ মৰম বুজি নাপালে..কিন্তু ভগৱানে যেন সকলোকে আনি এটা স্হানত গোট কৰিলে..প্লাৱিতা সুস্হ হৈ উঠিছিল আৰু জীৱনত প্ৰথম বাৰৰ বাবে দেউতাৰ ঘৰৰ মানুহক দেখা পাইছিল আৰু এজন সময়ৰ সৈতে হাৰি যোৱা পিতৃৰ সৈতে পৰিচিত হৈছিল..!!তাই জানিব পাইছিল যে মাকক তেনেকুৱা অৱস্হাত সেই ব্যক্তিজনে এৰি যোৱা পিছত তেওঁৰ জীৱনলৈ আহিছিল প্ৰমোদ গোস্বামী আৰু তেওঁ সঁচা ভালপোৱাত প্ৰাধান্য দিছিল তেওঁ কোনো জাতিৰ বাধা নামানিলে না তেওঁ সন্তানৰ ভেদ ভাব কৰিলে..!!\nসেই দিনা প্লাৱিতাই জীৱনৰ সকলো উত্তৰ বিচাৰি পাইছিল..সঁচা মৰম পাবলৈ তেজৰ সম্পৰ্ক থাকিব লগাটো প্ৰয়োজন নহ’য়…আজি ইমান বছৰে তাইক কেতিয়াও অনুভৱেই কৰিব দিয়া নহ’ল তাই যে গোস্বামী বংশৰ সন্তান নহ’য়,আনকি তাই সেই স্কুলত পঢ়ি থাকোতে মাকক শুধা এটি প্ৰশ্নই কিয় মাকৰ চকুত চকুপানী আনিছিল তাই সেইদিনা বুজি পাইছিল..তাইৰ লগত অন্যায় কৰা হ’ব বুলিয়েই ইমান বছৰ তাইৰ কোনো ভাই-ভনী নাছিল….!!\nসেই দিনা সকলোৱে বুজি পাইছিল মাকৰ মৰমৰ সৈতে বেলেগৰ সন্তানক আকোৱালি লোৱা দেউতাকৰ মৰম যে নি:স্বাৰ্থ..!! প্ৰমোদ গোস্বামী আৰু সুবাসনা কলিতা গোস্বামীৰ ভালপোৱাই সকলোকে এক পাঠ পঢ়াইছিল যে “প্ৰেম যদি সঁচা হ’য় সেই প্ৰেমে কোনো বাধা নামানে আৰু সেই প্ৰেম অমৰ হ’য়..।”\nAssamese Short Story : BE-Mine writer – Daisy Sharma\n3rd January 2020 3rd January 2020 Axom Khubakh


xukhdukh.com June 11, 2015 CHINTAN, LAKHYA-JYOTI-NATH, চিন্তন, লক্ষ্যজ্যোতি নাথ,\nঅৱস্থাপন্ন বনাম আৰ্থিক ভাৱে দুৰ্বলৰ শৈক্ষিক প্ৰতিযোগিতা\nঘৰ এখনৰ পৰিবেশ তথা শিক্ষাৰ বাবে সুস্থ বাতাবৰণে পঢ়া-শুনা কৰা ছাত্ৰ-ছাত্ৰী আৰু তেওঁলোকৰ পৰীক্ষাৰ ফলাফলত প্রভাৱ পেলায়। সমপৰ্য্যায়ৰ জ্ঞান থকা স্বত্তেও আৰ্থিকভাৱে দুৰ্বল আৰু সৱল ঘৰৰ ছাত্র-ছাত্ৰীৰ পৰীক্ষাৰ ফলাফলত পাৰ্থক্য অহাৰ কাৰণ ঘৰখনৰ পৰিৱেশ আৰু সুস্থ বাতাবৰণ। আমাৰ অসমত একাংশ ছাত্ৰ-ছাত্ৰীৰ মাজত, অভিভাৱকৰ মাজত, ব্যক্তিগত খণ্ডৰ বিদ্যালয়বোৰৰ মাজত এক যুদ্ধংদেহি প্ৰতিযোগিতা চলিব ধৰিছে যেন অনুভৱ হয়। ফলত প্ৰতিযোগিতামূলক শৈক্ষিক পৰিবেশ সৃষ্টি কৰি এই সকল ছাত্ৰ-ছাত্ৰী, অভিভাৱক তথা ব্যক্তিগত খণ্ডৰ বিদ্যালয় আদিয়ে আশানুৰূপ, সু-ফলৰ লাভ কৰাত সফলো হৈছে।\nআমিবোৰে এই কৃতকাৰ্যতাত সন্তুষ্টি লভি প্ৰশংসাত গদগদ হৈছোঁহক। তেওঁলোক নিশ্চয় প্ৰশংসাৰ পাত্ৰ। আৰ্থিক ভাৱে সৱল ঘৰ এখনৰ ছাত্র-ছাত্ৰীবোৰৰ ক্ষেত্ৰত তেওঁলোকৰ পঢ়াশুনাত অলপ বুজাৰ বা শিকাৰ অসুবিধা হ'লেই টকা খৰচ কৰি ব্যক্তিগত ভাৱে ঘৰুৱা টিউচন দিয়ে। বিদ্যালয়ত নুবুজাবোৰ টিউচনত ঘৰুৱা শিক্ষকে বুজাই দিয়ে। দেখা যায় আৰ্থিকভাৱে সৱল ঘৰৰ ল'ৰা-ছোৱালীক মাক দেউতাকে ঘৰৰ কাম এইটো কৰ, সেইটো কৰ বুলিও সতকাই পাচি নাথাকে। তেওঁলোকৰ সন্তানে কিবা কাম কৰিব ললেও কৰিব নিদিয়ে; সকলো সময়তে কেৱল "পঢ় পঢ়" কৈ পঢ়াৰ বাবেই হেঁচা প্ৰয়োগ কৰি থাকে। তেনে ঘৰৰ অভিভাৱকে তেওঁলোকৰ সন্তানক এটা পৰিৱেশ দিছে পঢ়িবলৈ। পঢ়াৰ প্ৰয়োজনীয়তাৰ বিষয়ে বুজাইছে, পঢ়িবলৈ যি লাগে সকলো যোগাৰ দিছে।\nকিন্তু আৰ্থিক ভাৱে সৱল ঘৰৰ সন্তানৰ তুলনাত আৰ্থিকভাৱে দুৰ্বল ঘৰখনৰ ল'ৰা-ছোৱালীবোৰে পঢ়িবলৈ এনেকুৱা একোটা সুস্থ পৰিবেশ নাপায়। বিদ্যালয়ত কিবা নুবুজিলে সেইটো আকৌ ঘৰত কোনোবাই বুজাই দিয়া মানুহো নাই তেওঁলোকৰ, ঘৰতো অভিভাৱক বেছি ভাগৰে অশিক্ষিত আৰু অশিক্ষিত বাবেই সেই প্ৰজন্মই আৰ্থিকভাৱে সৱলো নহ'ল। এনেকুৱা কথাই আচলতে অৰ্থনৈতিক ভাৱে দুৰ্বল পৰিয়ালৰ সন্তানক একেখন পথাৰৰ প্ৰতিযোগিতাত কেইবাখোজ পিছুৱাই ৰাখে।\nআনহাতে আজিকালি শিক্ষা দান হৈ থকা নাই, এয়া হৈ পৰিছে ব্যৱসায়। বাণিজ্যিক দৃষ্টিৰে শিক্ষাদানৰ লাভজনক ব্যৱসায়ো এতিয়া আকৰ্ষণীয় পেশাৰ ৰূপত গঢ় লৈ উঠিছে। আজিৰ যুগত বিদ্যালয়ৰ বাহিৰত অতিৰিক্তকৈ বুজাই দিবলৈ বুজাই দিয়াজনক অতিৰিক্ত মাননী (টকা) দিব লাগে, যিটোৰ বাবে সাধাৰণতে আৰ্থিকভাৱে দুৰ্বল ঘৰ একোখনৰ সামৰ্থ নাথাকে। তেনে ঘৰৰ সন্তানে নিজে স্কুলত মগজু ব্যৱহাৰ কৰি যি বুজিলে সেইয়াই তেওঁলোকৰ বাবে শিক্ষা।\nতাৰপোৰি দেখা যায় যে আৰ্থিকভাৱে দুৰ্বল ঘৰৰ ল'ৰা-ছোৱালীক পিতৃ- মাতৃয়ে কেৱল পঢ়ি থাকিবলৈ নিদিয়ে। যিহেতু ঘৰখনৰ উপাৰ্জনৰ বাবে কৰ্ম নকৰিলে নহয় সেইবাবে তেনে ঘৰৰ সন্তানক মাক-দেউতাকে অনিচ্ছা স্বৰ্তেও পঢ়ি থকাৰ সময়ত পথাৰৰ ভাত দি আহিবলৈ, বজাৰলৈ যাবলৈ কয়। কিছুমান ছাত্ৰই পথাৰত হালো বাই , ধান কাটিবলৈ যায় বা বেলেগৰ ঘৰত কাম কৰে আৰু তাৰ মাজতে সময় উলিয়াই তেওঁলোকে পঢ়ে। তেনেকৈ পঢ়ি, কষ্ট কৰি একোটা ভাল ফলাফল কৰিলে সঁচাই সকলো আচৰিত হয়। মানুহে ক'বলৈ বাধ্য হয় "হয় দেই ইমান কষ্টৰ মাজতো এটা টিউচন নোলোৱাকে সি ইমান ভাল ৰিজাল্ট কৰিছে..."!\nএনে দুটা ঘটনাৰ জ্বলন্ত উদাহৰণ হিচাপে মই নিজে এনে দুজন ল'ৰাৰ কথা জানো। যি দুজনৰ প্রথমজনে ঘৰত কাম এটাও নকৰি চাৰিটাকৈ টিউচনৰ সহায় লৈ দিনে ৰাতিয়ে ফেনৰ তলত পঢ়ি মেট্ৰিকত ৫টাত লেটাৰ ৮৪% পাইছিলো। আৰু দ্বিতীয়জনৰ এটা টিউচন নাছিল, ওলোটাই সি দশম মানত থাকোঁতে টকাৰ বাবে সপ্তম শ্ৰেণীৰ ছাত্রক টিউচন পঢ়াইছিল। ৰাতিপুৱা হাল বায়, পথাৰত চাহ দি আহি স্কুললৈ আহে। সি এটাও টিউচন নোলোৱাকে ৪টাত লেটাৰসহ ৭৮% নম্বৰ পাই ষ্টাৰ পালে। এনে ক্ষেত্ৰত দ্বিতীয় ল'ৰাজনে প্রথমজনতকৈ কম নম্বৰ আৰু এটা বিষয়ত কমকৈ লেটাৰ মাৰ্ক পালেও মোৰ দৃষ্টিত দুয়োজন সমানেই চোকা। মই ভাবো দ্বিতীয় ল'ৰাজনে প্রথম ল'ৰাজনৰ নিচিনাকৈ টিউচন লৈ এটা শিক্ষাৰ বাবে সৱল, সুবিধা থকা, সুস্থ পৰিবেশত পঢ়া-শুনা কৰিবলৈ পোৱা হ'লে চাগৈ আৰু বহু ভাল ফলাফল দেখুৱালেহেতেন!\nপৰিবেশ আৰু পৰিস্থিতিয়ে পঢ়াৰ জীৱনত বহুত প্রভাৱ পেলায়। আমি ফলাফলৰ সময়ত দুই-এক তুলুঙা সমালোচনা আগবঢ়োৱাৰ বাদে অসমৰ চৰকাৰী বিদ্যালয় সমূহে কিয় এই ক্ষেত্ৰত পৰিবেশ সৃষ্টি কৰিব পৰা নাই, ব্যক্তিগত খণ্ডৰ বিদ্যালয়সমূহৰ সৈতে কিয় ফেৰ মাৰিব পৰা নাই, ইয়াৰ প্ৰতিকাৰ কি, কি পদক্ষেপ ল'লে আমাৰ চৰকাৰী শিক্ষানুষ্ঠানসঁমূহে ভাল পৰিবেশ তৈয়াৰ কৰিব পাৰিব, ব্যক্তিগত খণ্ডৰ বিদ্যালয়সমূহৰ লেখিয়া ভাল ফলাফল দিব পাৰিব, গ্ৰামাঞ্চল-বাগিছাঞ্চল-চৰাঞ্চল সকলো ঠাইৰে দৰিদ্ৰ পৰিয়ালৰ মেধাবী ছাত্ৰ-ছাত্ৰী সকলেও চৰকাৰী বিদ্যালয়তে ভাল শৈক্ষিক পৰিবেশৰ মাজত ভাল ৰিজাল্ট প্ৰদৰ্শন কৰিব পাৰিব সেইবোৰ বিশ্লেষণ কৰাৰ সময় আহি পৰিছে।\nটিউচন বা ব্যক্তিগত সহায়ক শিক্ষক আজিৰ শিক্ষা ব্যৱস্থাত, সমাজত এক অন্যতম অংগ হৈ পৰিছে। আমি জানো পঢ়াশালিয়েই হৈছে একমাত্র সুশৃংখল মাধ্যম য'ত ধনী-দুখীয়া ,উচ-নীচ, জাতি ধৰ্ম নিৰ্বিশেষে সকলোৱে সমানে একেযোৰ পোছাক পৰিধান কৰি শিক্ষা গ্ৰহণ কৰিব পাৰে, তাত শিক্ষা, শিক্ষক আৰু শিক্ষাথীৰ মণিকাঞ্চন সংযোগ ঘটে। তাৰ মাজতে হয়তো দুই এক বিষয় থাকিব পাৰে যিটো জানিবলৈ হয়টো অভিভাৱক বা শিক্ষকৰ উপৰিও আনৰ সহায়ৰ প্ৰয়োজন হব পাৰে, তাৰ বাবেই হয়টো টিউচনে ঠাই পাইছিল শিক্ষা জগতত। আৰু আজি ইয়াৰ আকাশলংঘী মূল্যই দুখীয়া ছাত্ৰ ছাত্ৰীৰ ওপৰত মানসিক ভাৱে প্ৰভাৱিত কৰিছে!\nটিউচন বা ঘৰুৱা শিক্ষকৰ মূল্য সেইজনেহে বুজে যিজনৰ, ধৰক আজি বিদ্যালয়ত নতুন সূত্ৰ প্রয়োগ কৰি পদাৰ্থ বিজ্ঞানৰ সমস্যা এটা সমাধান কৰি দিলে। সেই ছাত্ৰ-ছাত্ৰীসকলৰ বাবে সেই সূত্ৰ বা বিষয়টো নতুন সেইবাবে সেই সমস্যাটো তেওঁলোকৰ অলপ কঠিন লগাটো স্বাভাৱিক আৰু বহু ছাত্র-ছাত্ৰীৰ এনে হয় প্ৰথম এবাৰতে বুজাওতে সম্পূৰ্ণভাৱে বুজি নাপায় । কেতিয়াবা আকৌ এনে হয় বহু ছাত্ৰ-ছাত্ৰীৰ বিদ্যালয়ত বুজাই থাকোতে সমস্যাটো ঠিকেই বুজি পায়, কিন্তু ঘৰলৈ অহাৰ পাছত খেলিমেলি লাগি যায়। ঘৰলৈ আহি কিতাপ মেলি যেতিয়া সেই ধৰণৰ আন সমস্যাবোৰ সমাধান কৰিব বহা হয় আৰু অলপ কৰা পাছতেই সমস্যাটো আৰু জটিল হৈ পৰে। তেনে অৱস্থাত ছাত্ৰ-ছাত্ৰীৰ মনলৈ এনে ভাব আহে "কোনোবাই যদি আকৌ এবাৰ বুজাই দিয়া হ'লে..."! সেই যে কোনোবাই আকৌ এবাৰ বুজাই দিয়া হৈ বুলি মনত আহে ভাবটো সেইটোৱে হৈ পৰে টিউচনৰ প্ৰয়োজনীয়তাৰ অনুভৱ। টিউচনত সেই নুবুজাবোৰকে আকৌ বাৰে বাৰে বুজাই দিয়ে ঘৰুৱা শিক্ষকে আৰু যাৰ বিনিময়ত আমি বুজাই দিয়া জনক দিও ধন। আৰ্থিকভাৱে দুৰ্বল ঘৰৰ চোকা ল'ৰাটোৱেও এনেকুৱা সমস্যা লৈ ঘূৰি ফুৰিছে, তাকো বুজাই দিয়া মানুহ এজন লাগে কিন্তু তাৰ ঘৰত ধন নাই বাবে তাক আকৌ বুজোৱা মানুহ নাই। সেই নুবুজা সমস্যাকেইটা যেতিয়া পৰীক্ষাত আহে তেতিয়া টিউচন কৰাজনে কৰিব পাৰে আৰু টিউচন নকৰাজনে কৰিব নোৱাৰে ফলত সি চোকা হোৱা স্বত্তেও কম নম্বৰ পাই। আৰু নৱম মানৰ পৰা অংক , বিজ্ঞান আদিত নিজে পঢ়ি বুজিব নোৱাৰা সমস্যা বাঢ়ি যায় আৰু সেই সমস্যাবোৰ শিক্ষকে নুবুজালে ১০০ ভিতৰত ৫ জনেহে নিজে বুজি পাই। দেখা গৈছে আজিকালি টিউচনটো এক ব্যৱসায় হৈ পৰিছে, যি কিছুমান শিক্ষকক মানসিকভাৱে লোভী কৰি তুলিছে। এনেকুৱা অভিযোগো আছে যে শিক্ষকসকলে বিদ্যালয়ত কথাবোৰ ভালকৈ বুজাই নিদিয়ে, কিন্তু সেই শিক্ষকজনেই টিউচন কৰিলে ভালকৈ বুজাই দিয়ে। সকলো শিক্ষক তেনে নহয় বাৰু , ব্যতিক্ৰমী ভাল শিক্ষকো বহুত আছে। বহু ভাল শিক্ষকে আৰ্থিক ভাৱে দুৰ্বল মেধাৱী ছাত্ৰ-ছাত্ৰীক বিনামূলীয়া টিউচন দিয়াৰো নজিৰ আছে।\nপৰীক্ষাৰ ফলাফলৰ সময়ত সেয়ে শৈক্ষিকক্ষেত্ৰত সকলো সুবিধা পোৱা শিক্ষাৰ্থী সকলৰ বিপৰীতে আৰ্থিক কাৰণত এই সমূহৰ পৰা বঞ্চিত সকলৰ সফলতাও ৰাইজে বিশ্লেষণ কৰাৰ দৰকাৰ। আৰ্থিক ভাৱে দুৰ্বল সকলৰ বাবেও এনে প্ৰয়োজনীয় অতিৰিক্ত শৈক্ষিক সহায়ৰ বাবে চৰকাৰেও পদক্ষেপ গ্ৰহণ কৰাৰ দৰকাৰ আছে। এনে সুস্থ শৈক্ষিক পদক্ষেপ, বাতাবৰণেহে ধনী-দুখীয়া সকলো ঘৰৰ ছাত্ৰ-ছাত্ৰীৰ প্ৰতিভা বিকাশৰ বাবে প্ৰেৰণাদায়ক মঞ্চ দিব পাৰিব, সেই কথাও আমি মনত ৰাখিব লাগিব।\nলেখক মুম্বাইত নৌসেনা বিভাগত কৰ্মৰত, মোবাইল- ০৯৯৬৯৩৪০৫৮৭


টি-২০ বিশ্বকাপৰ খেলুৱৈৰ সম্পূৰ্ণ তালিকা, কোন কোন খেলুৱৈয়ে পালে স্থান? এইবাৰৰ টি–২০ বিশ্বকাপত দুটাকৈ নতুন দল\nHomeখেলাটি-২০ বিশ্বকাপৰ খেলুৱৈৰ সম্পূৰ্ণ তালিকা, কোন কোন খেলুৱৈয়ে পালে স্থান? এইবাৰৰ টি–২০ বিশ্বকাপত দুটাকৈ নতুন দল\nOdd অসম: অহা ১৭ অক্টোবৰৰ পৰা ইউ এ ই আৰু ওমানত আৰম্ভ হ'ব টি-২০ ক্ৰিকেটৰ বিশ্বকাপৰ মহাৰণ। সৰ্বমুঠ ১৬টা দলে অংশ ল'ব লগা ক্ৰিকেটৰ মহাৰণখনলৈ এতিয়া অধিৰ আগ্ৰহেৰে বাট চাই আছে বিশ্বৰ ক্ৰিকেটপ্ৰেমীসকলে। বিশ্ব ক্ৰিকেটৰ অন্যতম বৃহৎ প্ৰতিযোগিতাখনত এইবাৰ অংশগ্ৰহণৰ সুযোগ লাভ কৰিছে নৱাগত ওমান আৰু পাপুৱা নিউগিনিয়ে। ইতিমধ্যে প্ৰতিটো দলেই নিজা নিজা খেলুৱৈৰ তালিকা আই চি চি কৰ্তৃপক্ষক জমা দিছে। কোনটো দলত কোনকেইজন খেলুৱৈয়ে স্থান লাভ কৰিছে এবাৰ জানো আহক।\nবিৰাট কোহলী (অধিনায়ক), ৰোহিত শৰ্মা (উপ-অধিনায়ক), কে এল ৰাহুল, সূৰ্যকুমাৰ যাদৱ, ঋষভ পন্ত (উইকেটকিপাৰ), ঈশান কিষাণ (উইকেটকিপাৰ), হাৰ্দিক পাণ্ডিয়া, ৰবীন্দ্ৰ জাদেজা, ৰাহুল চাহাৰ, আৰ অশ্বিন, অক্ষৰ পেটেল, বৰুণ চক্ৰৱৰ্তী, যশপ্ৰীত বুমৰাহ, ভুৱনেশ্বৰ কুমাৰ আৰু মহম্মদ ছামী।\nসংৰক্ষিত খেলুৱৈ: শ্ৰেয়াছ আয়াৰ, দীপক চাহাৰ আৰু শাৰ্দুল ঠাকুৰ।\nইয়ন মৰ্গান (অধিনায়ক), মঈন আলী, জ'নি বেয়াৰস্টো, ছেম বিলিংছ, জছ বাটলাৰ, ছেম কুৰান, ক্ৰিছ জৰ্ডান, লিয়াম লিভিংষ্টোন, ডেৱিড মালান, টাইমল মিলছ, আদিল ৰছিদ, জেচন ৰয়, ডেভিড ৱিলি, ক্ৰিছ ৱ'ক্স, মাৰ্ক উড।\nসংৰক্ষিত খেলুৱৈ- টম কুৰান, লিয়াম ডাউচন, জেমছ ভিন্স।\nএৰন ফিঞ্চ (অধিনায়ক), এষ্টন এগাৰ, পেট কামিন্স (উপ-অধিনায়ক), জ'চ হেজলউড, জছ ইংলিছ, মিচেল মাৰ্শ, গ্লেন মেক্সৱেল, কেন ৰিচাৰ্ডচন, ষ্টিভ স্মিথ, মিটচেল ষ্টাৰ্ক, মাৰ্কাছ ষ্টইনিছ, মিচেল শ্বেম্পচন, মেথিউ ৱেড, ডেভিদ ৱাৰ্ণাৰ আৰু এডাম জাম্পা।\nসংৰক্ষিত খেলুৱৈ: ডেনিয়েল ক্ৰিষ্টিয়ান, নাথান এলিছ আৰু ডেনিয়েল চামছ।\nকেন উইলিয়ামছন (অধিনায়ক),টেড এছলে, ট্ৰেণ্ট ব'ল্ট, ডোৱেন কনৱে,মাৰ্টিন গাপ্টিল, গ্লেন ফিলিপছ, টিম শ্বেফাৰ্ট (উইকেট কিপাৰ), মাৰ্ক চেম্পমেন, ডাৰেল মিচেল, জিমি নিছাম, মিচেল চেণ্টনাৰ, ইছ সোধি, কাইলি জেমিচন, লোকি ফাৰ্গুচান, টিম চাউদি।\nসংৰক্ষিত খেলুৱৈ : এডাম মিলনে।\n(৫) দক্ষিণ আফ্ৰিকা:\nটেম্বা বাভুমা (অধিনায়ক), কেশৱ মহাৰাজ, কুইন্টন ডিক'ক (উইকেট কিপাৰ), হেনৰিক ক্লাসেন, বিজৰন ফৰ্টুইন, ৰিজা হেণ্ড্ৰিক্স, এলেন মাৰ্ক্ৰাম, ডেভিড মিলাৰ, লুঙ্গি এংগিডি, এনৰিক ন'খিয়া, ডোৱেন প্ৰেটোৰাছ, কাগিচো ৰাবাডা, টাবৰেজ চামচি, ভান ডাৰ ডুছেন।\nসংৰক্ষিত খেলুৱৈ: জৰ্জ লিণ্ডে, এণ্ডিল ফেলুকৱায়ো, লিজাদ উইলিয়ামছ।\n(৬) ৱেষ্ট ইণ্ডিজ:\nকাইৰন প'লাৰ্ড (কেপ্টেইন), লেণ্ডল চিমন্স, এৰ্ভিন লুইছ, ক্ৰিছ গেইল, চিমৰন হেটমেয়াৰ, নিকোলাছ পুৰন, আন্দ্ৰে ৰাছেল, ডোৱেন ব্ৰাভো, হেডেন ৱালছ, ফেবিয়ান এলেন, শ্বেলডন কাট্ৰেল, আন্দ্ৰে ফ্লেচাৰ আৰু কেভিন ছিনক্লেয়াৰ,ওচিন থমাছ ,মেকই,ৰবি ৰামপল।\nসংৰক্ষিত খেলুৱৈ:জেচন হোল্ডাৰ,আকিল হোছেইন,শ্বেলডন কাট্ৰেল।\nবাবৰ আজম (অধিনায়ক), শাদাব খান (উপ-অধিনায়ক), ইমাদ ৱাছিম, মহম্মদ ৰিজৱান (উইকেট কিপাৰ), খুছদিল শ্বাহ, মহম্মদ ৱাছিম জুনিয়ৰ, আচিফ আলী, মহম্মদ হাফিজ, শ্বাহিন আফ্ৰিদি, আজম খান, মহম্মদ হাসনাইন, ছোহেব মকছুদ, হাৰিছ ৰউফ, মহম্মদ নৱাজ আৰু হাছান আলী।\nসংৰক্ষিত খেলুৱৈ: ফখৰ জামান, শ্বাহনাৱাজ দাহানি আৰু উছমান কাদিৰ\nৰশিদ খান, ৰহমানুল্লাহ (উইকেটকিপাৰ), হজৰতুল্লাহ জাজাই, উছমান ঘানি, আসগৰ আফগান, মহম্মদ নবী, নাজিবুল্লাহ জাদৰান, হাচমাতুল্লাহ শ্বাহিদী, মহম্মদ শ্বাহজাদ, মুজিব উৰ ৰহমান, কৰিম জানত, গুলবাদিন নাইব, নবীন উল হক, হামিদ হাছান, শৰাফুদ্দিন আশ্ৰাফ, দৌলত জাদৰণ, শপুৰ জাদৰণ আৰু আহমেদ আহমেদ।\nসংৰক্ষিত খেলুৱৈ: আফজৰ জাজাই আৰু ফৰিদ আহমেদ মালিক।\nমাহমুদুল্লাহ (অধিনায়ক), মহম্মদ নাইম, সৌম্য সৰকাৰ, লিটন দাস,চাকিব আল হাছান, মুশফিকুৰ ৰহিম, আফিফ হোছেইন, নুৰুল হাছান,মেহেদী হাছান, নচুম আহমেদ, মুস্তাফিজুৰ ৰহমান, শোৰফুল ইছলাম, তাস্কিন আহমেদ, মহম্মদ চৈফুদ্দিন, ছামিম হোছেইন।\nসংৰক্ষিত খেলুৱৈ: ৰুবেল হুছেইন, আমিনুল ইছলাম।\nদাসুন শনাকা (কেপ্টেইন), ধনঞ্জয় ডি'চিলভা, কুশল পেৰেৰা, দিনেশ চান্দিমাল, আবিষ্কা ফাৰ্নাণ্ডো, ভানুকা ৰাজপাক্ষে, চৰিত আহেলাকা, ৱানিন্দু হাছৰাঙ্গা, কামিন্দু মেণ্ডিছ, চামিকা কৰুণাৰতনে, নুৱান প্ৰদীপ, দুষ্মন্ত চামিৰা, প্ৰবীণ জয়বিক্ৰম, লাহিৰু মধুশানাকা আৰু মহেশ ঠিকচানা ।\nসংৰক্ষিত খেলুৱৈঃ লাহিৰু কুমাৰা, বিনুৰা ফাৰ্নাণ্ডো, আকিলা ধনঞ্জয়া আৰু পুলিনা থাৰঙ্গা।\nএণ্ড্ৰিউ বালবাৰ্ণি (অধিনায়ক), মাৰ্ক এডাৰ, কুৰ্টিছ কেম্ফাৰ, গেৰেথ ডেলাইনি, জৰ্জ ডক্ৰেল, শ্বেন গেটকেট, গ্ৰাহাম কেনেডি, জছ লিটল, এণ্ড্ৰিউ মেকব্ৰাইন, বেৰী মেককাৰ্টি, কেভিন অ'ব্ৰাইন, নীল ৰক, চিমি সিং, পল ষ্টাৰলিং হেৰী টেকাৰ, বেন হোৱাইট আৰু ক্ৰেগ ইয়ং।\nগেৰহাৰ্ড ইৰাচমছ (অধিনায়ক), ষ্টিফেন বাৰ্ড, কাৰ্ল ব্ৰিকেনষ্টক, মিচু ডুপ্ৰিজ, জৈন ফ্ৰীলিংক, জৈন গ্ৰীণ, নিকোল লফি-ইটান, বাৰ্ণাৰ্ড স্কোলটজ, বেন শিকংগো, জে জে স্মিথ, ৰুবেন ট্ৰাম্পেলমেন, মাইকেল ভান লিংগেন, ডেভিড ৱিজে, ক্ৰেগ উইলিয়ামছ, পিকি বা ফ্ৰান্স।সংৰক্ষিত খেলুৱৈ: মৰিচাছ চিক্ৰেট,নগোপিতা।\nপিটাৰ চিলাৰ (অধিনায়ক), কলিন একৰমান, ফিলিপি বোইচভান, বেন কুপাৰ, বাছ ডিলিড, স্কট এৱাৰ্ডছ, ব্ৰেণ্ডন গ্লোভাৰ, ফ্ৰেড ক্লাসেন, ষ্টিফেন মেইবাৰ্গ, মেক অ'লাউড, ৰিয়ান টেন ডৱেচাটে, লোগান ভান বীক, টিম ভান ডাৰ গুটন,ভান ডাৰ মাৰ্ভ আৰু পাল ভান মিকেৰন।\nসংৰক্ষিত খেলুৱৈ: এছ. স্নাটৰ আৰু ভিজে।\nজিশান মকছুদ (কেপ্টেইন), আকিব ইলিয়াছ, যতিন্দৰ সিং, খাৱাৰ আলী, মহম্মদ নাদিম, আয়ান খান, সুৰজ কুমাৰ, সন্দীপ গড, নেষ্টাৰ ধাম্বা, কালিমুল্লাহ, বিলাল খান, নাছিম খুশী, সুফিয়ান মাহমুদ, ফৈয়াজ বাট আৰু খুৰম খান।\nকাইল কইটজাৰ (অধিনায়ক), ৰিচাৰ্ড বেইটন (উপ-অধিনায়ক), ডিলিন বজ, মেথিউ ক্ৰছ (ৱিকে), জছ ডেভি, ইলাষ্টাৰ ইভান্স, ক্ৰিছ গ্ৰীভছ, অলি হেৰেছ, মাইকেল লিস্ক, কেলাম মেকল'ড, জৰ্জ মুনছে, চাফায়ান শ্বৰীফ, ক্ৰিছ চোল, হামজা তাহিৰ, ক্ৰেগ ৱালেছ, মাৰ্ক ৱাট আৰু ব্ৰেড হুইল।\n(১৬) পাপুয়া নিউগিনি:\nআচাদ ৱালা (কেপ্টেইন), চাৰ্লছ আমিনি, লেগা চিকা, নৰমান ভানুয়া, নচাইনা পোকানা, কিপলিং ডোৰিজা, টনি উৰা, হিৰি হিৰি, গডি টোকা, চেজ বাউ, ডামিয়ান ৰাভু, কাবুৱা ৱাগি-মৰিয়া, চিমোন আতাই, জেচন ফৰ্ট, চাড চপাৰ আৰু জেক গাৰ্ডেনাৰ


Cloxaid D in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Cloxaid D ar byavahar, ppali, parshwakriya, upkaar, kriya-pratikriya aaru satarkatabani\nCloxaid D के प्रकार चुनें\nCloxaid D ৰ মূল্য আৰু পেকৰ চাইজ - Cloxaid D Price and Pack Size in Assamese - Cloxaid D ar mulya aaru pakor size\nCloxaid D Capsule ₹52.0 दवा खरीदें\nCloxaid D की जानकारी\nCloxaid D ৰ লাভ আৰু ব্যৱহাৰসমূহ- Cloxaid D Benefits & Uses in Assamese- Cloxaid D ar laabh aaru byavaharsamuh\nCloxaid D ৰ পালি আৰু সেয়া কেনেদৰে ল'ব- Cloxaid D Dosage & How to Take in Assamese - Cloxaid D ar paali aaru xeya kenedore lobo\nCloxaid D ৰ পাৰ্শ্চক্ৰিয়াসমূহ- Cloxaid D Side Effects in Assamese- Cloxaid D ar parshwakriyasamuh\nCloxaid D সংক্ৰান্ত সতৰ্কতাবাণীসমূহ- Cloxaid D Related Warnings in Assamese- Cloxaid D xonkranta xatarkatabanisamuh\nঅইন দৰৱৰ সৈতে Cloxaid Dৰ গুৰুতৰ ক্ৰিয়া-প্ৰতিক্ৰিয়া- Severe Interaction of Cloxaid D with Other Drugs in Assamese- Oinor xoite Cloxaid D ar gurutor kriya-pratikriya\nCloxaid D মতভেদসমূহ- Cloxaid D Contraindications in Assamese- Cloxaid D nishedhsamuh\nCloxaid D ৰ বিষয়ে সততে সোধা প্ৰশ্নসমূহ- Frequently asked Questions about Cloxaid D in Assamese- Cloxaid D ar bikhoye satate xodha prashnasamuh\nখাদ্য আৰু মদৰ সৈতে Cloxaid D ক্ৰিয়া-প্ৰতিক্ৰিয়া- Cloxaid D Interactions with Food and Alcohol in Assamese- khadya aaru modor xoite Cloxaid D kriya-pratikriya\nCloxaid D ৰ লাভ আৰু ব্যৱহাৰসমূহ - Cloxaid D Benefits & Uses in Assamese - Cloxaid D ar laabh aaru byavaharsamuh\nCloxaid D তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCloxaid D ৰ পালি আৰু সেয়া কেনেদৰে ল'ব - Cloxaid D Dosage & How to Take in Assamese - Cloxaid D ar paali aaru xeya kenedore lobo\nCloxaid D-ৰ উপাদানসমূহ - Cloxaid D Active Ingredients in Assamese - Cloxaid D-ar upadaansamuh\nCloxaid D ৰ পাৰ্শ্চক্ৰিয়াসমূহ - Cloxaid D Side Effects in Assamese - Cloxaid D ar parshwakriyasamuh\nগৱেষণাৰ ভিত্তিত, Cloxaid D ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCloxaid D সংক্ৰান্ত সতৰ্কতাবাণীসমূহ - Cloxaid D Related Warnings in Assamese - Cloxaid D xonkranta xatarkatabanisamuh\nCloxaid D-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nCloxaid D গৰ্ভাবস্থাৰ সময়ত গ্ৰহণ কৰা সুৰক্ষিত।\nCloxaid D-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nCloxaid D এ স্তনপান কৰোৱাৰ সময়ত কোনো ক্ষতিকৰ প্ৰভাব নেপেলায়।\nবৃক্কত Cloxaid D কি প্ৰভাৱ দেখা গৈছে?\nCloxaid D গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Cloxaid D কি প্ৰভাৱ দেখা গৈছে?\nআপুনি কলিজা ৰ ক্ষতিৰ কোনো আশংকা নকৰাকৈ Cloxaid D গ্ৰহণ কৰিব পাৰে।\nহৃদযন্ত্ৰৰ ক্ষেত্ৰত Cloxaid D ৰ কি প্ৰভাৱ দেখা গৈছে?\nহৃদয় ৰ বাবে Cloxaid D সম্পূৰ্ণৰূপে সুৰক্ষিত।\nঅইন দৰৱৰ সৈতে Cloxaid Dৰ গুৰুতৰ ক্ৰিয়া-প্ৰতিক্ৰিয়া - Severe Interaction of Cloxaid D with Other Drugs in Assamese - Oinor xoite Cloxaid D ar gurutor kriya-pratikriya\nCloxaid D তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCloxaid D মতভেদসমূহ - Cloxaid D Contraindications in Assamese - Cloxaid D nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Cloxaid D লোৱা অনুচিত যাতে -\nCloxaid D ৰ বিষয়ে সততে সোধা প্ৰশ্নসমূহ - Frequently asked Questions about Cloxaid D in Assamese - Cloxaid D ar bikhoye satate xodha prashnasamuh\nএই Cloxaid D-এ অভ্য়াস বা নিচাৰ সৃষ্টি কৰে নেকি?\nনহয়, আপনি Cloxaid Dৰ প্ৰতি আসক্ত নহয়।\nCloxaid D য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, চিকিত্সা পৰামৰ্শ অনুসাৰেহে Cloxaid D লওক।\nহয়, মানসিক বিসংগতিৰ চিকিত্সাৰ ক্ষেত্ৰত Cloxaid Dৰ ব্যৱহাৰ উপকাৰী।\nখাদ্য আৰু মদৰ সৈতে Cloxaid D ক্ৰিয়া-প্ৰতিক্ৰিয়া - Cloxaid D Interactions with Food and Alcohol in Assamese - khadya aaru modor xoite Cloxaid D kriya-pratikriya\nখাদ্য আৰু Cloxaid Dৰ ক্ৰিয়া-প্ৰতিক্ৰিয়া\nকেতবোৰ খাদ্যৰ সৈতে সেৱনৰ ফলত Cloxaid Dয়ে প্ৰভাৱ দেখুওৱাত পলম কৰিব পাৰে। এইবিষয়ে আপোনাৰ ডাক্তৰৰ সৈতে যোগাযোগ কৰক।\nমদ আৰু Cloxaid Dৰ মাজৰ প্ৰতিক্ৰিয়া\nগৱেষণাৰ অভাৱত, Cloxaid D লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nCloxaid D ৰ অনুকল্প - Substitutes for Cloxaid D in Assamese\nAmpilox Ds 116\nAmpilox Kid 24\nAmpilox Neonatal 10\nAmpilox Paediatric 10\nBaxin D 47\nBiclox D 45\nBroadiclox Novo 40\nCloxaid D के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Cloxaid D লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Cloxaid D ব্যৱহাৰ কৰিছিল নেকি?\nআপুনি কিমান পৰিমাণে Cloxaid D সেৱন কৰিছিল?\nআপুনি Cloxaid D ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Cloxaid D সেৱন কৰে?


বাহন - অসমীয়া ৱিকিপিডিয়া\nমাতৃকাসকলে আৰোহণ কৰা গড়ুৰ, ময়ূৰ, বৃষভ নন্দী, হংস, মহিষ, হস্তী আৰু সিংহ\nবাহন (সংস্কৃত: वाहन) হৈছে একপ্ৰকাৰৰ জান্তৱ আৰোহণ যাৰ আক্ষৰিক অৰ্থ হৈছে যি কঢ়িয়াই নিয়ে। ই এনে কিছু দৈৱিক জীৱ বা জন্তুক সূচায় যাৰ ওপৰত হিন্দু দেৱ-দেৱীসকলে আৰোহণ কৰে। দেৱ-দেৱীসকলক প্ৰায়েই তেওঁলোকৰ নিজা বাহনসমূহত আৰোহিত অৱস্থাত চিত্ৰিত কৰা হয়। কেতিয়াবা বাহনসমূহ দেৱ-দেৱীসকলৰ কাষত থিয় দি থাকে। বাহনসমূহক প্ৰায়েই দেৱ-দেৱীৰ অভিন্ন সংগীৰূপে গণ্য কৰা হয়। হিন্দু দেৱ-দেৱীসকলক তেওঁলোকৰ বাহনসমূহত হাওদাৰ ওপৰত বা মুক্তভাৱে বহি অথবা থিয় হৈ থকা দেখা যায়। সংস্কৃত ভাষাত বহ শব্দৰ অৰ্থ হৈছে পিঠিত উঠি ঘূৰা।\n2 অন্যান্য সংস্কৃতিসমূহৰ সৈতে ৰিজনি\n3 বাহনসমূহৰ তালিকা\nবাহনসমূহে তেওঁলোকে কঢ়িয়াই নিয়া দেৱ-দেৱীসকলৰ যোগাত্মক দিশসমূহক প্ৰতিনিধিত্ব কৰে। উদাহৰণস্বৰূপে, শিৱৰ বাহন নন্দীয়ে শক্তি আৰু পৌৰষক বুজায়, গণেশৰ বাহন এন্দুৰে বেগ আৰু তীক্ষ্ণতা বুজায়। একেদৰে স্কন্দৰ বাহন ময়ূৰে সৌন্দৰ্য আৰু মহিমাক আৰু সৰস্বতীৰ বাহন হংসই জ্ঞান, অনুগ্ৰহ আৰু সৌন্দৰ্যক প্ৰতিনিধিত্ব কৰে।[উদ্ধৃতিৰ প্ৰয়োজন]\nঅৱশ্যে বাহনসমূহে দেৱ-দেৱীসকলে প্ৰভুত্ব কৰা অশুভ শক্তিসমূহকো সূচায়। উদাহৰণস্বৰূপে, ময়ূৰৰ ওপৰত আৰোহিত স্কন্দই অহংকাৰৰ ওপৰত প্ৰভুত্ব চলায়। গণেশে সেই অপ্ৰয়োজনীয় চিন্তাসমূহ বিনষ্ট কৰে যি তেওঁৰ বাহন এন্দুৰ/নিগনিৰ দৰে অন্ধকাৰত বৃদ্ধি পায়। সম্পত্তিৰ ৰক্ষাকৰ্তা হিচাপে শনিৰ বাহন হৈছে শগুণ বা কাউৰী যি চৌৰ্যবৃত্তিক প্ৰতিনিধিত্ব কৰে।[উদ্ধৃতিৰ প্ৰয়োজন]\nঅন্যান্য সংস্কৃতিসমূহৰ সৈতে ৰিজনি[সম্পাদনা কৰক]\nহিন্দু বাহনসমূহৰ সৈতে গ্ৰীক আৰু ৰোমান আখ্যান বা এটা নিৰ্দিষ্ট প্ৰাণীক এক নিৰ্দিষ্ট দেৱতাৰ সৈতে সংযুক্ত কৰি ৰখা অন্যান্য ধৰ্মবিশ্বাসৰ সামঞ্জস্য প্ৰায়েই নাথাকে। উদাহৰণস্বৰূপে হিন্দুসকলৰ দেৱী লক্ষ্মীৰ বাহন হৈছে হাতী বা ফেঁচা বা পদুম ফুল। প্ৰাচীন গ্ৰীচৰ দেৱী এথেনাৰো তেওঁৰ প্ৰতীকী পৰিচিত হিচাপে এটা ফেঁচা আছিল। কিন্তু এই দুয়োটা ধৰ্মবিশ্বাসত ফেঁচাৰ উপস্থিতিৰ অৰ্থ একে নহয় অথবা ফেঁচাৰ সৈতে পাৰস্পৰিক সম্পৰ্ক থকা স্বত্বেও দুয়োগৰাকী দেৱীৰ সাদৃশ্য নাই।\nলক্ষ্মী হৈছে মূলতঃ ধনৰ দেৱী আৰু তেওঁৰ বাহন ফেঁচা হৈছে অবিশ্বাস আৰু বিচ্ছিন্নতাবাদ, আনকি স্বাৰ্থপৰতাৰ বিৰুদ্ধে এক সতৰ্কবাণী। এথেনা সমৃদ্ধিৰ দেৱী হ'লেও প্ৰাথমিকভাৱে তেওঁ জ্ঞানৰহে দেৱী আৰু তেওঁৰ সৈতে থকা ফেঁচা গুপ্ত জ্ঞান আৰু বৃত্তিৰ প্ৰতীক। সম্ভৱতঃ গ্ৰীকো-ৰোমান আৰু ৰোমান-কেথলিক প্ৰতীকীসমূহত ভৌগোলিক মিল থকাৰ কাৰণে নিউ টেষ্টামেণ্টৰ সম্পাদনাৰ বাবে জনাজাত ছেইণ্ট জেৰোমক প্ৰায়ে (সদায় নহয়) জ্ঞান আৰু বৃত্তিৰ প্ৰতীক হিচাপে ফেঁচাৰ সৈতে চিত্ৰিত কৰা হয়। জনজাতিৰ ওপৰত নিৰ্ভৰ কৰি স্থানীয় আমেৰিকান ধৰ্মীয় প্ৰতীকীসমূহে আইনু আৰু ৰাছিয়ান সংস্কৃতিৰ দৰে ফেঁচাক ইতিবাচক আৰু নেতিবাচক দুয়োধৰণৰ বিভিন্ন গুণাগুণ প্ৰদান কৰে। কিন্তু লক্ষ্মীৰ ঐশ্বৰিক বাহন হিচাপে ফেঁচাই চিহ্নিত কৰা গুণবোৰৰ সৈতে কাৰোৰে মিল নাই।\nবাহনসমূহৰ তালিকা[সম্পাদনা কৰক]\nঘোঁৰা কল্কি , ৰেৱন্ত, চন্দ্ৰ (দহটা ঘোঁৰাই টনা ৰথ), ইন্দ্ৰ (উচ্চৈশ্ৰৱা নামৰ ঘোঁৰাই টনা ৰথ), সূৰ্য (সাতটা বা সপ্তমুখী ঘোঁৰাই টনা ৰথ), খাণ্ডৱ\nগৰুড় বিষ্ণু, কৃষ্ণ, বৈষ্ণৱী\nছাগলী অগ্নি, মঙ্গল\nবৃষভ নন্দী শিৱ, মহেশ্বৰী, ঈশান\nময়ূৰ কাৰ্তিক, কৌমাৰী\nহংস/ৰাজহংস ব্ৰহ্মা ব্ৰাহ্মণী, সৰস্বতী, গায়ত্ৰী, বিশ্বকৰ্মা\nমকৰ গংগা, বৰুণ\nবাঘ চন্দ্ৰঘণ্টা, কুষ্মাণ্ডা, দুৰ্গা, আয়াপ্পান\nসিংহ চন্দ্ৰঘণ্টা, কাত্যায়নী, পাৰ্বতী, বুধ, ৰাহু, মৰিয়ম্মন, কামাখ্যা, নৰসিংহী, জগদ্ধাত্ৰী\nহাতী ইন্দ্ৰ (ঐৰাৱত নামৰ হাতী), লক্ষ্মী, শচী, দেৱতা\nভাটৌ মিনাক্ষী, কামদেৱ\nশৰপহু চন্দ্ৰ, বায়ু\nম'হ যম, বৰাহী\nগাধ কালৰাত্ৰি, শীতলা, কলি, অলক্ষ্মী\nকাউৰী শনি, ধূমাৱতী\nকুক্কুট বহুচৰ মাতা\nগৰু শৈলপুত্ৰী, মহাগৌৰী, ভূদেৱী (সাতটা গৰুৰ ৰথ)\n↑ Accoutrement = "that which accompanies".\n↑ 2.0 2.1 2.2 Glossary: Vahana. Undated. Accessed August 10, 2007.\n↑ The Collection: St. Jerome Archived 2012-10-22 at the Wayback Machine, gallery of the religious art collection of New Mexico State University, with explanations. Accessed August 10, 2007.\n"https://as.wikipedia.org/w/index.php?title=বাহন&oldid=284863"ৰ পৰা অনা হৈছে\nএই পৃষ্ঠাখন ০৪ জুলাই, ২০২১ তাৰিখে ১২:৩২ বজাত অন্তিম সংশোধন কৰা হৈছিল।


গাঁৱৰ পৰা চহৰমুখী প্ৰব্ৰজন ৰোধ কৰাৰ ব্যতিক্ৰমী পদক্ষেপ ছলোনী মালহোত্ৰাৰ\nচাকৰিৰ সন্ধানত যুৱ প্ৰজন্ম চহৰমুখী হোৱাটো যেন এক গতানুগতিক কথা হৈ পৰিছে।গাঁও সমূহত কৰ্ম সংস্থাপনৰ অভাৱৰ বাবে যুৱক-যুৱতী সকল চহৰমুখী হবলৈ বাধ্য হৈছে।কিন্তু ইয়াৰ ফলস্বৰূপে চহৰ সমূহত জনসংখ্যা বৃদ্ধিৰ লগতে গাঁৱৰ উন্নয়ন স্থবিৰ হৈ পৰিছে।\nকিন্তু এই বিষম পৰিস্থিতিৰ কথা চিন্তা কৰি ইয়াৰ সমাধানৰ উপায় উলিয়াইছে এগৰাকী উদ্যমী যুৱতীয়ে।নাম তেওঁৰ ছলোনী মালহোত্ৰা।তেইছ বছৰ বয়সতে তামিলনাডুৰ এখন গাঁৱত এটা বি.পি.অ.নিজা উদ্যোগত স্থাপন কৰিছিল এইগৰাকী যুৱতীয়ে।তেওঁৰ লক্ষ্য আছিল গাঁৱৰ যুৱক-যুৱতী চহৰমুখী নোহোৱাকৈ গাঁৱতে যাতে কৰ্মসংস্থাপন লাভ কৰে।অতি কম দিনৰ ভিতৰতে তেওঁৰ এই সপোন ফলৱৰ্তী হৈ উঠিল।\nগাঁৱৰ উন্নতিৰ কথা চিন্তা কৰা ছলোনীৰ জন্ম হৈছিল দিল্লীত।দিল্লীৰ কন্ভেন্ট স্কুলত দ্বাদশ শ্ৰেনীলৈকে শিক্ষাগ্ৰহণ কৰি পুণেৰ ভাৰতীয় বিদ্যাপীঠৰ পৰা ইঞ্জিনিয়াৰিঙ ডিগ্ৰী লাভ কৰিছিল।কলেজত পঢ়ি থকা অৱস্থাত বিভিন্ন প্ৰতিযোগিতাত অংশগ্ৰহণ কৰাৰ লগতে ছলোনী বিভিন্ন গ্ৰুপৰ সৈতে জড়িত আছিল।এনেদৰে তেওঁ গ্ৰামীণ ক্ষেত্ৰৰ বিকাশৰ কাৰণে বহু কাম কৰিছিল। ছলোনীয়ে তেতিয়াই থিৰাং কৰিছিল যে ভৱিষ্যতে গ্ৰামীণ ক্ষেত্ৰৰ বিকাশৰ কাৰণে তেওঁ কাম কৰিব।এই সন্দৰ্ভত ইয়'ৰ ষ্ট'ৰীৰ আগত ছলোনীয়ে ব্যক্ত কৰে-'মই গাঁৱৰ বিকাশৰ কাৰণে কাম কৰাৰ কথা চিন্তা কৰিছিলোঁ।কিন্তু ভাবি পোৱা নাছিলো যে কি এনে নতুন কাম কৰিব পাৰি যাৰদ্বাৰা যুৱক সকল উপকৃত হব। কিবা এটা কৰিবলৈ কেৱল চিন্তাই নহয়, মূলধনৰো প্ৰয়োজন।এই কথা চিন্তা কৰি মই দিল্লীস্থিত 'বেৱ চাটনী' নামৰ এজেন্সীত জইন কৰিলো।উদ্দেশ্য আছিল কম্পেনী পৰিচালনাৰ নীতি আয়ত্ব কৰা।'\nএই সময়তে আই.আই.টি. মাদ্ৰাছৰ অধ্যাপক অশোক ঝুনঝুনৱালাৰ সৈতে ছলোনীৰ পৰিচয় হয়।তেওঁৰ উৎসাহ আৰু সহযোগিতাত ছলোনীয়ে ২০০৭ চনৰ ২ ফেব্ৰুৱাৰীত এটা গ্ৰামীন বি.পি.অ. 'দেশী ক্ৰু' স্থাপন কৰে।যুৱক-যুৱতী সকলে চাকৰিৰ বাবে যাতে চহৰমুখী নহৈ গাঁৱতে কৰ্ম সংস্থাপন লাভ কৰে সেই উদ্দেশ্য আগত ৰাখি দেশী ক্ৰু স্থাপন কৰা হৈছিল।\nদেশী ক্ৰুয়ে যুৱকসকলক তেওঁলোকৰ অঞ্চলতে কৰ্মসংস্থাপন দিয়াৰ দায়িত্ব লয়।চাৰিজন সদস্যৰে চেন্নাইৰ কল্লোমঙ্গুদী অঞ্চলত আই.আই.টি. মাদ্ৰাছৰ উইলিগ্ৰ আৰু এজন উদ্যোগীৰ সহযোগত দেশী ক্ৰু স্থাপন কৰা হয়।সেই অঞ্চলৰ স্থানীয় ভাষা নজনাৰ বাবে আৰু অঞ্চলৰ নতুন বাসিন্দা হিচাপে প্ৰথম অৱস্থাত ছলোনী বহু সমস্যাৰ সন্মুখীন হবলগীয়া হৈছিল।কিন্তু প্ৰবল ইচ্ছাশক্তিৰ আগত সমস্যাই হাৰ মানিবলগীয়া হৈছিল আৰু দেশী ক্ৰু সফলতাৰ শিখৰত আগুৱাই গৈছিল।\nছলোনীৰ সপোনৰ প্ৰসাৰ\nবৰ্তমান তামিলনাডুত দেশী ক্ৰুৰ পাচঁটা চেন্টাৰ থকাৰ লগতে বহু যুৱক-যুৱতীয়ে ইয়াত কৰ্মসংস্থাপন লাভ কৰিছে।গাঁৱত পৰ্যাপ্ত আন্ত:গাথনি নথকাৰ বাবে গ্ৰাহকক সন্তুষ্ট কৰিব পৰাকৈ সেৱা আগৱঢ়োৱাৰ ক্ষেত্ৰত দেশী ক্ৰু কিছু সমস্যাৰ সন্মুখীন হৈছিল। গাঁৱৰ লোকসকলে ইংৰাজী ভালকৈ নাজানিছিল।সাধাৰণতে বি.পি.অ.ৰ কৰ্মচাৰী সকল যথেষ্ট প্ৰশিক্ষিত আৰু স্মাৰ্ট হোৱা দেখা যায়।কিন্তু এই দুটা বস্তুৰ কিছু অভাৱ হলেও কৰ্মচাৰী সকলৰ ওপৰত থকা বিশ্বাসে দেশী ক্ৰুক আগুৱাই নিবলৈ উৎসাহিত কৰিছিল।\nযিকোনো পৰিস্থিতিৰ সন্মুখীন হ'ব পৰাকৈ দেশী ক্ৰুৰ কৰ্মচাৰী সকলক প্ৰশিক্ষণ দিয়া হয়।তামিলনাডু আৰু কৰ্ণাটকৰ বিভিন্ন কম্পেনীক দেশী ক্ৰুৱে সেৱা প্ৰদান কৰাৰ লগতে দেশৰ আন বহু কম্পেনী দেশী ক্ৰুৰ সৈতে জড়িত আছে।অতি কম সময়ত দ্ৰুতভাবে দেশী ক্ৰুৱে সমগ্ৰ দেশতে প্ৰসাৰ লাভ কৰিছে।সাধাৰণতে এনে বহু বি.পি.অ. আছে য'ত গাঁৱৰ যুৱক-যুৱতী জড়িত আছে।কিন্তু ছলোনীয়ে গাঁৱতে বি.পি.অ. স্থাপন কৰি তাৰ লগত গাঁওবাসীক জড়িত কৰি এক আদৰ্শ দাঙি ধৰিছে।\nএই পৰিকল্পনাৰ দ্বাৰা কেৱল গাঁওবাসীৰে নহয়,দেশৰ বিভিন্ন প্ৰান্তৰ লোকৰ দৃষ্টি আকৰ্ষণ কৰিবলৈ সক্ষম হৈছে তেইশ বছৰীয়া এই যুৱতী গৰাকীয়ে। তেওঁৰ অগতানুগতিক চিন্তা আৰু কৰ্মৰ বাবে বিভিন্ন সন্মানেৰে সন্মানিত হৈছে।২০১১ চনত টি.আই.ই. স্ত্ৰী শক্তি এৱাৰ্ড,২০০৮ চনত এম.টি.ভি.ৰ য়ুথ আইকনৰ বাবে নিৰ্বাচন, ২০১৩ ত গ্লবেল চৰ্ছিঙ কাউন্সিলৰ থ্ৰী এছ.এৱাৰ্ডত দ্বিতীয় স্থান লাভ ৰ লগতে ২০০৯ চনত এফ.আই.চি.চি.আই. এফ.এল.অ.বেষ্ট ৱমেন ছছিয়েল এন্টাৰপ্ৰেনাৰশ্বিপ এৱাৰ্ড লাভ কৰে।নিচেই কম বয়সতে ছলোনী ইমানবোৰ সন্মানেৰে সন্মানিত হোৱাৰ লগতে তেওঁৰ উদ্যোগত স্থাপন হোৱা দেশী ক্ৰু অতি কম সময়তে সমগ্ৰ দেশতে প্ৰসাৰ লাভ কৰাটো নি:সন্দেহে এক অভূতপূৰ্ব সফলতাৰ নিদৰ্শন।\nমূল: আশোতোষ খন্তৱাল


ৰাষ্ট্ৰীয় সামাজিক সাহায্য কাৰ্যসূচী: — Vikaspedia\nৰাষ্ট্ৰীয় সামাজিক সাহায্য কাৰ্যসূচী কি-\nৰাষ্ট্ৰীয় পৰিয়াল কল্যাণ আঁচনিৰ সুবিধা তলত দিয়া চৰ্তকেইটাৰ ক্ষেত্ৰত প্ৰযোজ্য হ’ব-\nৰাষ্ট্ৰীয় সামাজিক সাহায্য কাৰ্যসূচী ভাৰত চৰকাৰৰ এক কেন্দ্ৰীয় আঁচনি। এই আঁচনিৰ জৰিয়তে বৃদ্ধ, বিধৱাসকল আৰু শাৰীৰিকভাৱে অক্ষম লোকসকলক বিত্তীয় সাহায্য প্ৰদান কৰা হয়। এই আঁচনিখন ১৯৯৫ চনত গ্ৰহণ কৰা হৈছিল। বৰ্তমান এই ৰাষ্ট্ৰীয় সামাজিক সাহায্য কাৰ্যসূচী(এন এছ এ পি)ৰ অধীনত ৫ খন আঁচনি আছে। সেইকেইখন হ’ল-\nক)ইন্দিৰা গান্ধী ৰাষ্ট্ৰীয় বৃদ্ধ পেঞ্চন আঁচনি,\nখ)ইন্দিৰা গান্ধী ৰাষ্ট্ৰীয় বিধৱা পেঞ্চন আঁচনি,\nগ)ইন্দিৰা গান্ধী ৰাষ্ট্ৰীয় শাৰীৰিক বাধাগ্ৰস্ত পেঞ্চন আঁচনি,\nঘ)ৰাষ্ট্ৰীয় পৰিয়াল কল্যাণ আঁচনি,\n-ইন্দিৰা গান্ধী ৰাষ্ট্ৰীয় বৃদ্ধ আঁচনিৰ অধীনত পেঞ্চন লাভ কৰিবলৈ হ’লে হিতাধিকাৰী দৰিদ্ৰ সীমাৰেখাৰ তলৰ ব্যক্তি হ’ব লাগিব। ৬০ আৰু ৬০ বছৰৰ ঊৰ্ধ্বৰ ব্যক্তিসকলে এই আঁচনিৰ অধীনত পেঞ্চন লাভ কৰিব। এই মাহিলি বৃদ্ধ পেঞ্চন ৬০ৰ পৰা ৭৯ বছৰলৈকে ২৫০ টকাকৈ লাভ কৰাৰ বিপৰীতে ৮০ বছৰ ঊৰ্ধ্বৰ লোকসকলে ৫৫০ টকাকৈ লাভ কৰিব।\n-ইন্দিৰা গান্ধী ৰাষ্ট্ৰীয় বিধৱা পেঞ্চন আঁচনিৰ অধীনত পেঞ্চন লাভৰ যোগ্যতাসমূহ হ’ল- হিতাধিকাৰী দৰিদ্ৰ সীমাৰেখাৰ তলৰ হোৱাৰ লগতে ৪০ বছৰ আৰু ৪০ বছৰৰ ঊৰ্ধ্বৰ মহিলা(বিধৱা)সকলেহে আঁচনিৰ সুবিধা গ্ৰহণ কৰিব পাৰিব। ৮০ বছৰৰ মহিলাসকলে ৩০০ টকা পেঞ্চন পোৱাৰ বিপৰীতে ৮০ ঊৰ্ধ্বৰ মহিলাসকলে ৫০০ টকাকৈ লাভ কৰিব।\n-ইন্দিৰা গান্ধী ৰাষ্ট্ৰীয় শাৰীৰিক বাধাগ্ৰস্ততা পেঞ্চন আঁচনিৰ অধীনত ১৮ বছৰ আৰু তাৰ ঊৰ্ধ্বৰ ব্যক্তিসকলেহে এই পেঞ্চন লাভ কৰিব। শাৰীৰিক অক্ষমতাৰ হাৰ ৮০ শতাংশ বা তাৰ ওপৰৰ হ’ব লাগিব আৰু দৰিদ্ৰ সীমাৰেখাৰ তলৰ হ’ব লাগিব। এই পেঞ্চন আঁচনিত ১৮-৭৯ বয়সৰ লোকসকলে মাহিলি ৩০০ টকা লাভ কৰাৰ বিপৰীতে ৮০-৮০ ঊৰ্ধ্বৰ লোকসকলে ৫০০ টকাকৈ লাভ কৰিব।\n১. পৰিয়ালটোৰ মূল উপাৰ্জনকাৰী(পুৰুষ অথবা মহিলা)জনৰ মৃত্যু হ’লে এই আঁচনি প্ৰযোজ্য হয়।\n২. মৃত্যু ঘটা উক্ত উপাৰ্জনকাৰী(পুৰুষ বা মহিলা) গৰাকী পৰিয়ালটোৰ অন্যতম সদস্য হোৱাৰ লগতে তেওঁৰ উপাৰ্জনে পৰিয়ালটোৰ উপাৰ্জনত বৰঙণি যোগাব লাগিব।\n৩. পৰিয়ালটো দৰিদ্ৰ সীমাৰেখাৰ তলৰ হ’ব লাগিব।\n৪. উক্ত আঁচনিখনৰ সুবিধা স্বাভাৱিক আৰু দুৰ্ঘটনাজনিত মৃত্যু উভয় ক্ষেত্ৰতে প্ৰযোজ্য।\n৫. মৃত্যু হোৱা ব্যক্তিজনৰ বয়স ১৮-৬০ বছৰ বয়সৰ হ’ব লাগিব।\nএই পেঞ্চন আঁচনিত হিতাধিকাৰীয়ে ২০,০০০ টকাৰ এককালীন সাহায্য লাভ কৰিব।\n-অন্নপূৰ্ণা আঁচনিৰ প্ৰধান উদ্দেশ্য হ’ল- এই আঁচনিৰ অধীনত হিতাধিকাৰীয়ে প্ৰতিমাহে ১০ কি:গ্ৰা:কৈ চাউল বিনামূলীয়াকৈ লাভ কৰিব।\nৰাষ্ট্ৰীয় সামাজিক সাহায্য কাৰ্যসূচীৰ আঁচনিসমূহৰ সুবিধা লাভ কৰিবলৈ হ’লে হিতাধিকাৰীসকলে গাওঁ পঞ্চায়তৰ কাৰ্যালয়ত যোগাযোগ কৰক। হিতাধিকাৰীসকলক ২০০১ চনৰ লোকপিয়লৰ তালিকাৰ ওপৰত ভিত্তি কৰি অপেক্ষাকৃত তালিকাৰ পৰা নিৰ্বাচিত কৰা হয়। এই কাৰ্যসূচীৰ অন্তৰ্গত আঁচনিৰ পেঞ্চনসমূহ ভাৰত চৰকাৰৰ সিদ্ধান্ত মৰ্মে বেংক আৰু ডাকঘৰৰ জৰিয়তে লাভ কৰিব। বেংক আৰু ডাকঘৰৰ সুবিধা নাথাকিলে মনি অৰ্ডাৰ গাওঁসভাৰ জৰিয়তে প্ৰদান কৰা হয়। হিতাধিকাৰীসকলৰ সম্পূৰ্ণ চিনাক্তকৰণ আৰু পেঞ্চনৰ মঞ্জুৰি প্ৰক্ৰিয়াটো ধাৰাবাহিক। ৰাষ্ট্ৰীয় সামাজিক সাহায্য আঁচনিৰ বৰ্তমান মুঠ হিতাধিকাৰীৰ সংখ্যা হৈছে ৯,৪৭,০৩৫ গৰাকী। ইয়াৰে বৃদ্ধ পেঞ্চন আঁচনিৰ অধীনত ৭,৮৫,৮৩৬ গৰাকী, বিধৱা পেঞ্চন আঁচনিৰ অধীনত ১,১১,৪৭৭ গৰাকী, শাৰীৰিকভাৱে অক্ষম লোকৰ বাবে থকা পেঞ্চন আঁচনিৰ অধীনত ৪২,২৬৪ আৰু ৰাষ্ট্ৰীয় পৰিয়াল সাহায্য আঁচনিৰ অধীনত ৭,৪৫৮ গৰাকী। এই হিতাধিকাৰীসকলৰ তথ্য ডিজিটাইজ কৰা হৈছে আৰু সকলোৰে বাবে উপলব্ধ কৰা হৈছে। আগতে এই পেঞ্চনৰ ধন পেঞ্চনৰ ধন জিলাসমূহলৈ মোকলাই দিয়া হৈছিল আৰু জিলাসমূহে হিতাধিকাৰীৰ একাউন্টলৈ প্ৰেৰণ কৰাৰ ফলত পেঞ্চন লাভ কৰোতে পলম হৈছিল। বৰ্তমান এই আঁচনিৰ অধীনত পোনপটীয়াকৈ হিতাধিকাৰীৰ একাউন্টলৈ ধন স্থানান্তৰকৰণ ব্যৱস্থা কৰাৰ পদক্ষেপ গ্ৰহণ কৰা হৈছে। হিতাধিকাৰীসকলক পেঞ্চনৰ ধন তেওঁলোকৰ একাউন্টত জমা কৰাৰ বিষয়ে ম’বাইলত মেছেজ দি জনোৱা হ’ব। উল্লেখ্য যে প্ৰত্যেক মাহৰ ১ তাৰিখে এই আঁচনিৰ পেঞ্চন হিতাধিকাৰীৰ একাউন্টলৈ পঠিওৱাৰ বাবে পদক্ষেপ গ্ৰহণ কৰা হৈছে।


নৈপৰীয়া বেৰ নোহোৱা ঘৰত হোম-কোৱাৰেণ্টাইন! বাক্সাৰ শংকৰৰ মৃত্যুক লৈ প্ৰতিক্ৰিয়া | News Next One\nনৈপৰীয়া বেৰ নোহোৱা ঘৰত হোম-কোৱাৰেণ্টাইন! বাক্সাৰ শংকৰৰ মৃত্যুক লৈ প্ৰতিক্ৰিয়া\nগুৱাহাটী/শালবাৰীঃ সমগ্ৰ দেশৰ লগতে অসমতো ক্ৰমাৎ ভয়াৱহ ৰূপ ধাৰণ কৰিছে কৰ’নাই। বৃহস্পতিবাৰে এটা দিনতে ৮ জনকৈ লোকৰ দেহত ধৰা পৰে পজিটিভ। শুকুৰবাৰেও কৰ’নাত নতুনকৈ আক্ৰান্ত হয় ৩ জনকৈ লোক। বৃহস্পতিবাৰে পজিটিভ ধৰা পৰা ৮ জনৰ ৪ জনেই হৈছে দীৰ্ঘদিন ধৰি সংক্ৰমণৰ পৰা বাছি থকা গুৱাহাটী মহানগৰীৰ। ইয়াৰে এগৰাকীৰ ইতিমধ্যে মৃত্যু ঘটিছে।\nদিপীকা নাথ নামৰ ১৬ বছৰীয়া কিশোৰীগৰাকীৰ মৃত্যুৰ পিছতহে পোহৰলৈ আহিছে কৰ’নাত আক্ৰান্ত হোৱাৰ কথা। দিপীকাৰ মৃত্যুৰ লগে লগে ৰাজ্যত কৰ’নাত আক্ৰান্ত হৈ মৃত্যুমুখত পৰা লোকৰ সংখ্যা দুজনলৈ বৃদ্ধি পায়। মৃত্যুমুখত পৰাৰ পিছত দিপীকা নামৰ কিশোৰীগৰাকীৰ দেহত কৰ’না পজিটিভ ধৰা পৰাৰ পিছতে ৰাজ্যত এনেধৰণৰ আৰু অধিক ঘটনা গম নোপোৱাকৈয়ে ৰৈ যোৱাৰ সম্ভাৱনা অধিক হৈ পৰিছে।\nএনে সম্ভাৱনাৰ মাজতে এক ভয়লগা ঘটনা সংঘটিত হৈছে বাক্সা জিলাত। বিটিএডিৰ অন্তৰ্গত জিলাখনৰ শালবাৰীত এজন দুখীয়া লোক হোম কোৱাৰেণ্টাইন হৈ থকা অৱস্থাত চিকিৎসা নোপোৱাকৈয়ে মৃত্যুক আকোৱালি ল’বলগীয়া হোৱাৰ অভিযোগ উত্থাপিত হৈছে। এই অভিযোগৰ সত্যাসত্য জানিবলৈ NNOৰ তৰফৰ পৰা যোগাযোগ কৰা হৈছিল অঞ্চলটোৰ বিভিন্ন পক্ষৰ সৈতে।\nবৰপেটা-ধুবুৰী পথত চলা বাছৰ কৰ্মচাৰী শংকৰৰ কাহিনী\nবিটিএডিৰ বাক্সা জিলাৰ শালবাৰীৰ আনন্দ বজাৰৰ মাজেৰে বৈ গৈছে এখন নৈ। নাম পল্লা। এই পল্লা নৈৰ পাৰতে ঘৰ ৪৬ বছৰীয়া শংকৰ বৰ্মনৰ। লকডাউন আৰম্ভ হোৱাৰ সময়ত ধুবুৰীত আছিল শংকৰ। ধুবুৰীৰ পৰা এখন গাড়ীত বৰপেটা আৰু তাৰ পিছত বৰপেটাৰ পৰা আন এখন গাড়ীৰে তেওঁ আনন্দবজাৰত উপস্থিত হয়৷ ওচৰ-চুবুৰীয়াই জনোৱা মতে, লকডাউন চলি থকাৰ সময়তে ৮ এপ্ৰিলত ঘৰত উপস্থিত হৈছিল শংকৰ৷\nআনন্দবজাৰ হৈছে শংকৰ বৰ্মনৰ নিজ গাঁও৷ শংকৰ বৰ্মন বিবাহপাশত আৱদ্ধ হৈছিল যদিও পত্নী আন এজন পুৰুষৰ সৈতে পলাই গৈ নতুনকৈ সংসাৰ আৰম্ভ কৰিছে। ল’ৰা-ছোৱালী নথকা হেতুকে ঘৰলৈ শংকৰ খুব কমেইহে আহে। তাতে আকৌ পত্নী পৰপুৰুষলৈ যোৱাৰ বেথা আছেই। হ’লেও ঘৰ বুলি মাজে মাজে ভাতৃৰ পুত্ৰ-কন্যা অৰ্থাৎ ভতিজা-ভতিজীৰ খবৰ ল’বলৈ আহে শংকৰ।\nআনন্দবজাৰত উপস্থিত হোৱাৰ সময়ত শাৰীৰিক অৱস্থা ভালেই আছিল শংকৰ বৰ্মনৰ। তিনিদিন পিছত জ্বৰ আৰু শুকান কাহে দেখা দিয়ে। স্থানীয় ৰাইজে কথাটো জানিব পাৰি ১০৪ যোগে প্ৰশাসনৰ সৈতে যোগাযোগ কৰে। স্থানীয় সাউদৰভিঠা ক্ষুদ্ৰ প্ৰাথমিক চিকিৎসালয় কৰ্তৃপক্ষকো অৱগত কৰা হয়৷ সাউদৰভিঠা ক্ষুদ্ৰ প্ৰাথমিক চিকিৎসালয়ৰ চিকিৎসকে শংকৰ বৰ্মনক সুকীয়াকৈ থকাৰ ব্যৱস্থা কৰিবলৈ পৰামৰ্শ আগবঢ়ায়।\nচিকিৎসকৰ পৰামৰ্শ অনুযায়ী দৰিদ্ৰ লোকজনে সেইদিনাই অৰ্থাৎ ঘৰলৈ অহাৰ ৪ দিন পিছৰে পৰা আনন্দবজাৰৰ পল্লা নৈৰ কাষৰ এটা অব্যৱহৃত বেৰ নোহোৱা ঘৰত হোম কোৱাৰাণ্টাইন কৰা হয় শংকৰ বৰ্মনক। পৰিয়ালৰ লোকে শংকিত হৈ দূৰৰ পৰাই খোৱা-লোৱাৰ যোগান ধৰে৷ বিগত কেইবাদিনত হোৱা বতাহ-বৰষুণৰ সময়ত বেৰ নোহোৱা ঘৰটোতে কোৱাৰেণ্টাইন হৈ আছিল শংকৰ বৰ্মন৷\nশংকৰ বৰ্মনক হোম কােৱাৰেণ্টাইন কৰাৰ সময়ত স্থানীয় আনন্দবজাৰ আৰক্ষী আৰু এগৰাকী চিকিৎসকসহ এটা দল উপস্থিত হৈছিল৷ আৰক্ষীৰ আৰু স্বাস্থ্য বিভাগৰ দলটোৱে হোম কোৱাৰাণ্টাইন কৰাৰ নিৰ্দেশ দি গুছি গৈছিল৷ দলটোৰ সৈতে স্থানীয় হিন্দু জাগৰণ মঞ্চৰ স্থানীয় নেতা উজ্বল বৰ্মনো উপস্থিত আছিল৷ হিন্দু জাগৰণ মঞ্চৰ স্থানীয় নেতা উজ্বল বৰ্মনৰ ঘৰ শংকৰৰ ঘৰৰ কাষতে।\nচিকিৎসাত অৱহেলাৰ অভিযোগ হিন্দু জাগৰণ মঞ্চৰ\nশংকৰ বৰ্মন হোম কোৱাৰেণ্টাইন হৈ থকাৰ ১৮ দিনৰ ভিতৰত স্বাস্থ্যকৰ্মীৰ দল এদিনহে উপস্থিত হৈছিল৷ অন্য ৰোগৰ চিকিৎসা কৰা হোৱা নাছিল৷ কিন্তু স্বাস্থ্য বিভাগে কৰ’না পৰীক্ষা নকৰাৰ লগতে দৰৱ-পাতি দিয়াৰ ব্যৱস্থা কৰা নাই বুলি অভিযোগ উত্থাপন হৈছে৷\nহিন্দু জাগৰণ মঞ্চৰ সভাপতি মণ্টু দাসে শংকৰ বৰ্মন উপযুক্ত চিকিৎসা নোপোৱা বুলি উত্থাপিত অভিযোগ সত্য বুলি NNOক জানিবলৈ দিয়ে৷ ইয়াৰ বাবে সাউদৰভিঠা চিকিৎসালয়ৰ জনৈক আহমেদ উপাধিৰ চিকিৎসকজনেই দায়ী বুলি দাবী কৰে মণ্টু দাসে৷ হিন্দু জাগৰণ মঞ্চৰ সভাপতিগৰাকীয়ে কয় যে যিহেতু আহমেদ উপাধিৰ চিকিৎসকজন সাউদৰভিঠা চিকিৎসালয়ৰ ভাৰপ্ৰাপ্ত চিকিৎসা বিষয়া সেয়ে উক্ত এলেকাত সংঘটিত ঘটনাৰ বাবে তেঁৱেই জগৰীয়া হ’ব লাগিব।\nমণ্টু দাসে আৰু কয়, 'প্ৰথমে ১০৪ত ফোন কৰা হৈছিল৷ তাৰ পিছত বাক্সা জিলা আৰক্ষী অধীক্ষকৰ কাৰ্যালয়ৰ পৰা ১০৪ৰ গাড়ী আহিছিল৷ আৰক্ষী আৰু এগৰাকী চিকিৎসকসহ দলটোৱে শংকৰ বৰ্মনক তেওঁলোকৰ সৈতে যাবলৈ খাটনি ধৰিছিল৷ কিন্তু পিছৰ পৰ্যায়ত হোম কােৱাৰেণ্টাইন কৰাৰ বাবে সিদ্ধান্ত গ্ৰহণ কৰে৷ ১৪ দিনৰ পিছত তেওঁক চিকিৎসালয়লৈ নিব খুজিছিল যদিও চিকিৎসকে নিবলৈ মানা কৰিছিল৷’\n'চিকিৎসালয়লৈ নিলে মৰিব পাৰে বুলি কৈ ঘৰতে থাকিলেহে সুস্থ থাকিব বুলি কৈছিল চিকিৎসকে৷ চিকিৎসকে পৰিয়ালৰ লোকক সুৰক্ষিত হৈ থাকিবলৈ কৈছিল৷ শংকৰ বৰ্মন হোম কোৱাৰেণ্টাইন হোৱাৰ দুদিন পিছত পুনৰ স্বাস্থ্য বিভাগৰ লোক উপস্থিত হৈছিল৷’- পিছত পৰিয়ালৰ লোকে চিকিৎসকক ফোন কৰিলে আজি যাম কাইলৈ যাম বুলি কৈ আহিছিল বুলি অভিযোগ উত্থাপন কৰি এইদৰে কয় হিন্দু জাগৰণ মঞ্চৰ স্থানীয় নেতাজনে৷\n'হোম কোৱাৰেণ্টাইনৰ ১৭ দিন পিছত তেওঁৰ মৃত্যু হয়৷ ঔষধ-পাতি একো নাপালে৷ প্ৰশাসনে তেওঁৰ খবৰো নললে৷ মূল হৈছে স্বাস্থ্য বিভাগ৷ প্ৰশাসনক দোষ দিব নাযাও যদিও স্বাস্থ্য বিভাগে কৰ্তব্যত হেলা কৰাৰ বাবে তেওঁৰ মৃত্যু হ’ল। তেওঁৰ যিয়ে বেমাৰ নাথাকক, কৰ’নাও হ’ব পাৰে। তেওঁলোকে চিকিৎসা কৰিব লাগিছিল৷ শংকৰ বৰ্মনৰ উপসৰ্গসমূহৰ কথা কোৱা হৈছিল৷ কিন্তু পৰীক্ষা নকৰিলে৷ একোৱেই নকৰিলে।’- ঘৰত থকাৰ ব্যৱস্থা নাই বুলি অৱগত হৈয়ো প্ৰশাসন আৰু স্বাস্থ্য বিভাগে কোৱাৰেণ্টাইনৰ কোনো চৰকাৰী ব্যৱস্থা কিয় নকৰিলে বুলি প্ৰশ্ন কৰি মণ্টু দাসে কয়।\nমৃতদেহ সৎকাৰৰ পৰিৱৰ্তে পুতি থোৱাক লৈ বিতৰ্ক\nস্থানীয় লোকসকলে জনোৱা মতে ৬ মে’ৰ আবেলি মৃত্যু হৈছিল শংকৰৰ৷ ৭ মে’ পৰ্যন্ত হোম কোৱাৰেণ্টাইন হোৱা ঠাইতে পৰি আছিল মৃতদেহটো৷ ওচৰ-চুবুৰীয়া আৰু পৰিয়ালৰ লোকে ওচৰলৈ যাবলৈ সাহস কৰা নাছিল৷ কিয়নো শংকৰ বৰ্মনৰ কৰ’নাৰ পৰীক্ষা কৰা হোৱা নাছিল৷ পৰিয়ালৰ লোকে দেহত কৰ’নাৰ উপসৰ্গ দেখা পাইছিল বাবে কৰ’নাত আক্ৰান্ত হৈ মৃত্যু হোৱাৰ আশংকাত কাষ চপা নাছিল মৃতদেহৰ।\nমৃত্যুৰ খবৰ দিয়াত ৭ মে’ৰ দুপৰীয়া নৈপৰীয়া ঘৰটোত উপস্থিত হৈছিল প্ৰশাসনৰ লোক। স্থানীয় লোকসকলে অভিযোগ কৰা মতে দণ্ডাধীশ প্ৰভাত পেগু, শালবাৰী মহকুমাৰ মহকুমাধিপতি নিত্য বিনোদ ওৱাৰী আৰু সাউদৰভিঠা ক্ষুদ্ৰ প্ৰাথমিক স্বাস্থ্যকেন্দ্ৰৰ ভাৰপ্ৰাপ্ত বিষয়া ছাইফুদ্দিন আহমেদৰ উপস্থিতিত আৰক্ষীয়ে মৃতদেহটো জেচিবিৰে কঢ়িয়াই সৎকাৰৰ পৰিৱৰ্তে গাঁতত পুতি থয়। প্ৰশাসনে হোম কোৱাৰেণ্টাইন হৈ থকা ঘৰটোৰ পৰা মৃতদেহ উলিয়াই নি জেচিবিৰে গাত খান্দি পুতি থোৱা ঘটনাই তীব্ৰ প্ৰতিক্ৰিয়াৰ সৃষ্টি কৰিছে।\nএকাংশ সংবাদমাধ্যমত এই খবৰ প্ৰচাৰ হোৱাত ৮ মে’ত অৰ্থাৎ আজি বাক্সা জিলাৰ উপায়ুক্ত আৰু আৰক্ষী অধীক্ষক আনন্দ বজাৰত উপস্থিত হয়৷ জিলাখনৰ দুয়োগৰাকী শীৰ্ষ বিষয়াই শংকৰ বৰ্মন কৰ’নাত আক্ৰান্ত নাছিল বুলি ৰিপ’ৰ্ট দিয়ে৷ আনহাতে সৎকাৰ কৰিবৰ বাবে মৃতদেহ গাতৰ পৰা উলিয়াই দিব খোজে৷ এই ক্ষেত্ৰত প্ৰতিক্ৰিয়া প্ৰকাশ কৰি হিন্দু জাগৰণ মঞ্চৰ নেতা মণ্টু দাসে প্ৰথমদিনা ৰাইজৰ অনুমতি নোহোৱাকৈ প্ৰশাসনে সকলো কৰা বুলি অভিযোগ উত্থাপন কৰে৷\n'আজি মৃতদেহৰ দুৰ্গন্ধ ওলাব পাৰে বুলি ৰাইজে সন্দেহ কৰিলে৷ হিন্দু ধৰ্মৰ নিয়ম মতে মাটিত পোতাৰ পিছত মৃতদেহ উঠালে প্ৰায়শ্চিত্ত হ’ব লাগে৷ সেই নিয়মৰ কাৰণে জনা-বুজা লোকসকলৰ সৈতে আলোচনা কৰি পুতি থোৱা মানুহ এজনৰ মৃতদেহ উঠাব নোৱাৰি বুলি জানিব পাৰি তেনে নকৰাৰ সিদ্ধান্ত গ্ৰহণ কৰে ৰাইজে৷’-প্ৰশাসনৰ অৱহেলাৰ বাবেই মৃতদেহটো সৎকাৰ কৰিব পৰা নগ’ল বুলি অভিযোগ উত্থাপন কৰি এইদৰে কয় নেতাজনে।\nচিকিৎসকে কি কয়?\nচিকিৎসাৰ অভাৱতেই দুৰ্ভগীয়া শংকৰ বৰ্মনে হোম কোৱাৰেণ্টাইনত থকা সময়ত মৃত্যু মুখত পৰিবলগীয়া হ’ল বুলি উত্থাপিত অভিযোগ সন্দৰ্ভত জানিবলৈ NNOৰ তৰফৰ পৰা যোগাযোগ কৰা হয় সাউদৰভিঠা ক্ষুদ্ৰ প্ৰাথমিক স্বাস্থ্যকেন্দ্ৰৰ ভাৰপ্ৰাপ্ত বিষয়া ছাইফুদ্দিন আহমেদৰ সৈতে। শংকৰ বৰ্মনৰ মৃত্যুৰ কাৰণ আৰু মৃতদেহৰ অন্তোষ্টিক্ৰিয়াক লৈ হোৱা বিতৰ্কৰ বিষয়ে জানিব বিচৰাত হিন্দু জাগৰণ মঞ্চই কৰা অভিযোগক ভিত্তিহীন আখ্যা দিয়ে চিকিৎসকজনে।\n'আমি বলপূৰ্বক মৃতদেহ পুতি থোৱা নাই। পৰিয়ালৰ লোকসকলৰ কথা মতেহে আমি শংকৰৰ মৃতদহেটো পুতি থৈছো। পৰিয়ালৰ লোকসকলক কি কৰা হ’ব বুলি সোধাত কয় যে তেওঁলোকৰ যিহেতু সৎকাৰ কৰিবলৈ টকা-পইছাৰ অভাৱ সেয়ে প্ৰশাসনৰ ফালৰ পৰাই পুতি থোৱাৰ ব্যৱস্থা কৰিব লাগে। আমি সেই মতেই কৰিছো। মই মুছলমান হোৱা বাবেই মৃতদেহটো পুতি থৈছো বুলি কৰা অভিযোগ হাস্যকৰ। মোৰ বিৰুদ্ধে তেওঁলোকে দীৰ্ঘদিন ধৰি লাগি আহিছে। সেইবাবেই এনেদৰে হোৱাই-নোহোৱাই কথাবোৰ কৈ আছে।’-চিকিৎসকজনে কয়।\nচিকিৎসাৰ ক্ষেত্ৰতো যিমান সম্ভৱ সিমান চেষ্টা কৰা হৈছিল বুলিও দাবী কৰে স্বাস্থ্যকেন্দ্ৰটোৰ ভাৰপ্ৰাপ্ত বিষয়াগৰাকীয়ে। 'ৰোগীজনক প্ৰথমে মই চোৱা নাছিলো। নিমুৱাৰ মোৰ ওচৰৰ হাস্পতালখনতহে তেওঁ দেখাইছিল। তাত চিকিৎসকে হোম-কোৱাৰেণ্টাইনৰ পৰামৰ্শ দিয়ে। আশা আৰু এএনমে খবৰ লৈ আমাক জনাই থাকে। যেতিয়াই জ্বৰ-কাহ আদি হোৱা বুলি খবৰ দিয়ে তেতিয়াই আমি সেই মতে ব্যৱস্থা লও। প্ৰথমদিনা কাহ হৈছিল। সেইখন চিকিৎসালয়ৰ চিকিৎসকে মোক কোৱা মতে ড্ৰাই কফ নাছিল, ৱেট কফ আছিল। এণ্টিবায়টিক আদি দি মোক জনালে। মই দণ্ডাধীশক অৱগত কৰি চৰকাৰী নিয়মখিনি কৰিলো।’-চিকিৎসক ছাইফুদ্দিন আহমেদৰ ভাষ্য।\nতেওঁ আৰু কয়, 'এপছৰ জৰিয়তে ফটো উঠাই ৰোগীৰ স্বাস্থ্যৰ বিষয়ে জনাই আছে আশা-এএনএমে। মানুহজনে খোজকাঢ়ি আছে, ভালেই অৱস্থা। এনেকৈ ৩০ দিন পাৰ হ’ল। কোৱাৰেণ্টাইনৰ নিয়মমতে ১৪ দিন থাকিব লাগে। সেয়া হৈ গ’ল। কোৱাৰেণ্টাইন শেষ হোৱাৰ পিছত নতুনকৈ অসুখৰ কোনো খবৰ আমাক দিয়া নাই। মানুহজনে কিন্তু অতিমাত্ৰা মদ্যপান কৰে। অৱশেষত ৬ তাৰিখে তাৰ মানুহে আমাক লোকজনৰ মৃত্যুৰ খবৰটো দিয়ে।’\n'মৃত্যুৰ খবৰ পাই আমি ক’লো যে মৃতদেহটো জ্বলাই দিয়া ভাল। কিন্তু কোনো নাহিল। সকলোৱে কৰ’না হোৱা বুলি সন্দেহ কৰিলে। যেতিয়া ৬ তাৰিখে মৃতদেহটোৰ ওচৰলৈ যোৱা কোনো মানুহ নোলাল তেতিয়া আমি পিছদিনাখন পুৱাই গ’লো। পিপিই কিট নোহোৱাকৈ মৃতদেহটো চুবলৈ মোৰো সাহস নহ’ল। প্ৰশাসনে পিপিই কিট দিয়াত মই আৰু এজনৰ সৈতে মৃতদেহটোৰ কাষলৈ গ’লো আৰু ভালকৈ পেকিং কৰিলো। পৰিয়ালৰ মানুহে ক’লে যে টকা-পইছাৰ অভাৱ আছে গতিকে সৎকাৰ কৰাতো সম্ভৱ নহয়, সেয়ে ঘৰৰ কাষতে পুতি থব লাগে। আমি সেইমতেই কৰিলো।’-চিকিৎসাৰ সময়ত চিকিৎসকে ৰোগীৰ কোনো জাতি-ধৰ্ম বিচাৰ নকৰে বুলি উল্লেখ কৰি চিকিৎসকজনে কয়।\nচিকিৎসক ছাইফুদ্দিনে আৰু কয় যে একাংশ স্থানীয় লোকে মৃত্যু হোৱা শংকৰ বৰ্মন এসময়ত খেতি-বাতিৰে যথেষ্ট চহকী লোক আছিল বুলি জানিবলৈ দিছে। কিন্তু মদ খাবৰ বাবেই শংকৰে মাটিবোৰ কম দামত বিক্ৰী কৰি দিয়াত ঘৈণীয়েক আনৰ লগত পলাই যায়। পত্নীয়ে অইনৰ সৈতে পলাই যোৱাত শংকৰে ধুবুৰীলৈ গৈ বাছ এখনৰ হেণ্ডিমেন হিচাপে কাম কৰিবলৈ লয়। লকডাউনত সকলো বন্ধ হৈ পৰাত বাছৰ মালিকে ঘৰলৈ পঠিয়াই দিয়াত উপায়বিহীন হৈ পুনৰ ধুবুৰীৰ পৰা আনন্দবজাৰ পাইছিল শংকৰ।\nকৰ'নাত নহয়, পুষ্টিহীনতাত মৃত্যু হৈছিল শংকৰৰঃ ডাঃ ছাইফুদ্দিন\nশংকৰৰ মৃত্যু ৰোগৰ বাবে নহয়, ভালদৰে খাবলৈ নোপোৱা বাবেহে হোৱা বুলিও দাবী কৰে চিকিৎসক ছাইফুদ্দিনে। 'মানুহজনৰ দেহত একোৱেই নাই। মদ খাই খাই সকলো শেষ হৈ গৈছে। হোম-কোৱাৰেণ্টাইনত থকা সময়ত ভালকৈ খাবলৈ নাপালে। আজি হিন্দু জাগৰণ মঞ্চই মোৰ বিৰুদ্ধে অভিযোগ আনিছে। মই চিকিৎসাৰ ব্যৱস্থা কৰিছো নে নাই সকলো ৰিপ’ৰ্ট ডিচিক জমা দিছো। মোৰ ধৰ্ম ইছলাম হোৱা বাবেই হিন্দু জাগৰণ মঞ্চই পক্ষপাতমূলকভাৱে মোক আক্ৰমণৰ লক্ষ্য কৰি লৈছে। কিন্তু সেয়া নকৰি যদি তেওঁলোকে কোৱাৰেণ্টাইনত থকা সময়ত শংকৰ বৰ্মনক সহায় কৰিলেহেতেন তেন্তে আজি এনে হ’বলৈ নাপায়।’-চিকিৎসাৰ ক্ষেত্ৰত অৱহেলা কৰাৰ অভিযোগ খণ্ডন কৰি ক্ষোভেৰে কয় চিকিৎসক ছাইফুদ্দিনে।\nকৰ’না ৰোগীৰ মৃতদেহ সৎকাৰ কৰা-নকৰাত চিকিৎসকৰ কোনো ভূমিকা নাথাকে বুলিও জনায় চিকিৎসকজনে। 'চিকিৎসকে মৃতদেহৰ সৎকাৰ কৰিব নে নকৰিব সেই সিদ্ধান্ত নলয়। মই গৈছিলো মৃতদেহটো পৰীক্ষা কৰিবলৈ। মোৰ লগত দণ্ডাধীশ আছিল। প্ৰশাসনৰ বাকী বিষয়াসকল আছিল। মৃতদেহ পৰীক্ষা কৰাৰ পিছত চিকিৎসক হিচাপে মোৰ দায়িত্ব শেষ। তাৰ পিছত জ্বলাই দিয়ে, পুতি থয় সেয়া পৰিয়াল আৰু প্ৰশাসনৰ কথা। পৰিয়ালৰ কথা মতে প্ৰশাসনে মৃতদেহটো তেওঁলোকৰ মাটিতে পুতি থলে। পিপিই কিট পৰ্যাপ্ত পৰিমাণে নথকাত মৃতদেহটো পুতি থোৱাত মই সহযোগ কৰিবলগীয়া হ’ল। সেই কথাটোকে এতিয়া একাংশই সাম্প্ৰদায়িক ৰূপ দিব বিচাৰিছে।’-যি অভিযোগ উত্থাপিত হৈছে সেয়া এজন চিকিৎসকৰ বাবে অপমানজনক বুলি উল্লেখ কৰি NNOৰ আগত এইদৰে জনায় ভাৰপ্ৰাপ্ত স্বাস্থ্য বিষয়াগৰাকীয়ে।\n'মই আচৰিত হৈছো। পৃথিৱীখনত কি হৈছে আৰু মানুহবোৰে কি কৰি আছে! এনে সংকটকালতো মানুহে হিন্দু-মুছলমান কৰি আছে। মই মুছলমান হোৱা বাবেই হিন্দু জাগৰণ মঞ্চই সেই ঠাইৰ পৰা মোক বদলি কৰিবলৈ এনেদৰে দীৰ্ঘদিন ধৰি লাগি আহিছে। চিকিৎসক আৰু ৰোগীৰ ধৰ্ম বিচাৰ কৰা মানুহেৰে ভৰি থকা সমাজত আমি কৰিমেই বা কি? বৰ অসহায় অনুভৱ কৰিছো। মানসিকভাৱে ভাগি পৰিছো। ধৰ্মক মানুহে সদায় ঘৰৰ চাৰিবেৰত আৱদ্ধ কৰি ৰাখিব লাগে। তাকে নকৰি আমি এইবোৰ কৰি আছো। কৰ'নাই নহয়, এই হিন্দু-মুছলিমেহে আমাক নিঃশেষ কৰিব।'-হিন্দু জাগৰণ মঞ্চই সমগ্ৰ ঘটনাটোক সাম্প্ৰদায়িক ৰূপ দিব খোজা বুলি অভিযোগ উত্থাপন কৰি চিকিৎসক ছাইফুদ্দিনে কয়।